

Јавни приход Града 551-7902222590-850 Патријарха Павла бр. 1. +38755205472

Трезор Града 551-7902222618-689 ЈИБ: 4400315290000

Донације 551-7902222604-236 Матични број: 01209230

Врста прихода 722591 Еmail: [skudsemberija@gmail.com](mailto:skudsemberija@gmail.com)

Буџетска организац. 0005503

Општина 005

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број: 338 /23.

Датум: 06. 04. 2023. године

**ИЗВЈЕШТАЈ О РАДУ**

**ЈАВНЕ УСТАНОВЕ СРПСКО КУЛТУРНО - УМЈЕТНИЧКО**

**ДРУШТВО „СЕМБЕРИЈА“ БИЈЕЉИНА ЗА 2022. ГОДИНУ**

Бијељина, април 2023. године

 УВОД

Јавна установа Српско културно – умјетничко друштво „Семберија“ Бијељина је основано као удружење грађана 1954. године, а због резултата које је временом постигло Скупштина Града Бијељина је “Семберију” реорганизовала у Јавну Установу 1997.године. Из тога је проистекла обавеза да ЈУ СКУД за своје активности подноси Извјештај о раду Скупштини Града на разматрање и усвајање.

Идентитет једног народа чини више елемената, а најважнији је културна баштина која представља наш однос према прошлости, садашњости и будућности.

ЈУ СКУД „Семберија“ Бијељина се бави свеукупним друштвеним наслијеђем, односно његовим поштовањем, чувањем и презентовањем, првенствено наслијеђем са ових простора, а затим и шире. Обзиром да се традиција углавном преносила усменим путем (ријетки су писани записи) брижљиво тражимо, записујемо и чувамо материјал, била то техничка или духовна знања, те обрасци понашања до којих дођемо.

Културне активности на којима представљамо наше културно наслијеђе  су најбоље прилике у којима имамо улогу амбасадора Града Бијељине. Из овога произилази обавеза и одговорност ЈУ СКУД „Семберија“  да се својом креативношћу представе у најбољем свјетлу и издању.

Извјештај о раду представља резиме годишњих активности Установе, преглед секција које чине СКУД, као и активности које су обиљежиле 2022. годину. Пружање разноврсних знања из различитих области се понавља и проширује јер је чување и његовање културе  процес који траје. Дакле, сваке године долази нова генерација чланова без икаковог предзнања, што подразумијева рад са њима од основа, као и наставак рада са старим члановима, значи рад на надградњи већ стеченог знања.

Свакодневна заштита, његовање и афирмисање музичко - фолклорних традиција Семберије, Срба као народа и свих осталих народа са ових простора је тежишни задатак ЈУ СКУД „Семберија“. Програмски задаци Установе имају дугорочни друштвени карактер, а који се огледа у унапређивању и представљању културног стваралаштва Семберије у земљи и у иностранству.

          ЈУ СКУД „Семберија“ Бијељина је друштво које окупља велики број д‌јеце и младих, пружајући им могућност да своје слободно вријеме корисно проведу. У неколико задњих година Друштво кроз рад фолклоне секције ветерана и секције народних радиности окупља и средњовјечне чланове што Друштву даје неки нови квалитет.

**1.**               **Организација рада запослених**

        ЈУ СКУД „Семберија“ има 5 стално запослених радника и 1 лице запослено по Уговору на одређено вријеме од којих су:

1)         Директор.............................................................................................1 извршилац

2)         Стручни сарадник-кореограф............................................................1 извршилац

3)         Секретар - правник.............................................................................1 извршилац

4)         Самостални стручни сарадник...........................................................1 извршилац

5)         Шеф Народног оркестра.....................................................................1 извршилац

По уговору о д‌јелу ангажовано је једно лице које је обављало послове стручног сарадника - кореографа, као и једно лице на пословима инструктора у школи и секцији ткања.

У Јавној  установи Српско културно – умјетничко друштво „Семберија“  постоје два органа управљања, а то су директор и Управни одбор.

Управни одбор чине три члана која активно учествују у вођењу Установе.

**2.**               **Секције у ЈУ СКУД „Семберија“ Бијељина**

Из чињенице да свако културно-умјетничко друштво па и ЈУ СКУД “Семберија” чине аматери различитих узраста и обавеза произилази и чињеница да из различитих личних разлога повремено одлазе  из Друштва, а такође долазе нови чланови.

Из тог разлога се њихов број у току године мијења, али можемо закључити да је у току 2022. године број чланова кретао око 450 активних чланова ангажованих у сљедећим секцијама:

1.               **Фолклорна секција:**

1)         Први извођачки ансамбл

2)         Припремни ансамбл

3)         Први д‌јечији ансамбл

4)         Други д‌јечији ансамбл

5)         Почетни ансамбл

6)         Ансамбл ветерана- извођачки

7)         Ансамбл ветерана-рекреативци

2.               **Вокална секција:**

            а) Женска вокална група

            б) Мушка вокална група

3.               **Народни оркестар:**

1)         виолина – 5 чланова

2)         флаута – 4 члана

3)         хармоника – 3 члана

4)         Клавијатуре – 1 члан

5)         бас гитара – 1 члан

6)         ритам гитара – 2 члана

7)         бубањ – 2 члана

8)         тапан – 1 члан

9)         виолончело – 1 члан

10)       кларинет – 1 члан

4.               **Ткачка секција**

            Ткачку секцију чине 24 чланице које су распоређене у групе:

а) ткање,

б) шивење,

в) плетење и

г) везење

**Слиједе кратки Извјештаји по секцијама:**

Са сигурношћу се може рећи да је 2022. година вријеме стабилизације након редукованог рада у периоду присуства корона вируса, вријеме смјене генерација (посебно у Првом извођачком ансамблу), као  и вријеме путовања на дестинације на којима до сада нисмо били.

2.1.      **Фолклорна секција**

       Фолклорна секција ЈУ СКУД-а „Семберија“ Бијељина од оснивања Друштва представља тежиште нашег рада, како по бројности, тако и по количини програмских садржаја које правимо. Приступ органозовању рада ове секције се у многоме разликује од начина рада већине друштава која се баве културним наслијеђем у глобалу. Наиме, најмлађи чланови прво “похађају“ школу фолклора теоретски и технички. Значи, стичу неопходно предзнање да би касније што лакше усвајали нова знања и вјештине. При томе, како најмлађи полазници, тако и сви остали кроз седмичне пробе, поред едукације из области народних игара пролазе кроз васпитање и образовање које је потребно у свакодневном животу. У 2022. години у складу са планом  рада одржаване су пробе два пута седмично у вечерњим терминима. Када су одређени догађаји то захтијевали број проба је повећаван према потреби.

У септембру мјесецу, након расписаног конкурса, наставиле су са радом све групе почев од најмлађих па до ветерана који су итекако постали значајан и присутан фактор у прављењу наших концерата, тв наступа, гостовања и сл. Ансамбл ветерана је специфичан по својој намјени и по узрасту који окупља. Наиме, тај ансамбл окупља рекреативце различитих старости са циљем да науче кореографије, да тако његују традицију, да се друже и равноправно учествују у програмским садржајима. Оно што је обиљежило упис нових чланова у септембру 2022. године је велико интресовање д‌јеце почетника од 6-7 година, тако да је број новоуписаних за мјесец дана премашио 115 кандидата. Такође је повећано интересовање одраслих за упис у фолклорну секцију ветерана и због тога смо били принуђени да оформимо још једну секцију ветерана тако да активно д‌јелују двије секције.

       Велики број чланова који годишње прође кроз све ансамбле Народних игара, говори о томе колика је и колико важна друштвена улога ЈУ СКУД-а „Семберија“. На стотине младих људи током свих ових година су у много чему обогатили своју биографију, а посебно у образовном и васпитном смислу.

2.2.      **Вокална секција**

       Ова секција је у нашем друштву по важности, квалитету и тражености из године у годину све значајнија. Женска вокална група се издвојила  и наметнула својим квалитетом тако да је у току 2022. године забиљежила велики број гостовања по многим телевизијама, концертима, градовима, догађајима. Наставиле су да се развијају и да дају значајан печат развоју и очувању старе изворне пјесме.

Иначе, мушку и женску вокалну групу смо основали са циљем да унаприједимо развој Друштва, а такође и да употпунимо извођење самих народних игара, јер највећи број њих прати пјесма.

Интерпретације које изводе су различитих жанрова, а базирају се на д‌јелима домаћих композитора. У намјери  да се помјере традиционалне границе, успјешно се обрађују и пјевају руске пјесме, које су наишле на велико одобравање публике, као и бугарске, македонске, црногорске пјесме.

2.3.      **Народни оркестар**

         Поред фолклора, најважнија и незаобилазна секција је Народни оркестар ЈУ СКУД-а „Семберија“, без кога би рад Друштва био немогућ. Радом оркестра руководи  професор музике Жељко Ђукановић, који је остварио значајне резултате са члановима оркестра.   Круна годишњег рада оркестра је Никољдански концерт Народног оркестра ЈУ СКУД-а „Семберија“ који се одржава два - три дана пред Никољдан, славу коју слави велики број српских породица. Временом, Никољдански концерт је постао традиционалан културни догађај, што представља још један квалитет који Установу издваја од осталих друштава која се баве његовањем традиције. Народни оркестар изводи изворну народну музику и пјесме, јер је то наше  национално благо које заслужује да се чува.

          Од марта 2013. године када је и основан, успјешно његује српско музичко - културно наслеђе, као и музику осталих Балканских народа. Иначе, рад оркестра је искључиво усмјерен ка правим, исконским музичким и умјетничким вриједностима.

Репертоар Народног оркестра је врло разноврстан и састоји се од инструменталне и вокалне музике коју интерпретирају солисти вокалних група.

         Чињеница да се сваке године учлањују нови млади људи у Народни оркестар указује на то да је омладина заинтересована за то изворно народно стваралаштво. На тај начин, а и путем концерата, указујемо млађим генерацијама на љепоту традиционалне музике и пјесме.

Из свега овога произилази да је Народни оркестар значајна полуга ЈУ СКУД-а „Семберија“ без које би постојање и рад Друштва било тешко замислити.

2.4.      **Ткачка секција**

Ткачка секција се састоји од школе ткања и ткачке секције. У школи се стиче основно знање из области ткања, а она траје најмање три мјесеца. Након завршене школе, стечено знање се примјењује у ткачкој секцији у којој се производе комади народне ношње за потребе ЈУ СКУД-а „Семберија“.

У процесу производње ношње осим ткања потребно је примјенити шивење, плетење, вез и хеклање. Све те радиности обједињене могу дати завршен комад ношње. Из тог разлога смо у ткачкој секцији проширили поље д‌јеловања. Сада је ткачка секција један мали текстилни погон који чини 20-так чланица.

Иако је ткачка секција  израсла у стабилну школу и радионицу , услови у којима смо радили у току 2022. године мало су успорили рад секције, али је нису зауставили. Тако је она у другом полугодишту појачала свој рад и производњу и употпунила наш економат са новим тканим женским и мушким појасевима, женским кецељама.

3.         **Број чланова у ЈУ СКУД-у „Семберија“ Бијељина**

         Обзиром да се ради о Друштву у којем сваки појединац, у сваком тренутку одлучује о приступању или искључењу из рада Друштва, број чланова се стално мјења. Таквих осцилација било је и tokom prethodnih година. Иначе, сваке године се Друштво суочава са смјеном генерација, те се у том смислу стално мијења бројно стање чланова. Смјена генерација је у оваквим д‌јелатностима најслабија карика и прави највише техничких проблема, али свјесни те чињенице континуирано припремамо подмладак који може успјешно замијенити чланове који из било ког разлога оду.

4.         **Рад органа управљања**

          ЈУ СКУД „Семберија“ Бијељина као јавна установа, по Одлуци о оснивању и Статуту има Управни одбор кога чине три члана. Током 2022. године, Управни одбор је имао десет радних сједница на којима су разматрана сва битна питања за рад и функционисање Друштва и донесене су Одлуке које су Одлуком о оснивању и Статутом дефинисане као надлежност овог органа.

    Питања о којима је Управни одбор расправљао и одлучивао током 2022. године су:

-        Разматрање и усвајање Извјештаја о раду ЈУ СКУД „Семберија“ Бијељина за

2021. годину

-        Разматрање и усвајање Плана и програма рада за 2022. годину

-        Разматрање и усвајање Финансијског извјештаја за 2021. годину;

-        Разматрање и доношење Одлука у вези са обезбјеђивањем средстава за путовања (турнеје);

-        Разматрање текућих питања у вези са обиљежавањем славе ЈУ СКУД „Семберија“;

-        Разматрање других питања значајних за рад и функционисање Установе.

 Без озбиљности и одговорности, као и међусобне сарадње и координације при реализацији Програма рада кроз годину, изостали би резултати рада Друштва.

5.               **Реализација програма рада у 2022. години:**

Оно што је обиљежило 2022. годину када су у питању активности ЈУ СКУД-а „Семберија“ је свакако стабилизација рада Установе након лошег периода присуства корона вируса. Одржан је годишњи концерт у затвореном иако је планиран и замишљен да буде на отвореном простору, односно на платоу испред Градске куће. Разлог за промјену плана у задњи час су временски услови.

**Јануар:**

-            Чланови ЈУ СКУД-а „Семберија“ су учествовали у литији на Бадње вече

              06. јануара 2022. године. Поред првог извођачког и омладинског ансамбла

учествовали су и чланови Ансамбла ветерана;

-           Чланови СКУД-а „Семберија“ учествовали у активностима око 9. Јануара, дана Републике  Српске;

-             Распуст који је усклађен са школским распустом.

**Фебруар:**

-             Учешће на РТРС у емисији која промовише  Српску традицију и обичаје;

-             Активности везане за организовање уписа нових чланова;

-             Одржавање редовних проба у свим секцијама;

-             Враћање свих ношњи у економат, а које су биле код чланова због активности у претходна два мјесеца.

**Март:**

-           Одржаване редовне пробе свих ансамбала, народног оркестра, женске и мушке вокалне групе;

-           Почео нови циклус обуке на ткачким разбојима, три нове полазнице,

-           Допунски упис нових чланова у Народни оркестар;

**Април:**

-           Увјежбавање  кореографије „Шумадија“ у првом д‌јечијем ансамблу;

- Учешће ветерана на сусретима ветерана у Бачкој Паланци (“Рука, руци, заиграј”)

- Учешће Првог извођачког ансамбла, Народног оркестра, Женске вокалне

групе,  вокалних    солиста и инструмената солиста, на Сабору “Златни опанак” у

Ваљеву;

- Пријем код градоначелника поводом пет освојених пехара на “Златном опанку” у

Ваљеву;

-           Појачан рад свих ансамбала у циљу припремања за годишњи концерт;

-         Учешће Првог извођачког ансамбла и народног оркестра на концерту ансамбала у

Краљеву;

-           Женска вокална група почела са увјежбавањем репертоара за годишњи концерт;

-           Проширивање репертоара Великог Народног оркестра ЈУ СКУД-а „Семберија“ и већи број проба са новим члановима оркестра;

- Снимање Васкршњег програма на БН ТВ;

**Мај:**

-          Пуна активност свих фолклорних ансамбала, оркестра, вокалних група (мушке и женске  вокалне групе и солиста);

-           Појачан рад ткачке секције са свим својим подсекцијама;

-           Учешће чланова СКУД-а у емисији “Недељно поподне” на БН ТВ;

-           Учешће чланова СКУД-а у емисији “БН коктел” на БН ТВ;

Учешће ветерана на међународном фестивалу фолклорних ансамбала ветерана “У Шапцу  крај Саве”

Учешће Првог извођачког ансамбла на фестивалу у Кладњу;

-           Ткачка секција врши обнављање чарапа за „Шумадију“

**Јун:**

-           Интензивна припрема и увјежбавање програма за годишњи концерт у ком су учествовали сви фолклорни ансамбли, женска вокална група, мушка вокална група, народни оркестар и солисти;

-        Одржавање Годишњег концерта у Центру за културу иако је првобитно предвиђено да се одржи на отвореном, односно на бини испред Градске куће. Локација одржавања концерта у задњем тренутку је промијењена због временских услова;

-        Турнеја Првог извођачког ансамбла, ансамбла ветерана, Народног оркестра у Бугарску, Златни Пјасци. Фестивал је љетни, траје два ипо мјесеца под називом “Балкан Фолк Фест”. Освојили смо Златну плакету;

-          28. јуна 2022. године  - Видовдан, обиљежили славу  са члановима ЈУ СКУД-а „Семберија“  и гостима у својим просторијама;

**Јул:**

-           Први извођачки ансамбл учествовао је на ЦИОФ-овом фестивалу у Сарајеву;

-          Ткачка секција ради на рестаурацији дотрајалих чарапа за кореографије које су планиране за приказивање на љетним наступима;

-         Припреме свих учесника за Пантелинске дане;

**Август:**

-          У част славе Града Бијељина “Свети Пантелејмон” одржан је заједнички концерт са КУД   “Караџић” из Лознице и Центром за очување традиције “Стара Гора” из Рогатице, након кога је уприличена вечера и дружење свих учесника;

-           Учешће Првог извођачког ансамбла у програму  БН ТВ на дан славе Града;

-            Учешће у вишедневној Манифестацији “Дани банице” у Белој Паланци

-           Расписан конкурс за пријем нових чланова;

-          Турнеја Првог извођачког ансамбла, Народног оркестра и Женске вокалне групе у Истамбул, Турска, учешће на међународном фестивалу фолклора “Харман Фолк”;

**Септембар:**

-           Организовали упис нових чланова у све секције друштва, од 01.09. - 15.10.2022. године;

-           Почетак проба у новој сезони, односно школској години;

-           Организовање проба на отвореном;

-           Ткачка секција је започела плетење новог фундуса чарапа за Источну и Југоисточну Србију и

             правила је допуну израђених хаљина за вокалну групу.

**Октобар:**

-           Припрема концерта у оквиру „Вишњићевих дана“;

-           Постављање нових кореографија свим ансамблима;

-           Припрема репертоара Народног оркестра за Никољдански цонцерт;

-           Женска вокална група почела припреме за Никољдански концерт;

-           Ткачка секција је почела са израдом кецеља за Први д‌јечији ансамбл;

**Новембар:**

-           Активне припреме на организовању традиционалног „Никољданског концерта“;

-           Припрема и учешће у традиционалном концерту у оквиру манифестације „Вишњићеви дани“. На концерту су учествовали Велики Народни оркестар и Женска вокална група;

-          Одржавање редовних проба свих секција ЈУ СКУД „Семберија“;

-           Ткачка секција је радила на ткању и шивењу Семберских кецеља за кореографију „Игре  из Семберије”

**Децембар:**

-        Постављање корака из нових кореографија свим д‌јечијим ансамблима;

-        Народни оркестар, Женска вокална група, Мушка вокална група и солисти врше интензивне припреме за Никољдански концерт;

-        16. децембра 2022. године одржан осми по реду Никољдански концерт Великог Народног оркестра у великој сали Центра за културу „Семберија“ Бијељина;

-        Народни оркестар и женска вокална група су радили на припремама за концерт у оквиру новогодишње манифестације „Зимски корзо“.

6.               **Активности - реализација:**

         У поређењу са претходним годинама може се рећи да је остварено више представљања Друштва, како пред домаћом публиком тако и пред иностраном. Такође, можемо рећи да је интересовање за упис нових чланова у великом порасту и  то у све секције које д‌јелују у Друштву. Ако се настави овај тренд свакако ћемо бити принуђени да вршимо селекцију, односно аудицију.

        Културно - умјетничка активност и реализација програмских задатака установе, генерално се одвијала кроз:

-        Континуиран рад на анимирању и укључивању нових чланова у све секције ЈУ СКУД-а „Семберија“ Бијељина;

-        Припрема и реализација пригодних културно - умјетничких програма у склопу обиљежавања значајних празника и догађаја на подручју Града;

-        Припрема и реализација одабраних културно - умјетничких садржаја у склопу

   обиљежавања значајних догађаја и датума;

-        Учешће ЈУ СКУД „Семберија“ у програмима локалних ТВ кућа,

-        Расписивање конкурса за пријем нових чланова у све секције ЈУ СКУД-а „Семберија“ Бијељина;

-        Активном сарадњом са медијима, сродним удружењима и установама из области културе са подручја Града Бијељина.

           Гледано у цјелости, ЈУ СКУД „Семберија“ Бијељина, у 2022. години је организовала рад свих секција у пуном капацитету, забиљежила упис већег броја чланова и представила свој рад већем броју гледалаца како на домаћој тако и на иностраној сцени.

**Промоција и афирмација друштва**

         Настављена је континуирана сарадња у 2022. години са БН ТВ, која је у више наврата емитовала прилоге о раду Установе, а са којом и даље имамо могућност рекламирања, промоције наше Установе и објављивања разних конкурса ЈУ СКУД „Семберија“ Бијељина, без накнаде.

         Настављена је сарадња са медијским кућама: РТРС, Арена, Слобомир, а имамо и изузетно добру сарадњу и са „Семберским  новинама“, као и са интернет порталима са подручја Града Бијељина. Сви наведени медији са великом пажњом прате и емитују рад ЈУ СКУД-а „Семберија“ , што је за промоцију нашега рада врло значајно.

7.      **Приједлози мјера за побољшање**

      У задњих неколико година догађа се својеврсна експанзија ЈУ СКУД-а „Семберија“ и то је потврда да смо уложили много рада и труда и да смо на добром путу. Постигли смо већу масовност, квалитет наставе у свим секцијама, квалитет умјетничких садржаја које нудимо, већи број секција и подсекција. Узлазна линија којом се Установа креће је видљива. Међутим, све наведено доводи до тога да смо сваки дан у све већем дефициту са простором у ком обављамо своје д‌јелатности. С тога предлажем, да наш оснивач Скупштина Града Бијељина, размотри наш захтјев за дод‌јелу више простора за нашу  „производњу“. У супротном, бићемо онемогућени да се даље развијамо, чак ће доћи у питање и овај ниво који смо до сада постигли јер се пробе Великог Народног оркестра одвијају у, за њих малој просторији, као и пробе мушке и женске вокалне групе. Исто се односи и на ткачку радионицу јер простор у ком се она сада налази износи око 25 м2 у ком се налази пет ткачких разбоја, три машине за шивење, велики сто за сновање, залихе репро материјала  и по десет до петнаест чланица које раде на тим средствима са рад.

 Када би одржали континуитет рад свих секција које доприносе очувању  традиције и континуирано повећавање финансијске помоћи за остваривање путовања за чланове друштва, снажније би ширили значај музичко - фолклорне и обичајне традиције, као и препознатљивост, сарадњу и пријатељство Града Бијељина са свим крајевима свијета које наше друштво посјети. Такође, новоосноване секције Ансамбл ветерана и ткачка секција да би егзистирале и стварале нове вриједности морају имати едукаторе који оспособљавају чланове тих секција, а ти едукатори требају бити адекватно плаћени. Када то успијемо обезбиједити, база на којој почива ЈУ СКУД „Семберија“ биће итекако стабилнија, а резултати њеног рада квалитетнији на понос цијеле Семберије.

                                                                                            Директор

ЈУ СКУД „Семберија“ Бијељина

                                                                            \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                                                            Бранка Марковић-Савчић