**ПРИЈЕДЛОГ**

На основу члана 39. став (2) тачка 9) и тачка 34) Закона о локалној самоуправи (''Службени гласник Републике Српске'', број: 97/2016, 36/2019 и 61/2021), члана 3. и члана 12. Закона о систему јавних служби (''Службени гласник Републике Српске'': број: 68/2007, 109/2012 и 44/2016), члана 101. став (5) Закона о здравственој заштити (''Службени гласник Републике Српске'': број: 57/2022) и члана 39. став (2) тачка 9) и тачка 37) Статута Града Бијељина (''Службени гласник Града Бијељина'': број: 9/2017), Скупштина Града Бијељина на \_\_\_\_\_ сједници одржаној дана \_\_\_\_\_\_\_\_\_2023. године, донијела је:

**О Д Л У К У**

**О ИЗМЈЕНАМА И ДОПУНАМА ОДЛУКЕ О ОСНИВАЊУ**

**ДОМА ЗДРАВЉА БИЈЕЉИНА**

Члан 1.

Члан 1. Одлуке о оснивању Дома здравља Бијељинa („Службени гласник Општине Бијељина“ бр. 5/94, 5/96, 19/08, 23/10, 22/13, 5/14), у даљем тексту Одлука, мијења се и гласи:

„ Ради обављања здравствене дјелатности на примарном нивоу здравствене заштите, оснива се Дом здравља Бијељина, као јавна здравствена установа.“

Члан 2.

Члан 5. Одлуке мијења се и гласи:

„ Здравствена дјелатност ЈЗУ „Дом здравља“ Бијељина на примарном нивоу здравствене заштите обухвата:

- Активности на промоцији здравља;

- Планирање, организовање и спровођење превентивних мјера и програма, усмјерених ка појединцу или групи грађана;

- Здравствену едукацију грађана о здравственим проблемима, методама њихове идентификације, контроле и лијечења;

- Откривање и сузбијање фактора ризика за настанак болести и повреда;

- Дијагностику болести и повреда, у случајевима када није потребно сложеније испитивање;

- Лијечење болести и повреда, у случајевима када није потребна болничка здравствена заштита;

- Оцјену опште здравствене способности за радника на радном мјесту на ком нису присутни професионални ризици;

- Прехоспитално хитно збрињавање обољелих и повријеђених,

- Хитни санитетски превоз и санитетски превоз пацијената,

- Превентивну, дјечју и општу стоматологију;

- Ортопедију вилице и стоматолошку протетику;

- Заштиту и унапређење менталног здравља у заједници;

- Физикалну и психосоцијалну рехабилитацију у заједници;

- Лијечење у кућним условима;

- Здравствену његу у амбулантним условима;

- Здравсвену и бабинску његу у заједници;

- Здравствену едукацију и заштиту репродуктивног и сексуалног здравља;

- Здравствену заштиту дјеце;

- Обезбјеђење лијекова и медицинских средстава;

- Планирање, организовање и спровођење имунизације и хигијенско-епидемиолошких послова и других мјера за заштиту становништва од заразних болести;

- Послове хематолошке и биохемијске лабораторије;

- Послове из области израде и апликације медицинског средства за сопствене потребе, у оквиру здравствене услуге из области стоматологије која се пружа;

- Класичну конвенционалну рендген дијагностику, ултразвучну дијагностику и мамографију;

- Утврђивање узрока смрти за лица умрла у Дому здравља Бијељина;

**-** Обављање здравствених прегледа страних држављана у сврху издавања радне и/или боравишне дозволе;

- Обављање систематских/периодичних прегледа радника на радним мјестима на којима нису присутни професионални ризици.

У обављању здравствене дјелатности на примарном нивоу здравствене заштите ЈЗУ „Дом здравља“ Бијељина, ради очувања и унапређења здравља, остварује сарадњу са здравственим, социјалним, образовним и другим установама и организацијама.

У ЈЗУ „Дом здравља“ Бијељина организује се и спроводи настава из области породичне медицине у Служби породичне медицине, Одјељењу породичне медицине - едукативни центар породичне медицине.“

Члан 3.

Члан 6. Одлуке мијења се и гласи:

„ Послови из дјелатности Дома здравља обављају се у оквиру основних и унутрашњих организационих јединица, чија се организација утврђује Статутом Дома здравља Бијељина и Правилником о унутрашњој организацији и систематизацији Дома здравља Бијељина, а у складу са Планом мреже здравствених установа коју доноси оснивач .“

Члан 4.

Члан 7. Одлуке мијења се тако што се послије ријечи „Дому здрављ“ ставља тачка и бришу се ријечи: „ у циљу имплементације модела породичне медицине.“

Члан 5.

Члан 8. Одлуке мијења се и гласи:

„ Средства за обављање здравствене дјелатности ЈЗУ „Дом здравља“ Бијељина могу се обезбјеђивати из сљедећих извора:

- Фонда здравственог осигурања,

- Буџета Републике,

- Буџета локалне самоуправе,

- Корисника здравствене заштите,

- Осигуравајућих организација,

- Донација,

- Прихода од обављања наставне и научноистраживачке дјелатности,

- Других извора.”

Члан 6.

Члан 11.б Одлуке мијења се и гласи:

„ За директора може бити именовано лице које поред услова прописаних законом испуњава и сљедеће посебне критеријуме и услове:

- завршене интегрисане академске студије из области медицине, стоматологије или фармације, први циклус академског или струковног студија са 240 ECTS бодова економског или правног факултета са најмање 5 (пет) година радног искуства на руководном радном мјесту,

- да има познавање из здравственог менаџмента, а по програму додатне едукације из здравственог менаџмента који доноси министар здравља и социјалне заштите,

- да посједује руководне и организационе способности,

- да има доказане резултате и успјехе у обављању ранијих послова,

- програм рада.“

Члан 7.

Члан 11.в Одлуке мијења се и гласи:

„ Дужност директора ЈЗУ „Дом здравља“ Бијељина престаје:

- истеком мандата на који је именован или

- прије истека мандата.

Скупштина Града Бијељина на приједлог Градоначелника разрјешава директора ЈЗУ „Дом здравља“ Бијељина прије истека мандата:

- на лични захтјев, подношењем оставке у писаној форми,

- ако је приликом именовања прећутао или дао нетачне податке који су били од значаја за именовање,

- ако у току трајања мандата буде правоснажно осуђен за кривично дјело злоупотреба службеног положаја или за било које кривично дјело на безусловну казну затвора у трајању дужем од 3 (три) мјесеца или ако му буде изречена забрана обављања позива, дјелатности или дужности,

- ако Управни одбор ЈЗУ „Дом здравља“ Бијељина утврди да је пропуштањем радње, на коју је био обавезан законом, другим прописом или актом Оснивача, проузроковао материјалну штету или веће сметње у раду здравствене установе,

- ако Управни одбор ЈЗУ „Дом здравља“ Бијељина или Скупштина Града Бијељина не усвоји извјештај о пословању и годишњи обрачун, уз образложење разлога због којих нису усвојени,

- ако у финансијском пословању ЈЗУ „Дом здравља“ Бијељина, у току мандата директора, настане неоправдан нето губитак у годишњем обрачунском периоду,

- ако свјесно крши или не примјењује опште и појединачне акте Оснивача из дјелокруга рада здравствене установе,

- ако настане сукоб интереса, у складу са прописима којима се уређује спречавање сукоба интереса,

- у случају потпуног губитка радне способности,

- испуњавањем законом прописаних услова за пензионисање,

- у другим случајевима утврђеним законом.“

Члан 8.

Члан 13. Одлуке мијења се и гласи:

„ Управни одбор ЈЗУ „Дом здравља“ Бијељина има сљедеће надлежности:

- Доноси Статут Дома здравља Бијељина уз сагласност надлежног органа Оснивача;

- Утврђује пословну политику Дома здравља Бијељина доношењем плана - програма рада и финансијског плана који се доставља на сагласност надлежном органу Оснивача;

- Усваја годишњи Извјештај о раду (пословању) Дома здравља Бијељина и годишњи обрачун који се доставља надлежном органу Оснивача;

- Одлучује о коришћењу средстава у складу са законом и Статутом;

- Врши друге послове утврђене Статутом Дома здравља Бијељина.“

Члан 9.

Члан 13.а Одлуке мијења се и гласи:

„ За члана Управног одбора могу бити именована лица која поред услова предвиђених законом испуњавају посебне критеријуме и услове:

- висока стручна спрема (VII степен) са најмање 240 ECTS бодова,

- познавање проблематике у дјелатности којом се бави дом здравља,

- познавање садржаја и начина рада органа управљања,

- доказани резултати рада на ранијим пословима.“

Члан 10.

Члан 13.б Одлуке о оснивању мијења се и гласи:

„ Дужност чланова Управног одбора Дома здравља Бијељина престаје разрјешењем, и то:

- истеком мандата на који је именован или

- прије истека мандата.

Скупштина Града Бијељина на приједлог Градоначелника, разрјешава комплетан Управни одбор Дома здравља Бијељина и прије истека мандата на који је именован:

- ако не извршава своје обавезе у складу са законом и статутом,

- ако Скупштина Града Бијељина не усвоји извјештај о пословању и годишњи обрачун, уз образложење разлога због којих нису усвојени,

- ако у финансијском пословању Дома здравља Бијељина у току мандата Управног одбора настане неоправдани нето губитак у годишњем обрачунском периоду.

Скупштина Града Бијељина на приједлог Градоначелника разрјешава појединог члана Управног одбора Дома здравља Бијељина и прије истека мандата на који је именован:

- на лични захтјев, подношењем оставке у писаној форми,

- ако је приликом именовања прећутао или дао нетачне податке који су били значајни за именовање,

- ако у току трајања мандата буде правоснажно осуђен за кривично дјело злоупотреба службеног положаја или за било које кривично дјело на безусловну казну затвора у трајању дужем од 3 (три) мјесеца или ако му буде изречена мјера забране вршења позива, дјелатности или дужности,

- ако настанe сукоб интереса, у складу са прописима којима се уређује спречавање сукоба интереса,

- у случају потпуног губитка радне способности,

- у случају неоправданог изостанка са узастопно 3 (три) сједнице Управног одбора Дома здравља Бијељина,

- оставком већине чланова Управног одбора Дома здравља Бијељина.“

Члан 11.

Овлашћује се Комисија за прописе Скупштине Града Бијељина да сачини пречишћен текст Одлуке о оснивању Дома здравља Бијељина.

Члан 12.

У року од 30 дана од дана ступања на снагу ове Одлуке Управни одбор на приједлог директора дужан је ускладити Статут Дома здравља Бијељина са овом Одлуком.

Члан 13.

Ова Одлука ступа на снагу осмог дана од дана објављивања у “Службеном гласнику Града Бијељина“.

СКУПШТИНА ГРАДА БИЈЕЉИНА

Број: \_\_\_\_\_\_\_\_\_\_\_\_\_ П Р Е Д С Ј Е Д Н И К

Б и ј е љ и н а, СКУПШТИНЕ ГРАДА БИЈЕЉИНА Датум, \_\_\_\_\_\_\_\_\_. године

Александар Ђурђевић

**ОБРАЗЛОЖЕЊЕ**

**УЗ ОДЛУКУ О ИЗМЈЕНАМА И ДОПУНАМА ОДЛУКЕ О ОСНИВАЊУ**

**ДОМА ЗДРАВЉА БИЈЕЉИНА**

**I ПРАВНИ ОСНОВ**

Правни основ за доношење ове Одлуке садржан је у члану 39. став (2) тачка 9) и тачка 34) Закона о локалној самоуправи (''Службени гласник Републике Српске'', број: 97/2016, 36/2019 и 61/2021), члановима 3. и 12. Закона о систему јавних служби (''Службени гласник Републике Српске'': број: 68/2007, 109/2012 и 44/2016), члану 101. став (5) Закона о здравственој заштити (''Службени гласник Републике Српске'': број: 57/2022) и члану 39. став (2) тачка 9) и тачка 37) Статута Града Бијељина (''Службени гласник Града Бијељина'': број: 9/2017).

**II РАЗЛОЗИ ЗА ДОНОШЕЊЕ ОДЛУКЕ**

Основни разлог за доношење ове Одлуке је усклађивање оснивачког акта ЈЗУ „Дом здравља“ Бијељина од стране оснивача, са Законом о здравственој заштити (''Службени гласник Републике Српске'': број: 57/2022), којим се уређује друштвена брига за здравље грађана, права и обавезе грађанина и пацијента у остваривању здравствене заштите, здравствена дјелатност, организовање здравствене дјелатности, оснивање, рад и престанак рада здравствене установе, права и обавезе здравственог радника и здравственог сарадника, услуге здравствене заштите, процјена и унапређење квалитета и сигурности здравствене установе, финансирање, надзор, као и друга питања од значаја за обављање дјелатности здравствене заштите.

О Б Р А Ђ И В А Ч:

ОДЈЕЉЕЊЕ ЗА ДРУШТВЕНЕ ДЈЕЛАТНОСТИ

П.О. ГРАДОНАЧЕЛНИКА

Љубиша Станишић

Градоначелник Града Бијељина утврдио је ПРИЈЕДЛОГ ОДЛУКЕ О ИЗМЈЕНАМА И ДОПУНАМА ОДЛУКЕ О ОСНИВАЊУ ДОМА ЗДРАВЉА БИЈЕЉИНА, те га просљеђује Скупштини Града Бијељина на усвајање.

ГРАДОНАЧЕЛНИК ГРАДА БИЈЕЉИНА

Љубиша Петровић