

Јавни приход Града 551-7902222590-850 Патријарха Павла бр. 1. +38755205472

Трезор Града 551-7902222618-689 ЈИБ: 4400315290000

Донације 551-7902222604-236 Матични број: 01209230

Врста прихода 722591 Еmail: [skudsemberija@gmail.com](mailto:skudsemberija@gmail.com)

Буџетска организац. 0005503

Општина 005

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број: 339/23.

Датум: 06. 04. 2023. године

**ПЛАН И ПРОГРАМ РАДА**

**ЈАВНЕ УСТАНОВЕ СРПСКО – КУЛТУРНО УМЈЕТНИЧКО ДРУШТВО „СЕМБЕРИЈА“ БИЈЕЉИНА ЗА 2023. ГОДИНУ**

Бијељина, април 2023. године

**УВОД**

    Културно наслијеђе је добро наслијеђено од претходних генерација. Културно  наслијеђе може настајати и у садашњем тренутку ако оно има специфичну вриједност за људе и ако ће бити чувано за будуће генерације. Ова добра имају симболички значај у свијести људи, а осликавају идентитет одређеног народа, поднебља или државе.

  Културно наслијеђе се односи на цјелокупно друштвено наслијеђе неке заједнице, односно на научене форме мишљења, осјећања и д‌јеловања. Наслијеђе се у континуитету преносило углавном усменим путем (врло је мали број писаних трагова). Та предања су кроз обичаје, игру, ритуале и пјесму говорила о времену у ком су настајали. Из њих се може закључити какво је било то вријеме, је ли било вријеме ратова или мира, суша или поплава, благостања или биједе, ради ли се о планинским пред‌јелима или равницама итд. Значи, тумачење културе одређеног историјског периода итекако помаже писању историје. Појединци и установе које се баве презентацијом културних садржаја неког временског раздобља имају велику одговорност јер недосљедност у њиховом раду може лако довести до фалсификовања тог периода. Зато ЈУ СКУД “Семберија” наглашено води рачуна да што аутентичније пренесе особине периода који представља кроз игру, пјесму, ношњу и обичаје. На тај начин његујемо идентитет Српског народа, као и народа чијом се традицијом у свом раду бавимо. Такође, приликом представљања наше традиције изван Града Бијељина представљамо наш идентитет, нашу историју и нашу културу.

         Подизањем општег нивоа културно – умјетничког живота на подручју Града Бијељина и остваривањем сарадње са другим градовима у којима друштво наступа и прављењем пријатељских веза између друштава и градова, циљ нам је да што боље представимо Град Бијељину и Републику Српску.

         Јавна установа Српско културно – умјетничко друштво „Семберија“ Бијељина свој рад спроводи кроз сегменте који се кроз вријеме не мијењају већ само по потреби допуњују:

·       истраживање у области фолклора и културне баштине семберског подручја;

·       обогаћивање и освјежавање програма и набавка неопходне опреме;

·       организовање концерата и манифестација на подручју Града Бијељина;

·       организовање турнеја у иностранство и презентација нашег културног стваралаштва у другим земљама;

·       организација и реализација културно – умјетничких програма и

·       медијска промоција друштва и Града Бијељина;

1. **Секције Јавне установе Српско културно – умјетничко друштво „Семберија“ Бијељина**

         Рад ЈУ СКУД „Семберија“ заснован је на Одлуци о оснивању, Статуту и  Програму рада који усваја Скупштина Града Бијељина.

         Основне активности Јавне установе Српско културно – умјетничко друштво „Семберија“ Бијељина огледају се у  низу активности кроз које доприноси развоју културе, као и едукацији младих генерација у Граду Бијељина, а д‌јелује кроз следеће секције:

1. секција народних игара (седам ансамбала)

2. народни оркестар

3. школа народних инструмената

4. женска вокална секција (етно, народне и друге пјесме)

5. мушка вокална секција (етно, народне и друге пјесме)

6. ткачка секција

7. секција ручних радиности, шивење, плетење, вез и хеклање

     Значајно је нагласити да сви чланови ЈУ СКУД “Семберија” у свим секцијама д‌јелују без плаћања чланарине. Упис нових чланова се врши у два уписна рока у све секције и то прољетни и јесењи уписни рок.

**1.1.  Секција народних игара**

  Најбројнија секција у Друштву је секција народних игара. Због великог интересовања грађана за упис у секцију ветерана поред већ постојеће секције формирали смо још једну тако да сада д‌јелују двије групе ветерана, једна је чисто рекреативна, а друга је група која равноправно наступа на концертима са омладинским и д‌јечијим ансамблом. Да би све секције народних игара (од д‌јечијих, па до ветерана) функционисале добро, континуирано чинимо напор да набавимо што је могуће више комплета народних ношњи . Неке дијелове ношње купујемо, а неке већ и призводимо, односно ткамо појасеве, кецеље и друго што је Друштву потребно за одржавање достигнутог нивоа као и стварање услова за надградњу. Да би се обукли сви играчи који учествују на неком концерту, нпр. Годишњем, потребно је обезбиједити ношње за све кореографије које су на репертоару, затим величине за све узрасте, а такође и обућу која прати одређенену кореографиву, опанке, ципеле, чизме исл. Дакле, то је задатак континуитета који су пред СКУД-ом И у 2023. години. Такође, постављање  нових кореографија, једне у Првом ансамблу народних игара,  једне у д‌јечијем ансамблу и једне у Ансамблу ветерана. На тај начин ћемо обогатити наш постојећи репертоар који ћемо представити у току године, како на домаћим тако и на иностраним сценама.

**1.2.  Секција народних игара и плесова за ветеране**

Секција која окупља ветеране је постала врло популарна и бројна. Из тог разлога смо формирали двије  групе, једну која окупља рекреативце и дугу која наступа на концертима. Пробе се одрађују са великим ентузијазмом и чланова и кореографа асистента. Због тога су вец постигнути добри резултати, па је планирано да се постави неколико кореографије са којима ће се Друштво представити на некој иностраној турнеји, а такође и на неким гостовањима локалног карактера.

**1.3.Народни оркестар**

  Значај Народног оркестра за ЈУ СКУД „Семберија“ је веома велики тако да је сасвим равноправан по важности са водећом секцијом народних игара и њихова синергија на пробама и наступима даје високе резултате.

 У претходном периоду оркестар је обогаћен и једним виолончелом што свакако, даје нови квалитет звуку који оркестар производи пратећи одређене кореографије.

Због указане потребе у плану је набавка контрабаса, што ће свакако обогатити свекупан звук Народног orchestra.

Репертоар који ће народни оркестар да његује јесте народна музика, класична музика и староградска музика.

**1.4.    Школа народних инструмената**

ЈУ СКУД „Семберија“ школу народних инструмената његује већ дуже вријеме и показала се као врло корисна, па њен рад настављамо и у 2023. години. У школи се врши подучавање на инструментима као што су хармоника, гитара, виолина, бубањ, фрула, а свираче који су најбољи укљуцујемо у оркестар.

**1.5.  Женска вокална група**

Женска вокална група ЈУ СКУД-а „Семберија“ броји око 20-22 чланице. Група успјешно пјевачки прати извођење многих кореографија, што поред учешћа и народног оркестра ЈУ СКУД „Семберија“ знатно одваја од осталих друштава која се баве нашом д‌јелатношћу, јер се приликом наступа не праве импровизације било које врсте.

Женска вокална група има широк репертоар пјесама, а то су етно, народне, руске, македонске, црногорске и многе друге. Често на позив локалних телевизија гостују у музичким програмима.

**1.6.  Мушка вокална група**

 Мушка вокална група ЈУ СКУД-а „Семберија“ броји од 10 до 15 чланова. Мушка група, као и женска успјешно пјевачки прати извођење многих кореографија и значајно је допринијела квалитету и општем утиску када је у питању цјелокупан рад ЈУ СКУД-а „Семберија“. Мушка вокална група интензивно ради на проширивању свог репертоара са намјером да  квалитет свога рада дигну на виши ниво.

**1.7.  Ткачка секција**

Ткачка секција има велики значај за ЈУ СКУД „Семберију“ из неколико разлога. У ткачкој секцији се израђују појасеви и кецеље за потребе кореографија које су на репертоару. Такође је битна због задатка који је пред себе ставио ЈУ СКУД „Семберија“, а то је очување великог националног блага које је вијековима настајало на овим просторима, између осталог и семберски цвијет који је мустра са семберских простора, а који се врло често користи као мотив у изради многих тканих комада. Оно што се планира је приоритетно сашити и извести 20 кошуља за д‌јечаке,, сашити 20 хаљиница за д‌јевојчице, мушке и женске јелеке, мушке и женске тканице, мушке и женске чарапе, дакле потпуно обновити фундус ношњи за Д‌јечији ансамбл.

**1.8.  Секција ручних радиности**

Шивење, плетење, вез и хеклање су ручне радиности које ће употпунити активности којима обезбјеђујемо производњу дијелова народне ношње потребних за постављање нових кореографија, као и рестаурацију постојећих костима. Тиме ћемо затворити један производни круг, а традицију подржати и помоћи да и даље живи, како у овом времену тако и у будућности.

**2.**     **ПЛАН АКТИВНОСТИ ЗА 2023. ГОДИНУ**

План рада за 2023. годину ће бити испуњен основним садржајима и активностима.

**2.1. Јануар**

* учешће у литији на Бадње вече,
* учешће у манифестацији Зимско корзо,
* припреме нових кореографија и одабир нових пјесама за фолклорну секцију, народни оркестар, женску вокалну групу, мушку вокалну групу:
* израда кецеља за кореографију “Игре из Семберије”

**2.2.  Фебруар**

-        плетење чарапа за кореографију „Игре из Шумадије“

-        израда кецеља за кореографију “Игре из Семберије”

-        обнављање кореографија  “Игре из Западне Србије” и “Коретиште”

-        гостовање у Српском клубу у Heilbronnu у Њемачкој

**2.3.  Март**

-        израда нових пројеката за конкурсе;

-        постављање кореографије “Лазарице” новим члановима д‌јечијег ансамбла

-        припреме за априлске програме;

-      припрема ветерана за васкршње наступе;

-      припрема првог д‌јечијег фолклорног ансабла за васкршње наступе

**2.4.  Април**

- Лазарице - традиционална манифестација ЈУ СКУД-а „Семберија“ испред цркве Светог Ђорђа, библиотеке и зграде Скупштине Града Бијељина;

-        Учешће у васкршњем програму “Јајаријада” испред Центра за културу;

-        излет Првог д‌јечијег ансамбла у Сунчану Реку, Бања Ковиљача;

-        постављање нове кореографије у д‌јечијем ансамблу;

-        постављање нове кореографије Првом извођачком ансамблу;

- учешће у медијима.

**2.5. Мај**

-        Такмичење Првог извођачког ансамбла на “Џивџан Фесту” у Врњачкој Бањи;

-        путовање на неки од фестивала у окружењу и то Првог извођачког ансамбла, Првог д‌јечијег ансамбла и оркестра ;

-        представљање Ансамбла ветерана у Шапцу на смотри фолклора за ветеран;

-        интензивне припреме свих ансамбала и Народног оркестра за годишњи концерт;

упис у школу ткања;

- Аплицирање на конкурс Министарства за образовање и културу Републике

Српске

**2.6. јун**

-        обиљежавање славе Јавне установе Српско културно – умјетничко друштво

-        “Семберија” Видовдан;

-        Завршне активности на припреми годисњег концерта

-        годишњи концерт;

-        упис у секцију ветерана;

-        Израда хаљина за кореографију “Игре из Владичиног Хана”

-        аплицирање на конкурс Министарства за трговину и туризам Републике Српске

**2.7. Јул**

            -    припреме за Пантелинске дане

* ткање појасева и кецеља за потребе ЈУ СКУД „Семберија“ у ткачкој секцији;

            -     упис у школу ткања;

* Припреме Ансамбла ветеран, Првог д‌јечијег ансамбла, Првог извођачког ансамбла и Народног оркестра за фестивал “Балкан Фолк Фест” у Варни, Бугарска

-         Турнеја фолклорних ансамбала и Народног оркеста у Варну, Бугарска

**2.8. Августу**

**-** расписивање редовног конкурса за упис нових чланова у све секције;

- учешће у медијима;

- културне активности кроз разне врсте радионица, семинара, концерата, изложби

- организовање и учешће у програму славе Града, Пантелино;

- учешће Првог д‌јечијег ансамбла на међународном д‌јечијем фестивалу фолклора

„Лицидерско срце“ у Ужицу

**2.9. Септембар**

- припрема и почетак конкурса за упис у фолклорну секцију (почетници);

- конкурс за упис ветерана у фолклорну секцију;

- путовање на један од такмичарских фестивала у окружењу или  по могућности,

у иностранству;

- набавка музичких инструмената – контрабас;

- постављање нове кореографије Првом ансамблу народних игара;

- организовање продајне изложбе чланица ткачке секције,

**2.10. Октобар**

* упис у школу ткања;
* пробе фолклора на отвореном, Градски парк, трг, шеталиште;
* редовне активности свих секција по утврђеном распореду;
* организовање семинара из области фолклора на нивоу Семберије,
* организовање обуке и уједначавање кореографија свих КУД-ова који ђелују на подручју  Семберије

**2.11.  Новембар**

* ткање украсних поклон врећица за потребе ЈУ СКУД „Семберија“ у ткачкој секцији;
* припреме за заједничке наступе, заједничке радионице, заједничке изложбе креативаца,
* градова из окружења;
* редовне активности свих секција по утврђеном распореду;
* припремање и учешће на концерту у оквиру обиљезавања Вишњићевих дана

**2.12.  Децембар**

* припрема и организовање Никољданског концерта;
* учешће у новогодишњим програмима локалних телевизија.

**3.  ОРГАНИЗОВАЊЕ ТУРНЕЈЕ У ИНОСТРАНСТВУ И УЧЕШЋЕ НА ФЕСТИВАЛИМА У ОКРУЖЕЊУ**

  Оно што  држи на окупу све чланове ЈУ СКУД “Семберија” је, између осталог, путовање на такмичења и ревијална представљања, како у градове у нашем окружењу, тако и у иностранство. Енергија и љубав са којом на путовањима наши чланови представљају Бјељину оправдавају сваки уложени динар у та путовања.

  У току 2023.године у плану је учешће на такмичарском фестивалу “Џивџан Фест” у Врњачкој Бањи, Међународни д‌јечији фестивал “Лицидерско срце”  у Ужицу, Међународни фестивал фолклора у Прагу, Република Чешка, неки од фестивала у Италији или Турској (много зависи од понуде, цијена и термина кад се одржавају).

Такође, у 2023. години планирамо наше најмлађе чланове одвести на бар један једнодневни излет, јер се у пракси показало да се у том узрасту највише радују кратким излетима.

Путовања на све чланове д‌јелују врло мотивационо И стимулативно. То доживљавају као награду за уложени труд што је и оправдано, јер иза сваке одигране кореографије на сцени стоји много свакодневног рада и одрицања од неких других активности.  Највећа и најдража награда су аплаузи и  путовања, а ми кроз то афирмишемо нашу културу, нашу традицију која представља нашу личну карту.

**ЗАКЉУЧАК**

          ЈУ СКУД „Семберија“ жели да кроз рад својих секција, фолклорне, музичке, пјевачке и ткачке, заинтересује младе генерације да се приближе традицији и култури уопште.  Ангажовање младих људи у друштвено значајним активностима ће помоћи да се сачувају од свакодневног лошег утицаја којем су изложени као што су алкохол, дрога, погрешна употреба друштвених мрежа и слично, а такође и њиховом здравијем одрастању.

         То ће допринијети њиховом осјећају да су друштвено признати и корисни, а тиме помажемо нашем граду, као и нашој држави.

Нашу искрену преданост очувању културе те њеном дизању на виши ниво потврђује и чињеница да смо омасовили Установу, подигли квалитет програмских садржаја на завидан ниво што потврђује и често позивање медија за уцешће у њиховим културним програмима.

                                                                                            Директор

                                                                                          ЈУ СКУД „Семберија“

                                                                                    \_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                                                                       Бранка Марковић Савчић