На основу члана 39. став 2. тачка 37. Закона о локалној самоуправи („Службени гласник Републике Српске“, број 97/16, 36/19 и 61/21), члана 40. став 1. Закона о уређењу простора и грађењу („Службени гласник Републике Српске“, број 40/13, 106/15, 3/16 и 84/19) и члана 39. став 2. тачка 43. Статута Града Бијељина („Службени гласник Града Бијељина“, број 9/17), Скупштина града Бијељина на својој \_\_\_\_сједници одржаној дана \_\_\_\_\_ 2023. године, донијела је

**О Д Л У К У**

**О ПРИСТУПАЊУ ИЗРАДИ**

**РЕГУЛАЦИОНОГ ПЛАНА „ФИЛИП ВИШЊИЋ“ У БИЈЕЉИНИ**

Овом одлуком приступа се изради Регулационог плана „Филип Вишњић“ у Бијељини, (у даљем тексту: План).

1. Граница обухвата Регулационог плана дефинисана је :

Са сјевероисточне стране граница обухвата креће од моста на каналу Дашница који спаја улице Незнаних јунака и Кулина бана, а потом иде сјеверозападним и југоисточним међама парцела означених као к.п. број 2016 и 2015. Даље граница прати југозападне међе парцела к.п. број 2010, 2009, 2008, долази до Улице Ивана Мажуранића и наставља у правцу југа источним међама парцела к.п. број 2007/2, 2003 и 2002, гдје излази на Улицу Јерменску. На овом мјесту граница скреће у правцу југоистока и прати југозападну страну Улице Јерменске све до њеног раскршћа са Улицом Филипа Вишњића. Улицом Филипа Вишњића граница обухвата иде у правцу сјевероистока у дужини од око 130 м, а потом наставља у правцу југоистока пратећи сјевероисточне међе парцела к.п. број 2898, 2899, 2900, 2893/2, 2893/1, 2888, 2911 и 2915/1, гдје излази на Улицу 27. марта.

Југоисточни дио границе обухвата, цијелом својом дужином прати Улицу 27. марта, од парцеле к.п. број 2915/1 на сјевероистоку до парцеле к.п. број 4409 на југозападу, односно до раскршћа улица 27. марта и Филипа Вишњића на југозападу обухвата плана.

Југозападни дио границе обухвата, од раскршћа улица 27. марта и Филипа Вишњића иде у правцу сјеверозапада пратећи постојећи приступни пут означен као к.п. број 4529, односно прати југозападне међе парцела к.п. број 4412, 4414, 4428 и 4429, гдје излази на канал Дашницу.

Сјеверозападни дио границе у цијелој својој дужини прати канал Дашницу и то од парцеле к.п. број 4429 на југозападу обухвата, до моста на каналу у Улици незнаних јунака на сјеверозападу обухвата.

1. Површина обухвата у описаној граници износи 34,02 ха.

Период за који се утврђују плански параметри је до 2033. године.

1. Смјернице за израду Плана: План је неопходно израдити у свему према одредбама Закона о уређењу простора и грађењу („Службени гласник Републике Српске“, број 40/13, 106/15, 3/16 и 84/19), (у даљем тексту: Закон), подзаконским актима донесеним на основу овог закона, те другим прописима релевантним за планирање и уређење простора (који се односе на: саобраћај, снабдјевање енергијом, снадбјевање водом, телекомуникације, заштиту од природних непогода, заштиту природе, заштиту воде, ваздуха, пољопривредног и шумског земљишта, природних вриједности, културних добара и сл.).
2. Носилац израде дужан је обезбједити усаглашеност Плана са одговарајућим планом вишег реда, тј. Урбанистичким планом града Бијељина.

Рок за израду планског документа је 180 дана од дана потписивања уговора са носиоцем израде Плана.

План треба да садржи све елементе прописане чланом 35. Закона, другим законима, као и елементе прописане чланом 152. и 153. Правилника о начину израде, садржају и формирању докумената просторног уређења („Службени гласник Републике Српске“, број 69/13).

1. Одјељење за просторно уређење као носилац припреме утврђује нацрт плана, као и мјесто, вријеме и начин излагања нацрта на јавни увид.
2. Нацрт Плана биће стављен на јавни увид у трајању од 30 дана.
3. О мјесту, времену и начину излагања нацрта плана на јавни увид, јавност и власници непокретнопсти на подручју за које се доноси овај план, биће обавијештени путем огласа, који се објављује у најмање два средства јавног информисања, осам дана прије почетка јавног увида и и 15 дана од почетка излагања нацрта плана на јавни увид.
4. Нацрт Плана излаже се на јавни увид у складу са одредбама члана 47. Закона.
5. Носилац израде обавезан је да размотри све примједбе, приједлоге и мишљења који су достављени током јавног увида и да о њима заузме став прије утврђивана приједлога плана, те да образложен став у писаној форми достави носиоцу припреме плана и лицима која су доставила приједлоге, примједбе и мишљења на нацрт.
6. Став носиоца израде плана о примједбама, приједлозима и мишљењима, разматра се на јавној расправи, на коју се позивају представници носиоца припреме плана, носиоца израде плана, представници органа и правних лица из члана 42. став 3. Закона и чланови савјета плана.
7. Јавна расправа из претходног става мора се организовати у року од 30 дана од дана затварања јавног увида. Јавној расправи могу присуствовати сва заинтересована лица.
8. Носилац припреме објављује позив за јавну расправу, у најмање једном дневном листу доступном на територији цијеле Републике, три дана прије и на дан одржавања расправе.
9. Уколико се приједлог планског документа, на основу прихваћених примедаба и мишљења, пристиглих у току јавног увида, значајно разликује од нацрта документа, носилац припреме дужан је да организује поново јавни увид.
10. Поновни јавни увид спровешће се у складу са чланом 49. Закона.
11. Након одржане јавне расправе из члана 48. став 4. Закона, носилац припреме утврђује приједлог Плана који се доставља Скупштини града Бијељина на усвајање.

Финансијска средства потребна за израду Плана обезбјеђују се из буџета Града Бијељина.

Носилац израде Плана биће правно лице које има одговарајућу лиценцу за израду ове врсте докумената просторног уређења чији избор се врши у складу са прописима о јавним набавкама.

Носилац припреме Плана је Одјељење за просторно уређење Градске управе Бијељина.

Ступањем на снагу ове одлуке престаје да важи Одлука о приступању изради Регулационог плана „Филип Вишњић“ у Бијељини („Службени гласник Града Бијељина“, број 16/21).

Ова одлука ступа на снагу осмог дана од дана објављивања у Службеном гласнику Града Бијељина.

СКУПШТИНА ГРАДА БИЈЕЉИНА

Број: \_\_\_\_\_\_\_\_\_\_

Бијељина П Р Е Д С Ј Е Д Н И К

Датум: \_\_\_\_\_\_\_\_\_\_\_ 2023. године СКУПШТИНЕ ГРАДА БИЈЕЉИНА

Александар Ђурђевић, с.р.

**ОБРАЗЛОЖЕЊЕ**

**ПРАВНИ ОСНОВ ЗА ДОНОШЕЊЕ ОДЛУКЕ**

Чланом 39. став 2. тачка 37. Закона о локалној самоуправи (,,Службени гласник Републике Српске“, број 97/16, 36/19 и 61/21) је прописано да је Скупштина локалне самоуправе надлежна да врши и друге послове утврђене законом и статутом.

Чланом 40. став 1., а у вези са чланом 38. став 2. Закона о уређењу простора и грађењу („Службени гласник Републике Српске“, број 40/13, 106/15, 3/16 и 84/19) је прописано да Одлуку о приступању изради, односно измјени и допуни документа просторног уређења доноси скупштина јединице локалне самоуправе.

Чланом 39. став 2. тачка 43. Статута Града Бијељина (,,Службени гласник Града Бијељина“, број 9/17) је прописано да у оквиру свог дјелокруга Скупштина града врши и друге послове утврђене законом и овим статутом.

**РАЗЛОЗИ ЗА ДОНОШЕЊЕ ОДЛУКЕ**

С обзиром да је од стране власника парцела и објеката у обухвату Регулационог плана „Филип Вишњић“ у Бијељини Одјељењу за просторно уређење поднесен значајан број иницијатива за његову измјену, указала се потреба за њихово разматрање и другачију организацију простора.

Такође, Уставни суд Републике Српске одлуком број У-57/14 од 30.03.2016. године („Службени гласник Републике Српске“, број 30/16) утврдио да Одлука о усвајању измјене дијела Регулационог плана „Филип Вишњић“ у Бијељини („Службени гласник Града Бијељина“, број 16/13) није у сагласности са Уставом Републике Српске и Законом о уређењу простора и грађењу.

Скупштина града Бијељина на сједници одржане у децембру мјесецу 2022. године није усвојила Приједлог Регулационог плана „Филип Вишњић“ у Бијељини.

Скупштина града Бијељина је дана 09.06.2021. године под бројем 01-022-52/21 донијела Одлуку о приступању изради Регулационог плана „Филип Вишњић“ у Бијељини. С обзиром да приједлог наведеног документа просторног уређења није усвојен и да је неопходно спровести цјелокупан поступак његове израде, наведена одлука се ставља ван снаге.

**ФИНАНСИЈСКА СРЕДСТВА**

Финансијска средства потребна за доношење ове одлуке обезбјеђена су буџетом Града Бијељина.

П.О. ГРАДОНАЧЕЛНИКА

Борјан Максимовић,

*мастер инжењер урбанизма и регионалног развоја*

ГРАДОНАЧЕЛНИК

Љубиша Петровић