ГОДИШЊИ ИЗВЈЕШТАЈ О РАДУ

ЗА 2022. СА ПЛАНОМ РАДА ЗА 2023.

С а д р ж а ј:

1. Одлука о прихватању извјештаја о раду са програмом рада.......................стр. 2
2. Годишњи извјештај о раду за 2022. годину.....................................................3-11
3. Евиденција колективних посјета у 2022. години..........................................12-13
4. Извјештај о раду Управног одбора за 2022. годину..........................................14
5. Финансијски извјештај за 2022. годину ....................................................... 15-20
6. Приједлог програма рада за 2023. годину.....................................................21-23
7. Финансијски план и програм за 2023. годину............................................. 24-26

У складу са чланом 45, Статута Музеја Семберије, на 8. сједници Одбора одржаној 20.03.2023. године у 10,00 часова разматран је Приједлог извјештаја о раду за 2022. годину са финансијским извјештајем, програм рада за 2023. годину са финансијским планом, и након исцрпне анализе једногласно је донесена

О Д Л У К А

О ПРИХВАТАЊУ ИЗВЈЕШТАЈА О РАДУ СА ПРОГРАМОМ РАДА

Члан 1.

Прихвата се приједлог Извјештаја о раду Музеја Семберије за 2022. годину и упућује Скупштини на усвајање.

Члан 2.

Усваја се Финансијски извјештај о раду Музеја Семберије за 2022. годину и упућује Скупштини на усвајање.

Члан 3.

Усваја се Програм рада Музеја Семберије за 2023. годину и упућује Скупштини на разматрање и усвајање.

Члан 4.

Усваја се Финансијски план рада Музеја Семберије за 2023. годину и упућује Скупштини на разматрање и усвајање.

Предсједник Управног одбора

Ненад Гарић

\_\_\_\_\_\_\_\_\_\_\_\_\_\_\_\_\_\_\_\_\_

**ГОДИШЊИ ИЗВЈЕШТАЈ О РАДУ МУЗЕЈА ЗА 2022. ГОДИНУ**

УВОД

**Основне информације о установи**

Као што је познато, Музеј Семберије је основан Одлуком СО Бијељина 1970**.** године. Музеј је финансиран од стране републичког буџета, а од 1998. до данас још увијек се финансира само из буџета Града Бијељина и једини је музеј у РС који се не финансира из републичког буџета. Извијесно вријеме водиле су се активности у Министарству просвјете и културе да се Музеј Семберије и званично пререгиструје као регионална матична установа (за СО Бијељина, Угљевик, Лопаре, Зворник, Осмаци, Шековићи, Власеница, Милићи, Братунац и Сребреница). Установа је општег типа, што значи да његује све основне музејске дисциплине и да има сталне поставке за археологију, етнологију и историју, као и одговарајуће депое ових основних музејских збирки, још посједује умјетничку и природњачку колекцију. Музеј посједује и стручну библиотеку, фототеку и хемеротеку, као и канцеларије за административне послове и помоћне послове. Карактер Музеја Семберије одређен је оснивачким актом и Статутом а дефинисана је програмска политика музеја у складу са свјетским стандардима. Музеј је тако дефинисан као непрофитна, стална установа у служби друштва и његовог развоја, отворена за јавност, која набавља, конзервира, истражује, саопштава и излаже у сврхе проучавања, образовања и уживања материјалне и нематеријалне доказе о људима и њиховом окружењу. Дакле у Музеју Семберије комплексно су заступљене едукативна, забавна, научна и изложбена компонента, као и у свим музејима општег типа.

**Кадровска ситуација у Музеју** остала је на истом нивоу са 10 стално запослених извршилаца као и 1 радник на одређено вријеме, (директор , 2 музејска савјетника, 1 кустос историчар, 1 кустос етнолог-антрополог и 1 апсолвент археологије, организатор, техничар, референт, те административни и помоћни радник.

РЕАЛИЗАЦИЈА ПЛАНИРАНИХ АКТИВНОСТИ

Реализоване су све планиране активности које смо планирали за 2022. годину.

**Археолошка збирка** је 2022. године, без обзира на евидентне последице рецесије, и недостатка новца имала неколико запажених активностиу раду на терену.

**Теренска истраживања**

- Учешће на археолошким истраживањима праисторијске градине и цркве брвнаре из 16. вијека на локалитету “Црквина” у селу Ваган, општина Рудо у организацији Музеја у Добоју (15. мај - 30. мај)

- Учешће на археолошким истраживањима Манастира Папраће у организацији СПЦ (Зворничко-тузланска епархија), а на позив др Александра Јашаревића из Музеја у Добоју у периоду од 16. јуна до 29. јула 2022. године.

- На позив Његовог Преосвештенства Епископа зворничко-тузланског г. Фотија, а у организацији Музеја у Добоју учествовала у наставку археолошких истраживања Манастира Папраћа у периоду од 26. 9. до 25. 11. 2022. године.

**Етнолошка збирка** је радом задуженог кустоса за ову збирку и ове године имала одређене редовне активности на дјелимичном прикупљању и обради ове збирке. Задужени кустос за ову збирку је урадио ауторске и коауторске изложбе :

- Рад на истраживању ромске културе у Бијељини и Босни и Херцеговини (теренски и теоријски).

- Успостављање сарадње са Удружењем грађана ''Отахарин'''за потребе истраживања ромске културе у Бијељини.

- Неколико посјета Етнографском институту у Београду с циљем прикупљања материјала за потребе истраживања ромске културе и организовања изложбе о Ромима. Захваљујући поменутим посјетама Етнографски институт је поклонио Музеју Семберије око 200 наслова (књига, брошура, публикација итд.) из области етнологије и антропологије.

- Неколико посјета Земаљском музеју у Сарајеву с циљем прикупљања материјала за потребе истраживања ромске културе и организовања изложбе о Ромима у Бијељини.

- Припремање, организовање и постављање изложбе ''Роми у Бијељини''.

- Писање пројекта у вези реконструкције етнолошке поставке за Министарство цивилних послова БиХ.

- прва три мјесеца протекла у интензивном наставку послова из 2021. који су се односили на сређивање етнолошке и историјске грађе распоређене у Депоу 2, у сали за историју и етнологију, а која је била измјештена због радова на новом систему гријања током новембра 2021. године. Ово је подразумијевало сређивање инвентара из Депоа 2, односно интерну ревизију грађе, уз истраживање поријекла типова предмета и њихову процјену, сређивање предмета из плакара на спрату у сали за историју (легат Љубице Јовичић Станчић и други предмети), прање дијелова градеробе (код куће кустоса), упоређивање стања грађе са списковима и инвентаром, сређивање грађе и пренос у нови простор за одлагање (у ладице испод стаклених плакара на етнологији), сређивање грађе из плакара (старих изложби, комплета старих плаката) и одлагање у ново стајалиште – плакар у ходнику и ладице на етнологији; сређивање грађе из етнологије која се налазила измјештена у археолошку салу, сређивање предмета из етнологије, одлагање у нове набављене пластичне кутије, ажурирање података и поспремање предмета етнологије у Депоу 2.

- Посао на сређивању Депоа 2 и осталих просторија, који је почео 14.12.2021. године, протегао се кроз прва три мјесеца 2022. године и био завршен коначно 8. априла 2022. Кустос је овом приликом обрадила 570 предмета из депоа и 196 предмета из плакара на историји.

- У циљу преуређења етнолошке изложбе, до изведбе новог цјеловитог пројекта, кустоси су урадили елаборат о реконструкцији поставке, одабрала материјал и дизајнирала привремену поставку од доступног изложбеног мобилијара који је преправљен и прилагођен новој поставци

**Историјска збирка**

Кустос задужен за историјску збирку З. Мидановић радио је на припреми и објављивању књиге мемоари Љубе Вићановића и Драгутина Грујића

**Изложбене активности** у ЈУ ''Музеј Семберије'' реализовали само 9 изложби:

1. Твоји од твојих ( 17.02. до 18.03.)
2. Изложба фотографија ''Буђење'' (24.03. -11.04.)
3. Баскршња изложба УЛУ ''Свети Лука'' Бијељина 13.04.-30.04.)
4. Вожд Карађорђе - Отац Србије (04.05.-13.05.)
5. Мајска смотра ликовног стваралаштва 29 (24.05.-24.06.)
6. Бијељинско бијенале (27.06.-27.07.)
7. Роми, народ ватре и слободе (03.08.-20.09.)
8. Једна младост, један сан (21.09.-12.12.)
9. Истраживачка авантура (15.12.-15.01.2023.)

**Сакупљање и заштита музејских предмета** и ове године је било у директној зависности од нивоа уложених средстава за сопствена теренска истраживања или у намјенска средства за откуп музејских предмета. Највећи дио музејског материјала, пошто није било већих намјенских средстава за истраживања и откупе, сакупљен је прихватањем добровољних донација наших суграђана у вези са реализацијом неких од музејских изложби.

Од Миодрага Рајковића из Бијељине Музеј је преузео круњач за кукуруз који је припадао његовом пунцу Марковић Рији из Патковаче-Ћипировине и који је изложен у оквиру сталне етнолошке поставке;

***Сарадња са медијима***

Кустос Т. Лазић - За Милкицу Милојевић, новинарку из Бања Луке, издање „Блиц РС“ урађен је интервју о Софки Николић; за БНТВ припреман је прилог о градском небодеру; о изложби Марије Вукосављевић кустос је говорила за Радио Републике Српске; урађен је прилог за ХИТ ТВ о музејским изложбама (12.05.2022); за БНТВ припремљен је прилог о корзоу старе Бијељине; за НТВ „Арена“ кустос је говорила у вези с трибином „Ходати женском страном улице“ (27.07.2022); за Агро ТВ из Београда реализован је прилог о активностима Музеја Семберије; поводом отварања изложбе о Дому омладине кустос је дала изјаву за НТВ „Арена“ и локалне интернет портале (21.09.2022); за РТРС је урађен краћи прилог о изложби о Дому омладине (23.09.2022); поводом промоције књиге „50 година Музеја Семберије – одабрани радови“ кустос је говорила за НТВ „Арена“ и локалне интернет портале (28.10.2022); за БНТВ урађен је интервју о Дому омладине, (8.11.2022).

-Колега З. Мидановић радио прилоге са РТРС , ТВ Арену, ТВ БН, БХТ и још неке медије.

- Изјаве о резултатима истраживања у Новом Селу за више медијских кућа (РТРС, БХТВ, Арена, Новинска агенција СРНА, Дневне новине “БЛИЦ”, Семберске новине, АТВ (те локалне информантивне портале).

- Диртектор је током 2022. године учествовао у неколико јутатњих програма БН телевизије и редовно давао интевјуе за све медијске куће пободом сваке изложбе и манифестације које су се дешавале у Музеју Семберије.

И остале колеге су за потребе изложби и других манифестација давали изјаве за разна средства информисања.

***Остали стручни скупови и стручни радови***

***Стручни колегијум музеја:***

Кустоси су учествовали на 3 састанка Стручног колегијума Музеја одржаних 24.01.2022, 16. 05.2022. и 29. 11.2022. године. Једном седмично се одржавао стручни консултантски договор за реализацију планираних активности.

Кустоси су Присуствовали разним културним манифестацијама и учешће на округлом столу о култури на „Вишњићевим данима“, отварању „Грчког кутка“ 9.мај, обиљежавању „Дражиног дана“ 17.јула ; обиљежавање важних датума (19.август на Церу, 12. април и 10.новембар Бијељина), комеморација на Јеврејском гробљу 14.априла, предавање проф. др Чедомира Антића и Милоша Ковића

Током октобра мјесеца кустос Т. Лазић је припремала предавање под називом „Унапређење културних активности у Бијељини“ за Округли сто о култури у Бијељини поводом Вишњићевих дана 2022. године, а у организацији СПКД „Просвјета“. Излагање теме било је 8.11.2022. у Галерији Центра за културу Бијељина, а проширени текст је урађен за ново издање часописа „Српска вила“.

На приједлог Љубише Вујића из Еколошког удружења “Еко пут”, 18. фебруара у Музеју Семберије одржао је предавање под називом ***“Eco-travel, discover yourself”*** Хао Ћу (Иван Иванов), професор кинеског на Техничком факултету у Минску, новинар, преводилац, свјетски путник из Кине, са радном адресом у Бјелорусији, и тренутном адресом становања у Бијељини. Организација предавања, дизајн плаката.

Преузети предмети са конзервације (Реверс број: 153/21 од 7. 06. 2021. године): А-462 Наушница (3 фрагмента); А-463 Наушница (4 фрагмента); А-439 Нож; А-440 Нож; А-441 Стругач; А-442 Стругач; А-443 Алатка; А-444 Стругач; А-445 Длето; А-446 Длето; А-447 Ланац; А-448 Стилус; А-449 Клин; КУ-3701 Мач). Предмети су конзервирани у оквиру пројекта **“*Визуализација непознатог Балкана* - *Праисторијске гробне хумке (тумули) у сјевероистичној Босни”.***

***Инвентарисање:***

- Попуњавање Упитника о раду музејске библиотеке и рад по Правилнику о ревизији библиотечког фонда музејске библиотеке. Завршено је електронско уношење свих 10.372 примјерка музејске библиотечке грађе. У инвентарску књигу монографских публикација уписли смо књиге од броја 6969 до 8846 .

**Издавачка дјелатност**

Припремили за штампу и објавили књиге:

1. ''Трећа срећа '' Милица Радић

2.''50 година Музеја Семберије''

Музејски кустоси су своје **стручне текстове објављивали**, као и ранијих година, у одговарајућим стручним часописима.

**Музејска библиотека и фототека** су слично ранијим годинама обогаћивани новоприспјелим примјерцима књига и фотографија, а нарочито оних везаних за обилазак терена, археолошка ископавања и преснимавање докуманата за поједине изложбе. Највећи дио књига за стручну музејску библиотеку обезбијеђено је поклонима. Такође из сопствених средства набавеено је неколико књига.

**Посјете Музеју**  евидентирали смо 5846 посјетилаца укључујући и посјету Спомен -соби

АКТИВНОСТИ НА САРАДЊИ СА ДРУГИМ УСТАНОВАМА

**Сарадња са другим музејима и установама** и у 2022. години била је на коректном нивоу. Наставили смо одређене активности на наставку пројекта са музејом у Добоју. Вршена је уобичајена кординација са музејским збиркама у региону, као и сарадња са сродним културним установама у Бијељини и сусједним општинама, нарочито са Центром за културу у Угљевику . Директор је обавио званичне посјете музејима: Бања Луци, Добоју, Приједору и Требињу.

- Реализација радионичког програма „Музејска прича – љето у музеју“ (10. август) у организацији ЕУинфо центра из Брчког и Музеја Семберије за ученике основних школа под називом “***С лонцем око свијета***”. У оквиру радионице дјеца су се упознала са типологијом и употребним вриједностима керамичких посуда из различитих крајева свијета кроз примјере сувенирске керамике из збирке др. Хамдије Ресића. Осмишљен радионички програм и направљена презентација у оквиру исте.

**Помоћ другим истраживачима и корисницима**

Током цијеле године кустос је помагала бројним сарадницима и истраживачима у вези с различитим темама: за Зорану Праштало подаци о називима улица у Бијељини; са Бошком Шубарићем из Бијељине консултације у вези с реконструкцијом капеле Софке Николић на пучиљанском гробљу; са Надом Закић из КСС Црњелова преглед семберских тканица за потребе ткања истих у Удружењу; за Стефана Вулића из Бијељине помоћ у одређивању типологије мушких плетених чарапа за допуну семберске ношње, као и израде тканих прегача/бошчи; за Катарину Дмитрук из Бијељине и Љубицу Млађеновић Млађеновић подаци о типологији семберских тканица у циљу оснивања етно-мреже женских рукотворина; помоћ СКУД „Семберија“ из Бијељине у вези с женским покривалима за главу - марамама у семберској ношњи, као и костимографкињи СКУД-а Драгици Станојловић у вези с израдом тканих прегача/бошчи; помоћ докторанду Данки Работи у истраживању и коришћењу рукописа „Мој животни пут“ аутора Љубе Вићановића из Бијељине; сарадња са Радмилом Герстлер из Швајцарске (родом из Бијељине) у преузимању предмета и фотографија из оставштине њених родитеља; разговор са Драганом Живановићем, родом из Бијељине, колекционаром медицинске опреме, у вези с могућом организацијом изложбе о развоју медицине и медицинске опреме у Бијељини; помоћ за Горана Тешића из Бијељине у прегледу Записа из НОР-а Владимира Дедијера.

Kустоси су обавили посјету колекционару Горану Перковићу у Главичицама, који је прикупио неколико хиљада предмета различите провинијенције и старости, у циљу очувања прошлости - колекција је несистематизована, неуређена, без података о поријеклу предмета, њиховој старости и времену набавке, али изражена је идеја и жеља да се од више десетина радио-апарата које посједује у догледно вријеме направи заједничка изложба.

Помоћ колеги Игбалу Цоги из Музеја у Зеници у вези с пројектом Лексикона о женама археолозима у Босни и Херцеговини, као и помоћ за Дарка Лујића, професора историје из ОШ „Стеван Немања“ у Горњем Драгаљевцу у вези са Србима учесницима 1. свјетског рата из Семберије.

Пружена је помоћ за свештеника цркве Св. Илије у Јањи, Дражена Шљокића, о историјату цркве (а у вези с проглашењем овог храма, као и храмова у Бродцу и Горњем Драгаљевцу за националне споменике културе Босне и Херцеговине).

**Писање рецензија, уређивање и промоције књига и других аутора**

Кустос Музеја Семберије је обавио консултације и прво читање са запажањима о књизи проф. др Миленка Станића „Страдање Срба Власеничког среза у XIX и XX вијеку“. Писање рецензије за ову књигу (стр.371-376.) „Монумент, документ, опорука“. Учешће на промоцијама ове књиге у Власеници и у Бијељини.

Уредничке сугестије и писање рецензије за монографију о Церику („Корени рода мог“) проф.др Данила Видовића: „Једно сјећање на Србе Церика кога више нема; и породична хроника Данила Видовића“

Приказ књиге „50 година Музеја Семберије (одабрани радови)“ и говор на промоцији у Музеју

Рецензија за књигу: Драган Бабић, Песме моје душе /(бирка песама); „Роб заразне њежности“

- Директор је учествовао и говорио на промоцијама књига '' Страдање Срба власеничког среза у 19. и 20 вијеку'', на промоцији књиге ''50 година Музеја Семберије''

ПРАТЕЋИ САДРЖАЈИ

**Остале активности Музеја** у протеклој години биле су везане за разне послове сродне музејској дјелатности. Учествовало се у раду више организационих одбора разних културних манифестација, обиљежавању значајних јубилеја и празника.

**Друштвене активности и признања**

Као и ранијих година Музеј је давао активан допринос у раду разних општинских комисија и одбора; допринос у раду Главног одбора СПКД ''Просвјета'', у посредовању на развоју културне сарадње Бијељине са другим општинама, за педагошке манифестације, Музеј је добио Захвалницу за учешће и допринос у реализацији литерарног и ликовног конкурса основних школа регије Бијељина , такође и директор Момчило Копривица је добио Захвалницу за исти допринос.

РАД ОРГАНА УПРАВЉАЊА

**Управни одбор** : Скупштина Града Бијељина је Рјешењем бр 01-111-306/21 од 08.12.2021. године именовала Управни одбора ЈУ ''Музеј Семберије'' у саставу: Ненад Гарић, Сара Пајић и Бранка Стевановић. Управни одбор у овом сазиву је у 2022. години одржао 3 сједнице. У децембру мјесецу Бранка Стевановић је дала оставку на чланство а на њено мјесто је изабрана в.д. Бранка Ђелмо.

Одржане су и 3 сједница Стручног колегијума. Поред редовних стручних консултација, разматрани су конкретни планови у реализацији и активностима Музеја. Написан је већи број уобичајених административних докумената и разних обраћања.

**ПРОБЛЕМИ У ФУНКЦИОНИСАЊУ МУЗЕЈА**

**Стање зграде, музејских некретнина** **и опреме** јесте једно од значајних питања за рад установе. Што се тиче музејске Спомен- куће задужбине Р. Чолаковића и даље се користи као радни простор Борачке организације.

Од редовних средстава набављено је : 2 пулт витрине, 3 постамента испод витрина, 5 канцеларијских столица, 40 кутија за архиву, 2 рачунара, 1 монитор, 1 скенер, 1 принтер, 1 ударну бушилицу са батеријом, као и неколико књига.

Проблеми у финансирању Музеја 2022. године унеколико су превазиђени увећањем буџетских средстава. У 2022. години у Музеју је било 10 стално запослених радника . Проблеми се највише огледају у чињеници да се и ове године наставио тренд да огромна већина буџета одлази за плате запослених, док се остатак средстава утроши за гријање и материјалне трошкове, а изузетно недовољно за основне активности музеја . Највећи недостатак средстава за активности се премошћава донацијама, учешће на разним конкурсима и на друге алтернативне начине.

**ПРИЈЕДЛОЗИ МЈЕРА ЗА ПОБОЉШАЊЕ**

У наредном периоду, као и претходних година, потребно је усмјерити активности на даље побоњшање буџетске позиције музеја, као и на обезбјеђивању средстава за наставак реновирања кровне конструкције ,фасаде и дворишне ограде. Објективне потешкоће у раду оваквих установа произилазе због непостојања никаквих регионалних фондова, као и због оклијевања надлежног министарства да се овакве установе финансирају.

ЈУ ''Музеј Семберије'' се укључио и сопственим напорима увео мјере штедње, нарочито укидањем свих облика репрезентације и послуживања на коктелима приликом отварања изложби.

Као и претходних година трагаће се за алтернативним изворима за финансирање разних пројеката.

И даље ће се наставити са тенденцијом повећања броја посјетилаца, повећавањем продуктивности и мотивације запослених , усвајањем иновација у раду, те ангажовању спољних сарадника и волонтера, као на квантитету и квалитету културних садржаја.

Предсједнк Управног одбора Д И Р Е К Т О Р

Ненад Гарић Момчило Копривица

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

**ПОСЈЕТА МУЗЕЈУ СЕМБЕРИЈЕ У 2022. ГОДИНИ**

|  |  |  |  |  |  |  |  |
| --- | --- | --- | --- | --- | --- | --- | --- |
| **Р. БР** | **НАЗИВ ИЗЛОЖБЕ** | **ОТВОРЕНО** | **ЗАТВОРЕНО** | **ПОСЈЕТ. ОТВ.** | **ПОЈЕДИНАЧ** | **КОЛЕКТИВНА** | **УКУПНА** |
|  | СТАЛНЕ МУЗЕЈСКЕ ПОСТАВКЕ | 1.01.2022 | 17.02.2022. |  | 4 |  | 4 |
| 1. | „ТВОЈИ ОД ТВОЈИХ“  ИЗЛОЖБА ИКОНА МАРИЈЕ ВУКОСАВЉЕВИЋ | 17.02.2022. | 18.03.2022. | 70 | 58 |  | 128 |
|  | „ECO/TRAVEL – DISCOVER YOURSELF“  ПРЕДАВАЊЕ ПРЕЗЕНТАЦИЈА  СВЕТСКОГ ПУТНИКА КУ ХАО-А ИЗ КИНЕ | 18.02.2022. |  |  | 35 |  | 35 |
| 2. | ДЕЈАН ЧАБРИЛО „БУЂЕЊЕ“  изложба фотографије | 24.03.2022. | 11.04.2022. | 100 | 29 | 20 | 149 |
|  | Промоција књиге:  Ковиљка Гавриловић, СОКАКОМ ДО УСПОМЕНА | 06.04.2022. |  |  | 60 |  | 60 |
| 3. | Васкршња изложба УЛУ „Свети Лука“ Бијељина | 13.04.2022. | 30.04.2022. | 157 | 61 | 150. | 368 |
|  | КЊИЖЕВНО ВЕЧЕ Удужења књижевника РС Подружница Бијељина | 20.04.2022. |  |  | 40 |  | 40 |
| 4. | ВОЖД КАРАЂОРЂЕ – ОТАЦ СРБИЈЕ  (Војни музеј Србије и Музеј Града Новог Сада) | 4.05.2022. | 13.05.2022. | 61 | 86 | 88 | 235 |
|  | СТАЛНЕ МУЗЕЈСКЕ ПОСТАВКЕ | 14.05.2022. | 24.05.2022. |  |  | 53 | 53 |
| 5. | МАЈСКА СМОТРА ЛИКОВНОГ СТВАРАЛАШТВА 29 | 24.05.2022. | 24.06.2022. | 110 | 93 | 1806 | 2009 |
|  | Еколошко предавање професорске Младенке Николић са Техничког факултета Универзитета у Новом Саду у организацији Градске Управе Бијељина | 5.06.2022. |  |  | 20 |  | 20 |
| 6. | 14. БИЈЕЉИНСКО БИЈЕНАЛЕ | 27.06.2022. | 27.07.2022. | 80 | 53 | 0 | 133 |
|  | „ХОДАТИ ЖЕНСКОМ СТРАНОМ УЛИЦЕ“, трибина о женама у култури сјећања, Фондација „лара“ и Музеј Семберије | 27.07.2022. |  |  | 65 |  | 65 |
|  | СТАЛНЕ МУЗЕЈСКЕ ПОСТАВКЕ | 28.07.2022 | 3.08.2022. |  | 18 |  | 18 |
| 7. | РОМИ, НАРОД ВАТРЕ И СЛОБОДЕ, МУЗЕЈ СЕМБЕРИЈЕ | 3.08.2022. | 20.09.2022. | 70 | 112 | 40 | 222 |
|  | ДАНИ ДИЈАСПОРЕ У БН 1  ТЕМАТСКИ РАЗГОВОР И ПРЕЗЕНЕТАЦИЈА | 4.08.2022. |  |  | 12 |  | 12 |
|  | ДАНИ ДИЈАСПОРЕ У БН 2  ПРОМОЦИЈА КЊИГЕ НИКОЛЕ ЛЕРО | 5.08.2022. |  |  | 40 |  | 40 |
|  | РАДИОНИЦА „С ЛОНЦЕМ ОКО СВИЈЕТА“, ПРОГРАМ ЕУ, КАНЦ БРЧКО „ЉЕТО У МУЗЕЈУ“ | 10.08.2022. |  |  | 15 |  | 15 |
|  | ОБИЉЕЖАВАЊЕ ДАНА БОРБЕ ПРОТИВ ТРГОВИНЕ ЉУДИМА,  Фондација „Лара“, предавање | 28.08.2022. |  |  | 30 |  | 30 |
| 8. | ЈЕДНА МЛАДОСТ, ЈЕДАН САН СРЕЋЕ, из рада Дома омладине у Бијељини 1962-1992, Музеј Семберије | 21.09.2022. | 12.12.2022. | 72 | 212 | 801 | 1085 |
|  | Промоција књиге „50 година Музеја Семберија – одабрани радови“ | 28.10.2022. |  | 45 |  |  | 45 |
|  | Округли сто Омбудсмана за дјечија права и Дјечијег фонда РС | 3.11.2022. |  | 32 |  |  | 32 |
|  | Промоција књиге Велимира Ивановића „Дурбин грофа Саве Владисавића“ | 16.11.2022. |  | 45 |  |  | 45 |
|  | Промоција књиге Миленка Станића „Страдање Срба власеничког краја у 19. и 20. вијеку“ | 1.12.2022. |  | 60 |  |  | 60 |
|  | Сталне музејске поставке |  |  |  |  | 9 | 9 |
| 9. | ИСТРАЖИВАЧКА АВАНТУРА,  Удружење иноватора регије Бијељина и РК „Искра“ и изложба  МИЛУТИН МИЛАНКОВИЋ | 15.12.2022. | 15.01.2023. | 150 | 55 | 27 | 232 |
|  | **УКУПНО (музејски садржаји)** |  |  | **1052** | **1098** | **2994** | **5144** |
|  | ПОСЈЕТА СПОМЕН СОБИ ПАЛИХ БОРАЦА ОТАЏБИНСКОГ РАТА 1992-1995. |  |  |  |  |  | **702** |
|  | **УКУПНО СА СПОМЕН-СОБОМ** |  |  |  |  |  | **5846** |

**Према прикупљеним подацима, током 2022. године, садржаје Музеја Семберије посјетило је укупно 5144 (петхиљадасточетрдестчетири) посјетиоца, а уз посјету Спомен соби палих бораца отаџбинског рата 1992-1995 која је придружена објекту Музеја, укупан број посјетилаца може се заокружити на 5846 (петхиљадаосамсточетрдесетшест).**

ГОДИШИ ИЗВЈЕШТАЈ О РАДУ УПРАВНОГ ОДБОРА ЈУ ''МУЗЕЈ СЕМБЕРИЈЕ'' ЗА 2022.

Скупштина Града Бијељина је Рјешењем бр 01-111-306/21 од 08.12.2021. године именовала Управни одбора ЈУ ''Музеј Семберије'' у саставу: Ненад Гарић, Сара Пајић и Бранка Стевановић.

Управни одбор у овом сазиву је одржао 3 сједнице на којима је разматрано низ актуелних питања која се тичу рада и пословања Музеја а донесене су и значајне одлуке из надлежности Музеја.

1. Усвајање записника са претходних сједница
2. Усвајање Извјештаја о попису за 2021. годину
3. Усвајање Одлуке о расходовању са стањем 31.12.2021. године
4. Усвајање Одлуке о корекцији цијена улазница
5. Усвајање Одлуке о благајничком максимуму за 2022. годину
6. Усвајање Одлуке о примјени нових коефицијената од 01.01.2022. године
7. Усвајање Годишњег извјештаја о раду за 2021. годину са планом рада за 2022. годину
8. Усвајање Плана буџетске потрошње за 2023. годину
9. Разно

Предсједник Управног одбора

Ненад Гарић

ФИНАНСИЈСКИ ИЗВЈЕШТАЈ ЗА 2022. ГОДИНУ

|  |  |  |  |  |  |
| --- | --- | --- | --- | --- | --- |
| Рб | Конто | Опис | Износ у 2021. год. (1) | Износ у 2022. год. (2) | Индекс 2/1 |
|  |  | **УКУПНИ ПРИХОДИ** | **371.439,68** | **384.982,24** | 1,036 |
|  | 780000 | Приход од буџ. СО | 359.640,08 | 384.597,24 | 1,069 |
|  | 722591 | Властити птиход | 1.799,60 | 385,00 | 0,213 |
|  | **731219** | **Текући грант од правних лица Фонд (03)** | **10.000,00** | **-** | - |
|  |  | **ТЕКУЋИ РАСХОДИ** | **361.500,53** | **367.098,91** | 1,015 |
|  |  | **РАСХОДИ ФОНДА 03 (донације)** | **9.939,15** | **-** | - |
|  | **411100** | **Расходи за бруто плате** | **276.905,23** | **299.652,42** | 1,082 |
|  | 411111 | Расход за основну плату након опорезивања | 157.698,80 | 165.794,50 | 1,051 |
|  | 411112 | Расходи за основну плату -порезе на доходак | 9.267,59 | 12.005,51 | 1.295 |
|  | 411131 | Расходи за увећање плате на основу радног стажа | 13.471,49 | 19.840,07 | 1,472 |
|  | 411139 | Расходи за увећање основне плате по осталим основама | 5.625,34 | 9.120,16 | 1,621 |
|  | 411192 | Расход за допринос за ПИО | 51.237,04 | 55.435,61 | 1,081 |
|  | 411195 | Расход за допринос за здравство | 33.234,88 | 30.564,55 | 0,919 |
|  | 411197 | Расход за допринос за осигурање од незапослености | 1.661,81 | 1.797,92 | 1,081 |
|  | 411198 | Расход за допринос за дјечију заштиту | 4.708,28 | 5.094,10 | 1,081 |
|  | **411200** | **Расходи за бруто накнаде запослених** | **2.556,61** | **5,741,12** | 2,245 |
|  | 411211 | Расход за накнаде за превоз на посао и са посла | 2.277,61 | 3.671,60 | 1,612 |
|  | 411251 | Расходи за јубиларне награде | - | 1.100,00 | - |
|  | 411257 | Расходи за накнаде-порез на доходак |  | 144,26 | - |
|  | 411261 | Расход по основу дневница у земљи | 240,00 | 120,00 | 0,500 |
|  | 411262 | Расходи по основу дневница за службена путовања у иностранству | 39,00 | 146,25 | 3,750 |
|  | 411299 | Доприноси на накнаде | - | 559,01 | - |
|  | **411311** | **Расходи за накнаду плате за вријеме боловања који се не рефундирају** | **3.746,51** | **1.393,07** | 0,371 |
|  | 411311 | Расходи за накнаду плате за вријеме боловања који се не рефундирају | 2.342,19 | 911,94 | 0,389 |
|  | 411317 | Расх. за накн. плате за вријеме боловања које се не рефундирају –порез на доходак | 130,51 | 49,29 | 0,377 |
|  | 411318 | расходи за увећање накнаде плате по основу радног стажа за вријеме боловања који се не рефундирају | 66,91 | - | - |
|  | 411392 | Расходи за ПИО на накнаду плате за вријеме бол. који се не рефундирају | 680,74 | 257,72 | 0,378 |
|  | 411393 | Расходи за здравствено осиг. на накн. плате за вријеме бол. који се не рефундирају | 441,54 | 142,08 | 0,321 |
|  | 411394 | Расх. за допр. за незапослене на плате за вријеме бол. који се не рефундирају | 22,06 | 8,36 | 0,378 |
|  | 411395 | Расходи за доприносе за дј. Заштиту на накнаду плате за вријеме бол. који се не рефундирају | 62,56 | 23,68 | 0,378 |
|  | **411400** | **Расходи за остале бруто једнократне помоћи** | **3.282,54** | **7.726,68** | - |
|  | 411411 | Расходи за отпремнине | 1.100,00 | 5.202,09 | - |
|  | 411417 | Расходи за отпремнине и остале једнократне помоћи-порез на дох. | 146,67 | 201,96 | - |
|  | 411419 | Расходи за остале једнократне помоћи | 1.320,00 | 1.540,00 | - |
|  | 411490 | Расходи за доприносе за остале једнократне помоћи | 715,87 | 782,63 | - |
|  | **412200** | **Расходи по основу утрошка елек. енергије, лож- уља и комуналних и комуникационих услуга** | **13.337,72** | **13.839,24** | 1,037 |
|  | 412211 | Расходи по основу утрошка елек. енергије | 5.031,56 | 9.551,52 | 1,898 |
|  | 412216 | Расходи по основу утрошка лож- уља | 4.390,00 | - | - |
|  | 412229 | Расходи по основу комуналних , телекомуникационих и осталих комуникационих услуга | 3.916,16 | 4.287,72 | 1,094 |
|  | **412300** | **Расходи за режијски материјал** | **2.013,03** | **2.272,20** | 1,128 |
|  | 412311 | Расходи по основу компјут. материјала | 185,00 | 133,00 | 0,718 |
|  | 412312 | Расходи за обрасце и папир | 62,40 | 68,00 | 1,089 |
|  | 412321 | Расходи по основу остал. канцел, материјала | 102,67 | 225,45 | 2,195 |
|  | 412329 | Расходи по основу материјала за чишћење | 949,16 | 1.269,35 | 1,337 |
|  | 412332 | Расходи за службена гласила | 409,50 | 508,51 | 1,241 |
|  | 412399 | Расходи по основу осталог реж. материјала | 304,30 | 67,89 | 0,223 |
|  | **412430** | **Расходи за материјал за културне манифестације** | **1.499,13** | **1.936,45** | 1,291 |
|  | **412500** | **Расходи за текуће одржавање** | **2.238,89** | **7.825,14** | 3,495 |
|  | 412512 | Расходи за радове на крову |  | 2.100,00 | - |
|  | 412513 | Расходи за столарске радове |  | 16,60 | - |
|  | 412514 | Раходи за молерске радове | 835,60 | 130,80 | - |
|  | 412515 | Расходи за тек. одржаванје централног гријања | - | 2.340,00 | - |
|  | 412518 | Раходи за остали материјал за текуће одржавање | 520,42 | 2.599,99 | 4,995 |
|  | 412534 | Раходи за текуће одрж. грејне, расхладне и остале опреме | 300,00 | - | - |
|  | 412539 | Раходи за остале услуге и материјал | 57,20 | 104,40 | 1,825 |
|  | 412591 | Расходи за остало текуће одржавање | 525,67 | 533,35 | 1,014 |
|  | **412600** | **Расходи по основу путовања и смјештаја** | **2.498,80** | **3.245,84** | 1,298 |
|  | 412613 | Расходи по осн.јавног превоза у земљи | 192,80 | - | - |
|  | 412614 | Расходи пов основу превоза личним возилом у земљи | 2.210,80 | 2.536,74 | 1,147 |
|  | 412623 | Расходи по основу јавног превоза у ин. | - | 35,50 | - |
|  | 412624 | Расходи по осн. превоза личним возолом у иностранству | 95,20 | 673,60 | 7,075 |
|  | **412700** | **Расходи за стручне услуге** | **8,644,49** | **3.831,18** | 0,443 |
|  | 412720 | Расходи за осигурање имовине и лица | 1.121,29 | 921,48 | 0,821 |
|  | 412732 | Расходи за објављивање огласа | 356,85 | - | - |
|  | 412731 | Расходи за услуге штампања, | 6.511,35 | 1.831,00 | 0,281 |
|  | 412742 | Расходи за рачуноводствене услуге | - | 800,00 | - |
|  | 412799 | Расходи за остале стручне услуге | 655,00 | 278,70 | 0,425 |
|  | **412900** | **Расходи за бруто накнаде члановима Управног одбора** | **9.060.77** | **11.994,12** | 1,323 |
|  | 412933 | Расходи за бруто накнаде члан. УО | 9.060.77 | 11.994,12 | 1,323 |
|  | **412900** | **Уговорене услуге и др. даџбине (фонд 03)** | **9.440,45** | **-** | - |
|  | 412939 | Расходи за бруто накнаде за рад ван радног односа (фонд 03) | 5.575,94 | - | - |
|  | 412999 | Остали расходи (фонд 03) | 3.864,51 | - | - |
|  | **412900** | **Уговорене услуге и друге даџбине** | **4.058,56** | **7.641,45** | 1,882 |
|  | 412921 | Расходи за стручне испите запослених | 400,00 | - | - |
|  | 412937 | Расходи за бруто накнаде по уговору о дјелу | - | 1.480,85 | - |
|  | 412938 | Расходи за повремене и привремене послове и уговор о допунском раду | 2.516,54 | 4.225,66 | 1,679 |
|  | 412941 | Расходи по основу репрезентације | - | 601,90 | - |
|  | 412939 | Расходи за остале бруто накнаде ван радног односа | - | - | - |
|  | 412943 | Расходи за организацију манифестација | 789,72 | 796,86 | 1,009 |
|  | 412944 | Расходи за организовање пријема и поклона | 152,30 | 75,60 | 0,496 |
|  | 412999 | Остали непоменути расходи | 200,00 | 460,58 | 2,302 |
|  |  | **Капитални расходи** | **31.658,25** | **17.883,33** | 0,564 |
|  | 511223 | Издаци за инвестиционо одржавање | 28.271,35 | - | - |
|  | 511300 | Набавка опреме | 3.386,90 | 17.883,33 | 5,280 |
|  | **516141** | **Издаци за залихе ситног инвентара (фонд 03)** | **498,70** | **-** | - |
|  | 638121 | Издаци за накнаду плате за вријеме боловања који се рефундирају од фонда | **-** | **-** | - |
|  |  | **Укупни расходи** | **371.439,68** | **384.982,24** | 1,036 |

# Образложење финансијског извјештаја

Плате запослених и друга примања се исплаћују по основу радног односа утврђена општим и појединачним колективним уговорима , Законом о раду , Законом о платама запослених у области култури Републике Српске.

Расходи по основу утрошка енер.,комуналних и комуникационих транспортних услуга састоји се : расходи по основу утрошка електричне енергије, расходи за услуге водовода и канализације , расходи за услуге одвоза смећа , расходи за комуналне таксе, расходи за услуге коришћења фиксних телефона, расходи за услуге коришћења интернета , расходи за поштанске услуге, расходи за РТВ претплату, расходи за остале комуникационе услуге.

Материјални и режиске трошковисастоји се од: расходи за компјутерски материјал, расходи за регистраторе фацикле, расход за канцалариски материјал, расход за хемијски материјал и помагала за чишћење, расходи за остали режијски материјал, расходи за службена гласила.

Расходи за текуће одржавање односе се: расходи за молерске радове, столарске радове, расходи за текуће одржавање централног гријања, расходи за остале услуге и материјал за текуће поправке и одржавање опреме, расходи за остало текуће одржавање.

Расходи по основу путовања и смјештаја састоје се : расходи на основу јавног превоза, расходи по основу превоза личним возилом на службени пут. у земљи, расходи по основу превоза личним возилом на службени пут у иностранству. Обрачун расхода по основу службеног пута врши се у складу са Одлуком о висини накнаде за службена путовања у земљи и иностранству за запослене у Републици Српској ( Службени гласник Републике Српске број 57/21) уз претходно издавање налога од стране послодавца или органа управљања , те сачињеног извјештаја од стране лица које је било на службеном пути

Расходи за стручне услуге састоје се од: расходи за осигурање имовине, расходи за осигурање заполених, расходи за услуге штампања каталога , позивница плаката, књига као и графичке обраде, расходи за услуге објављивања огласа, расходи за услуге израде фотографија, расходи за правне и административне услуге, расходи за остале стручне услуге.

Остале непоменуте расходе чине : Расходи за бруто накнаде чланoвима Управног одбора , расходи за бруто накнаде за повремене и привремене послове , расходи за бруто накнаде за рад ван радног односа, расходи за репрезентацију, расходи по основу организације пријема манифестација и др, те остали непоменути расходи.

Накнада члановима УО Музеја ( 3 члана) вршена је у складу расположивих средстава а она мјесечно износи 200,00 КМ по члану са припадајућим порезима и доприносима.

Издаци за набавку постројења и опреме односе се на: издаци за набавку намјештаја, издаци за набавку рачунарске опреме, издаци за набавку скенера, издаци за набавку штампача , издаци за набавку библиотечких књига. Набављено је неколико књига чиме је увећан боблиотечки фонд.

# Предсједик Управног одбора Д И Р Е К Т О Р

# Ненад Гарић Момчило Копривица

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

ПРИЈЕДЛОГ ПРОГРАМА РАДА ЗА 2023. ГОДИНУ

Планирамо да 2023 . године у складу са могућностима наставимо уобичајене активности, као и послове на започетим пројектима и да будемо на линији развоја установе са нагласком на стручно-истраживачком раду и стварању услова за обављање послова. Поред тога, настојаћемо да унаприједимо наш рад, а средства за плате и материјално функционисање Музеја утрошићемо на предвиђени начин по трезорском систему функционисања.

Очекујемо да у 2023. години реализујемо нешто од уобичајених повремених ауторских и гостујућих изложби, те да обављамо остале традиционалне музејске активности као претходних година .

**Истраживачке и издавачке активности**

**У археолошкој збирци** ове године планиран је и наставак систематских ископавања у манастиру Папраћа.

Поред наведенога планиране су и следеће активности:

- Праћење земљаних радова на територији Града у току цијеле године.

- Наставак редовног рекогносцирања територије Семберије, картирање локалитета, те попуњавање пратеће документације у току цијеле године.

И ове године ћемо аплицирати на конкурс Министарства цивилних послова БиХ.

**Етнолошка збирка** ће имати редовне активности на заштити и презентацији постојеће етнолошке поставке, сакупљања нових етнолошких предмета и раду на одређеним истраживачким пројектима а нарочито на дефинисању нематеријалне културне баштине и традиционалних заната. Дјелимична реконструкција етнолошке збирке рад на изради и прикупљању документације за пројекат “Реконструкција сталне етнолошке поставке - фаза I” по пројекту који смо добили од Министарства цивилних послова Босне и Херцеговине. У оквиру пројета добијено је 9.000,00 КМ, која ће се утрошити за реконструкцију двије витрине за традиционалну сеоску и градску ношњу, те замјену и побољшање расвјете.

Урађено је идејно рјешење и пројектовање за витрине са стакленим звонима као и кречење сале за етнологију

Припрема и помоћ при организацији гостујућих изложби, мајских изложби , манифестације ''Ноћ музеја'' уколико се буде организовала на међународном нивоу. Припреме материјала за Пантелинску изложбу. Инвентарисање музејског материјала, инвентарисање музејске грађе и сређивање документације што подразумијева и уношење података у инвентарске картоне. Свакако у 2023. години требало би наставити заштиту текстила од могућих штеточина, методом специјалнога запрашивања одговарајућим средствима заштите.

Предвиђене су активности на реализацији додатних истраживачких послова на писању текстова и помоћ спољним сарадницима Музеја и другим лицима који се баве истраживањима на основу музејске грађе.

**Историјска збирка** у Музеју Семберије планира, поред континуираних активности на прикупљању историјске грађе.

**Издавачка дјелатност** представља једну од најзначајнијих активности свих установа овог типа, зависно од обезбијеђених средстава у буџету. Ту су и редовне активности на писању стручних текстова за часописе и публикације изван нашег Музеја.

* Радиће се на промоцијама и представљању књига

**Изложбене и остале активности Музеја**

**Изложбене активности** планирамо да реализујермо, како ауторских, тако и повремених и гостујућих изложби :

- Јануар: продужено трајање изложбе **“Истраживачка авантура”** у организацији Удружења иноватора регије Бијељина и РК “Искра” из Бијељине као и изложба о Милутину Миланкоићу у организацији Удружења иноватора РС

- Фебруар: “Милица Бабић Андрић - живот и дјело” - гостујућа изложба Центра за културу у Шамцу

- Март: Изложба концертне фотографије аутора Жељка Савића

- Април: Васкршња изложба ликовног клуба “Свети Лука” Бијељина

- Мај: Ноћ музеја (13. мај); Мајска смотра ликовног стваралаштва ученика 29 (24. мај)

- Јун: “Запад у источном руху”- изложба слика ауторке Мирне Јовановић

- Август: Пантелинска изложба

- Септембар: Изложба за Дан Града (Радиоапарати из фундуса Горана Перковића)

- Новембар: Изложба у оквиру обиљежавања Вишњић

**Остале активности** Музеја као и ранијих година односиће се на сакупљање музејских предмета и докумената, учешће у раду стручних скупова, организовање посјета Музеју, помоћ колегама и истраживачима, сарадњу са средствима информисања, на проширењу музејске библиотеке и фототеке, те на активностима Управног одбора и контаката са друштвеном заједницом.

**Материјални трошкови, кадрови, текуће одржавање и инвестиције**

Материјални трошкови и средства за текуће одржавање објеката, по трезорском систему финансирања, прецизно су буџетом дефинисани, са платама и материјалним трошковима. Утрошак ових буџетских средстава обављаће се према уобичајеном финансијском плану и програму преко трезора Града Бијељина.

У плану је и пројекат дигитализације који се ради у сарадњи Министарства културе Републике Србије и Републике Српске. За теренске активности, набавку и одржавање музеалија трагаћемо за могућностима прибављања алтернативних прихода. Садашњу кадровску ситуацију чине укупно 10 стално запослених радника и 1 на одређено вријеме.

Наведене планиране активности као и неке додатне активности које ћемо реализовати зависно од ситуације и обезбијеђених средстава, сматрамо да ће допринијети још значајнијој функцији Музеја, како у мрежи културних установа у Бијељини, тако и у музејској мрежи Републике Српске, чиме ће се потврдити друштвена оправданост.

Планирана је и реконструкција крова Музеја. За ту намјену је планирано 100.000,00 КМ у буџету за 2023. годину.

Предсједик Управног одбора Д И Р Е К Т О Р

Ненад Гарић . Момчило Копривица

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

ФИНАНСИЈСКИ ПЛАН И ПРОГРАМ ЗА 2023. ГОДИНУ

ПРИХОДИ

|  |  |  |  |  |  |
| --- | --- | --- | --- | --- | --- |
| Р.бр. | Конто | Опис | Пл.Буџета 2022.год(1) | Пл. Буџета 2023.год (2) | Индекс 2/1 |
| 1. | 781300 | Приходи из буџета СО | **367.900,00** | **531.900,00** | 1,445 |
| 2. | 720000 | Непорески приходи | **1.000,00** | **1.000,00** | - |
| 2а | 722591 | Властити приходи | 1.000,00 | 1.000,00 | - |
| 2б | 721222 | Приходи од давања у закуп просторија | - | - | - |
| 3. | **731219** | **Остали текући грантови (Фонд 03)** | **-** | **9,000,00** |  |
| **УКУПНИ ПРИХОДИ** | | | **368.900,00** | **532.900,00** | 1,444 |

РАСХОДИ

|  |  |  |  |  |  |
| --- | --- | --- | --- | --- | --- |
| Р.бр. | Конто | Опис | Буџет за 2022.са ребалансом | Буџет за 2023. | Индекс2/1 |
|  | **410000** | **Текући расходи** | **368.000,00** | **416.900,00** | 1,132 |
|  | **411000** | **Бруто плате и накнаде**  **(А+Б+Ц+Д)** | **312.500,00** | **343.400,00** | 1,098 |
| **А)** | 411100 | Бруто плате | 294.000,00 | 323.900,00 | 1,101 |
| **Б)** | 411200 | Бруто накнаде | 5.490,00 | 9.500,00 | 1,730 |
| **Ц)** | 411300 | Расход. за накнаду плате за вријеме болов. | 5.000,00 | 5.000,00 | - |
| **Д)** | 411400 | Расходи за отпремнине и помоћи | 8.010,00 | 5.000,00 | 0,624 |
| **В)** | **412000** | **Трошкови на основу кориш. роба и услуга** | **55.500,00** | **73,500,00** | 1,324 |
| **Ва)** | **412000** | **Трошкови на основу кориш. роба и услуга (фонд 03)** | **-** | **8.922,67** | - |
|  | 412211 | Тр. електр. енергије | 12.000,00 | 12.000,00 | - |
|  | 412220 | Тр. ком. и ком. услуга | 4.000,00 | 4.000,00 | - |
|  | 412300 | Тр. за набавку матер. | 4.000,00 | 4,000,00 | - |
|  | 412400 | Тр. за набавку матер за посебне намјене | 2.000,00 | 4.000,00 | 2,00 |
|  | 412500 | Тр. текућег одржав. | 4.500,00 | 4.500,00 | - |
|  | **412500** | **Тр. текућег одржавања (фонд 03)** | **-** | **5.437,00** | - |
|  | 412600 | Путни трошкови | 3.000,00 | 4.000,00 | 1,333 |
|  | 412700 | Стручне услуге и ост. услуге | 3.000,00 | 3.000,00 | - |
|  | **412700** | **Стручне услуге услуге (фонд 03)** | **-** | **3.563,00** | - |
|  | 412700 | Трошкови услуга | 3.000,00 | 3.000,00 | - |
|  | 412900 | Трош. уговор. услуга и др. даџбина | 2.000,00 | 4.000,00 | 2,00 |
|  | **412900** | **Расходи ван радног односа** | **18.000,00** | **31.000,00** | 1,722 |
|  | 412900 | Накнаде за Управни одбор | 13.000,00 | 13.000,00 | - |
|  | 412900 | Расходи за повремене послове | 5.000,00 | 18.000,00 | 3,60 |
|  | **510000** | **Капитални расходи** | **17.000,00** | **114.000,00** | 6,705 |
|  | 511200 | Реконструкција и инвестиције | - | 100.000,00 | - |
|  | 511300 | Набавка опреме | 17.000,00 | 14.000,00 | 0,823 |
|  | **638100** | **Издаци за трансакције** | **2.000,00** | **2.000,00** | - |
|  | 638100 | Издаци за накнаду плате за вријеме боловања који се рефундирају | 2.000,00 | 2.000,00 | - |
| **УКУПНО** | | | **387.000,00** | **532.900,00** | **1,377** |

# Средства предвиђена буџетом за 2023. годину ћемо транспарентно трошити онако како је планирано.

Плате запослених и друга примања ће се исплаћивати по основу радног односа утврђена општим и појединачним колективним уговорима , Законом о раду , Законом о платама запослених у области култури Републике Српске.

# Право на накнаду за превоз имају 4 радника и обрачун ће се вршити по Закону.

# Ове године два радника пуне јубиларних 30 година радног стажа у Музеју па је по Закону о раду и Посебним колективним уговором за културу предвиђена исплата награде како следује.

# Остали материјални трошкови ће се реализовати као и претходних година на трошкове набавке материјала, трошкови струје, воде, комуналија,телефона итд.

Средства предвиђена за стручне услуге ће бити утрошена за: расходе за осигурање имовине, расходе за осигурање заполених, расходе за услуге штампања каталога , позивница плаката, књига као и графичке обраде, расходе за услуге објављивања огласа, расходе за услуге израде фотографија, расходе за правне и рачуноводствене услуге, те расходе за остале стручне услуге.

Предвиђена средства на позицији за инвестиције од 100.000,00 КМ ће се утрошити на адаптацију крова на Музеју.

Позиција за набавку опреме је планирана за трошкове реконструкције етнолошке збирке као и друге опреме која буде неопходна.

И ове године смо добили грант од Центра цивилних иницијатива из Сарајева за реконструкцију 1. фазе етнолошке поставке у износу од 9.000,00 КМ. Средства планирамо потрошити на реконструкцију етнолошке поставке као и на штампање промотивног материјала.

Предсједник Управног одбора Д И Р Е К Т О Р

Ненад Гарић Момчило Копривица

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_