**ЈП „ДИРЕКЦИЈА ЗА ИЗГРАДЊУ И РАЗВОЈ ГРАДА“ ДОО**

**Б И Ј Е Љ И Н А**

Број: И-180/23

Датум: 30.3.2023. године

**ПЛАН РАДА**

**СА ПРОЦИЈЕЊЕНИМ ПРИХОДИМА И РАСХОДИМА**

**ЗА 2023. ГОДИНУ**

План рада са процијењеним приходима и расходима за 2023. годину доноси се на основу познатих параматера-завршног рачуна ЈП „Дирекција за изградњу и развој града“ д.о.о. Бијељина ( у даљем тексту: Дирекција) из 2022. године, Плана рада са процијењеним приходима и расходима за 2022. годину и Одлуке о буџету Града Бијељина за 2023. годину („Службени гласник Града Бијељина“, број:2/23) као и на основу припремљених претпоставки за дјелотворније управљање градским-грађевинским земљиштем, предвиђене израде просторно-планске документације, пројеката објеката високоградње и објеката нискоградње са пројектима саобраћајница, електро и хидротехничке инфраструктуре, учешћа у остваривању и изградњи индустријских зона, паркинг гараже и друго. На План рада утичу и најновија дешавања на свјетској политичкој сцени, која већ условљавају поремећаје на тржишту, нестабилношћу и непредвидљивим повећањем цијена роба и услуга.

План рада са процијењеним приходима и расходима за 2023. годину слиједи у наставку текста.

Према постојећем стању, у марту мјесецу, у предузећу су запослена 53 радника, од којих су 2 запослена чланови управе (директор и 1 извршни директор) 33 радника запослено је у Сектору за Економско-правне послове, градско грађевинско земљиште и саобраћај (11 радника- Служба спортско-рекреативних објеката, 4 радника – Служба за финансијске и рачуноводствене послове, 9 радника – Служба за кадровске и опште послове, 5 радника – Служба за управљање јавним паркиралиштима и 4 радника Служба за градско грађевинско земљиште и имовинско правне послове) а у Техничком сектору запослено је 18 радникa 11 радника- Служба за пројектовање, ревизију и надзор, 7 радника- Служба за просторно планирање и пројектовање).

Тренутна структура запослених по стручној спреми гласи: ВСС-29 радника, ВШС -2 радника, ССС-17 радника и остало - 5 радника.

Планирана структура запослених према стручној спреми је сљедећа: 37 радника- ВСС, 2 радника- ВШС, 18 радника- ССС, 5 радника -остало. Пројектована је на основу потреба одржавања и проширења лиценци фирме за израду просторно-планске и пројектно-техничке документације, а реализоваће се у складу са стварним потребама, финансијским могућностима предузећа, као и обимом послова.

**ПЛАН ПРИХОДА ЗА 2022. ГОДИНУ**

|  |  |  |  |  |  |
| --- | --- | --- | --- | --- | --- |
| Р.бр. | ОПИС ПОСЛОВА | Планирано 2022. у КМ | Остварено 31.12.22. у КМ | Индекс % оств./план. | **План 2023.у КМ** |
| 1. | Послови контроле техничке документације | 30.000 | 5.015 | 16,71 | 10.000 |
| 2. | Израда струч. мишљења и урбанист.-техничких услова | 200.000 | 239.259 | 119,63 | 270.000 |
| 3. | Технички прегледи објеката | 60.000 | 34.784 | 57,97 | 45.000 |
| 4. | Вршење стручног надзора у току изградње објеката –  извођења радова високоградње и нискоградње | 70.000 | 33.252 | 47,50 | 40.000 |
| 5. | Израда просторно–планске документације и  пројектовање објеката високоградње и нискоградње  - планирање  - пројектовање нискоградња и високоградња | 360.000 | 327.789 | 91,05 | 360.000 |
| 6. | Уговорене услуге – наплата паркирања | 710.000 | 788.457 | 111,05 | 710.000 |
| 7. | Уређење градског грађев. процјене имовине непокретности Града, вршење послова комуналног опремања између Града и Инвеститора | 190.000 | 35.840 | 18.86 | 100.000 |
| 8. | Приходи из буџета за Спорт. Салу и Градски стадион | 200.000 | 230.000 | 115,00 | 280.000 |
| 9. | Приходи од буџета за инв. Улагања у спортске објекте | - | - | - | 0 |
| 10. | Приходи из буџета за топли оброк и путне трошкове | 200.000 |  |  | 250.000 |
| 11. | Остали приходи и рефундације | 60.000 | 85.355 | 142,25 | 45.000 |
|  | УКУПНО ПРИХОДИ: | 2.080.000 | 1.779.751 | 85,56 | 2.110.000 |

1. Приходи од послова контроле техничке документације искључиво зависе од броја извршених ревизија за објекте изнад 400 м2, а висина прихода је везана за очекивани број таквих објеката. Ови приходи су сасвим непредвидиви, и како немамо наговјештаја за могуће обављање послова ревизије техничке документације за веће објекте и у другим локалним заједницама, планирамо приход од 10.000,00 КМ
2. Израда урбанистичко-техничких услова се врши сходно законској обавези инвеститора за њихово прибављање..С обзиром да се уназад четири године приходи по овом основу крећу око 200.000 КМ, те да је приход по том основу у 2022. години износио 239.259 КМ, за 2023. годину смо планирали износ од 270.000 КМ.
3. Приходи од техничких прегледа објеката прошле године су износили 34.784 КМ. Расписивањем јавног конкурса за избор правних и физичких лица овлаштених за вршење ових послова од стране Градске управе Града Бијељина, долази до пада прихода по овом основу. Наведени послови су прилично непредвидиви. Због истека постојећих уговора о вршењу послова техничког прегледа, али и реалне претпоставке да ћемо ипак од стране Градске управе добити наведене послове у наредном периоду, сматрамо да ћемо остварити приходе у висини од 45.000 КМ.
4. Вршење стручног надзора у току 2022.године је остварено у износу од 33.252 КМ, првенствено вршењем надзора над реконструкцијом Улице Стефана Дечанског (прва фаза), друге фазе изградње ватрогасног дома и других мањих објеката за које је инвеститор Град Бијељина.

У 2023. години послове на вршењу стручног надзора на извођењу радова високоградње и нискоградње за Градску управу Града Бијељина, а на бази остварених прихода по истом основу у 2022. години, планирамо у износу од 40.000 КМ,

1. Послови израде просторно-планске документације и пројектовања објеката високоградње и нискоградње, те израде

пројеката инфраструктуре у оквиру Техничког сектора Дирекције, планирани су у нешто већем износу у односу на остварења из 2020 и 2021. године, те на бази остварених прихода 2022. године, планирамо у истом износу тј. у износу од 360.000 КМ.

Основ за такав план су предвиђена средства у буџету Града Бијељина за израду просторно планске документације и

пројектовање објеката високоградње и нискоградње у оквиру надлежних одјељења. Градске управе Града Бијељина.

1. Иако су у 2022. години остварени већи приходи од планираних, у 2023. години ипак очекујемо мање приходе због смањења броја паркинг мјеста у протеклој години (Улица Патријарха Павла).
2. По основу Споразума о вршењу послова код опремања градског грађевинског земљишта у уговорном односу између Града Бијељина и инвеститора (споразум број: 02-475-224/14 од 02.10.2014.године и И-559/14 од 03.10.2014.године), и до сада обрађених 47 предмета (закључно са 31.12.2022. године) , Дирекција у складу са чланом 3 Споразума, у којем је одређен авансни износ од 2.000 КМ по појединачном предмету, потражује укупан износ од 94.000,00КМ (без ПДВ-а). У наредном периоду очекује се, поред наплате дијела средстава по већ извршеним активностима, израда нових приједлога појединачних уговора између Града Бијељина и Инвеститора, по основу интензивније динамике изградње.

Планирани износ за наплату процјене тржишне вриједности непокретности у својини Града Бијељина у 2023. години планиран је и уговорен у укупном износу од 40.000,00КМ.

Како се очекује да ће се ово питање наплате већ извршених послова по Споразуму о вршењу послова код опремања градског грађевинског земљишта бити дјелимично рјешено, очекиване приходе на име нових активности те планирану и уговорену ставку за процјене градске имовине у износу од 40.000КМ, планирамо приходе везане за уређење градског грађевинског земљишта и процјену имовине на износ од 100.000,00КМ,

1. Приходи који се односе на буџетско финансирање спортске сале и градског стадиона Планом буџета за 2023. годину планирани су у износу од 210.000,00 КМ, што би могло покрити само редовне годишње бруто плате за 11 тренутно запослених у тој области. Узимајући у обзир значајно повећање трошкова пелета, електричне енергије, воде, комуналних услуга, текућег одржавања и слично, те учешће у трошковима управе, надзорног одбора, ревизије, такси и сл. Дирекција би морала остварити приход од минимум 280.000,00 КМ, а и више.
2. У оквиру радова на инвестиционом одржавању спортско-рекреативних објеката у току 2020. године на објекту спортске сале у Рачанској улици изведени су неопходни радови на санацији објекта и то:замјена кровног покривача и паркета, ријешен је проблем загријавања објекта изградњом-доградњом котловнице на пелет.У 2021. години израђен је и Енергетски елаборат - детаљан енергетски преглед објекта и утврђен начина кориштења енергије, те мјеста на којима су присутни велики губици енергије, као и одређене мјере које треба предузети како би се постигло рационално кориштење енергије и повећање енергетске ефикасности објеката.

На основу смјерница из енергетског елабората извршена је замјена комплетне фасадне столарије и урађена термоизолациона фасада. Како су овим завршени сви планирани радови на санацији објекта спортске сале у Рачанској улици, нису планирани приходи везани за санацију објекта у овој години. Најважнија активност за спортске објекте у текућој години, коју треба спровести заједно са Градском управом, је добијања употребне дозволе за објекат спортске сале и стадиона. Како се не очекује да ће средства за те намјене ићи преко рачуна Дирекције, за ову ставку нису планирани приходи.

1. Ови приходи се односе на буџетско финансирање у виду донације, мјесечних транши као помоћи Дирекцији за исплаћивање топлог оброка и путних трошкова радника у складу са колективним уговором. Приход није планиран градским буџетом за 2023. годину, али би требао бити уврштен у ребаланс буџета.

Ова ставка је у наш план прихода приви пут уврштена 2022. године, на бази разговора које је Управа заједно са предсједником Синдикалне организације предузећа имала са оснивачем. На тим разговорима оснивач предузећа је показао разумијевање и исказао вољу да се пронађе начин и обезбиједе средства за ове приходе, с обзиром да Дирекција није у могућности да редовно исплаћује накнаду за топли оброк (што је законска обавеза) из сопстевних средстава. Према нашим пројекцијама потребних новчаних средстава за наведене ставке, планирали смо износ од 250.000 КМ.

1. Остали приходи се односе на израду елабората, предмјера и предрачуна, ВПН, наплате доплатних карата по основу индиректног отписа, као и рефундације које се односе се на рефундације породиљских одсустава и боловања преко 30 дана, те евентуално за плате приправника, а пристижу од ресорних фондова за запошљавање, здравствену и дјечију заштиту.

**ПЛАН РАСХОДА ЗА 2022. ГОДИНУ**

|  |  |  |  |  |  |
| --- | --- | --- | --- | --- | --- |
| Р.бр. | ОПИС ТРОШКОВА | Планирано 2022. у КМ | Остварено 31.12.22. у КМ | Индекс % оств./план. | **План 2023**. **у КМ** |
| 1. | Канцеларијски материјал, рачунарска опрема и картице за паркинг | 50.000 | 24.791 | 49,58 | 50.000 |
| 2. | Трошкови електричне енергије, пелета и горива | 50.000 | 35.416 | 70,83 | 50.000 |
| 3. | Бруто плате запослених радника | 1.150.000 | 1.090.869 | 94,85 | 1.200.000 |
| 4. | Надзорни одбор | 30.000 | 29.985 | 99,95 | 30.000 |
| 5. | Дневнице за службена путовања | 2.000 | 464,00 | 23,20 | 1.000 |
| 6. | Ост. накнаде запосленим: топли об, регрес, зимн, огрев | 200.000 | 90.944 | 45,47 | 200.000 |
| 7. | Трошкови производних услуга | 260.000 | 252.513 | 97,12 | 255.000 |
| 8. | Трошкови поште, интернета,телефона и СМС услуге | 65.000 | 63.251 | 97,30 | 65.000 |
| 9. | Трошкови текућег и инвестиционог одржавања | 25.000 | - | - | 10.000 |
| 10. | Инвестиције у спортске објекте | - | - | - | - |
| 11. | Огласи, спонзорства и реклама | 2.000 | 2.039 | 101,95 | 2.000 |
| 12. | Трошкови воде и комуналије | 4.000 | 3.315,26 | 82,88 | 3.500 |
| 13. | Уговори о привременим и повременим пословима | 4.000 | 10.606 | 265,15 | 4.000 |
| 14. | Трошкови амортизације | 10.500 | 8.648 | 82,36 | 9.000 |
| 15. | Стручна усавршавања и семинари, лиценце | 7.000 | 5.290 | 75,57 | 6.500 |
| 16. | Остале непроизводне услуге и ревизија | 20.000 | 17.282 | 86,41 | 18.000 |
| 17. | Угоститељске услуге и властита чајџиница | 10.000 | 11.697,54 | 116,97 | 13.000 |
| 18. | Трошкови осигурања | 6.000 | 4.458 | 74,30 | 5.000 |
| 19. | Трошкови платног промета, банкар.услуге | 6.000 | 3.848 | 64,13 | 5.000 |
| 20. | Чланарине, допр.за инвал.лица, солидарност | 3.500 | 3.278 | 93,65 | 3.500 |
| 21. | Комуналне таксе за паркинге и републичке | 103.500 | 102.720 | 99,25 | 103.000 |
| 22. | Судске и административне таксе | 4.000 | 694.00 | 17,35 | 2.000 |
| 23. | Накнаде за воде, шуме,ПП заштита, часописи,ост.порези | 5.000 | 3.862 | 77,24 | 4.500 |
| 24. | Трошкови камата по дугор./краткор.кред. и затезне к. | 3.000 | 534 | 17,18 | 1.500 |
| 25. | Расходи отписаних потраживања и исправка | 40.000 | 0.00 | 0,00 | 50.000 |
| 26. | Издаци за одлазак у пензију, хуманитарне, културне и спортске намјене | 15.000 | 11.400 | 76,00 | 15.000 |
|  | УКУПНО РАСХОДИ: | 2.075.500 | 1.777.904 | 85,66 | 2.106.500 |

**О б ј а ш њ е њ а п л а н а р а с х о д а :**

1. За ставке канцеларијског материјала, рачунарске опреме и картица за паркинг у 2023. години планирано је 50.000КМ, из разлога застарјелости опреме и енормног повећања цијена на тржишту (цијена папира, тонера, рачунарске опреме и сл.).
2. Трошкови пелета, електричне енергије и горива углавном се односе на спортску салу и за залијевање и кошење игралишта на стадиону, јер иако се и зграда Дирекције грије на струју, највећи трошак струје чини вршно оптерећење у спортским објектима. Планирани износ исти је као у прошлој години, а базиран је на основу стварних трошкова из претходне године и у обзир узетог раста цијена енергената.
3. Обрачун бруто плате за 2023. годину планиран је према просјечном броју од 53 радника, чија је квалификациона структура претходно већ наведена. Планирани износ за ову годину увећан је за 50.000 КМ из разлога планираног повећања цијене рада (вриједности бода) због повећања цијена животних намирница и уопште због општег раста цијена и инфлације, а како би се спријечио одлив радника из Дирекције услед ниских примања.
4. Издаци под редним бројем 4 односе се на укупно 5 чланова Надзорног одбора, којима се накнаде обрачунавају према Одлуци Скупштине Града.
5. Дневнице под редним бројем 5 се односе на запослене, настале у сврху обављања редовне дјелатности. Износ планиран за 2023. годину је умањен за 1.000 КМ као резултат стварних трошкова по овој ставци у претхдној години, као и разлога максималне уштеде.
6. Регрес, топли оброк, огрев и зимница предвиђени су законом и колективним уговором , те се планирају само уколико би се повољно испунио план прихода у односу на остварене трошкове. ЈП „Дирекција за изградњу и развој града“ почела је са исплатом топлог оброка средином прошле године (наведени остварени расходи – тачка 6 у табели). У плану за 2023. годину предвиђени су само бруто трошкови топлог оброка и путних трошкова.
7. Производне услуге су планиране као издаци за предузеће „Патриот“ за обављање наплате паркирања од око 230.000 КМ, а на све остале се односи 25.000 КМ.
8. Под тачком 8 дате су поштанске и телефонске услуге, код којих је износ привидно висок ради VPN прикључака за Дирекцију и „Патриот“ (42 + 22 прикључка) од којих се половина рефундира и налази у ставци осталих прихода. Планирани трошкови су утврђени на бази остварених трошкова у 2022. години.
9. Под тачком 9 се планирају трошкови текућег и инвестиционог улагања у постојеће просторије Дирекције, али су исти знатно смањени у односу на планиране трошкове из 2022. године обзиром да није дошло до пресељења Дирекције у нове просторије. Овим износом планирани су трошкови уређења подрумског простора чију реконстукцију планирамо ове године, обзиром да имамо велики проблем са недостатком простора за архивирање документације.
10. Трошкови под тачком 10 се не планирају од стране Градске управе, која је власник објеката, јер је у претходној години извршена реконструкција и санација крова и паркета у сали, дограђена котловница, урађена фасада и измијењена фасадна столарија.
11. Под тачкама 11 и 12 наведени су издаци углавном за објављивање огласа по тендерима, за јавне конкурсе, те утрошак воде и ситних комуналија, који се сваке године крећу у наведеном распону.
12. Под тачком 13, издаци за повремене и привремене послове, тичу се повременог коришћења одговарајућих стручних лица за израду елабората, одређених програма и посебно сложених задатака. С обзиром да су овакви уговори непредвидиви, у испуњењу плана често су знатна одступања.
13. Под тачком 14, трошкови амортизације за опрему су нажалост у све већем паду у односу на план пошто немамо могућности обнављања опреме и набавку техничких лиценци. Напомињемо да неки радници Дирекције још увијек раде на старим рачунарима произведеним 2003. и 2004. године, које стручно особље Дирекције стално поправља, а обнављање се врши из крајње нужде, у случају неотклоњивог квара на рачунару.
14. Под тачком 15, трошкови стручних усавршавања тичу се редовног одржавања лиценци, те присуства стручним семинарима. Сваке године стручне службе учествују на више изложби и такмичења, што је за сваку похвалу, те предвиђена средства сасвим оправдавају своју намјену.
15. Под тачком 16, остале непроизводне услуге, тичу се уговорених одржавања програма, рачунара (ASW инжењеринг), те паркинга и регистрације и прања возила и обавезна годишња ревизија рачуноводствених извјештаја.
16. Под редним бројем 17, укупни трошкови се односе на угоститељске услуге и на властиту кафе кухињу, са одржавањем чистоће просторија Дирекције. За ову годину планиран је већи износ обзиром на пораст цијена потрошног материјала који се користи у ове сврхе.
17. Трошкови под редним бројевима 18, 19 и 20 односе се на осигурање запослених и 3 путничка службена возила, трошкове платног промета у земљи, те чланарине комори и привредним удружењима, као и накнаде за коришћење шума и противпожарну заштиту.
18. Под тачком 21, комуналне таксе за паркирања према Граду Бијељина чине уговорену ставку за 855 паркинг мјеста, што чини годишње 102.600 КМ.
19. Трошкови под редним бројевима 22 и 23 тичу се административних такси, законских накнада и претплата за службене

гласнике и књиговодствене и стручне часописе.

1. Под тачком 24 планирани су трошкови камата по краткорочном револвинг кредиту Наше банке, који се узима по потреби у току године, за редовне трошкове везане за личне дохотке, плаћање обавеза за ПДВ и доприносе, а у случају немогућности наплате властитих потраживања. Ови трошкови су планирани у мањем износу у односу на претходну годину, а на бази стварних расхода из претходне године по овој основи.
2. Под тачком 25, расходи отписаних потраживања тичу се отписа ненаплаћених доплатних паркинг карата по истеку 3 године за правна или 12 мјесеци за физичка лица, по основу прописа и налога екстерне ревизије. За 2022. годину није вршена исправка вриједности потраживања по основу доплатних карата.
3. Под редним бројем 26 дати су издаци који су се остваривали углавном по основу отпремнина у пензију, дјечијих пакетића, славе Дирекције, те права за случај смрти најближих сродника запослених. Ови трошкови нису сасвим предвидиви, те се планирију у истом износу.

**П л а н и р а н и ф и н а н с и ј с к и и с х о д :**

УКУПНО ПЛАНИРАНИ ПРИХОДИ 2.110.000,00 КМ

УКУПНО ПЛАНИРАНИ РАСХОДИ 2.106.500,00 КМ

РАЗЛИКА ОСТВАРЕНИХ ПРИХОДА И РАСХОДА - Добит 4.500,00 КМ

**Предлажемо Надзорном одбору да прихвати наведени План рада за 2023. годину те да исти прослиједи на разматрање и усвајање Скупштини предузећа.**

Напомињемо да је основ за израду Плана рада за 2023. био завршни рачун и План рада Дирекције за 2022. годину, као и усвојени буџет Града Бијељине пројектован за 2023. годину.

Расходи који се односе на накнаде за топли оброк и путне трошкове, а што је законска обавеза, планирано су тако да трошкове за ове намјене обезбиједи оснивач, у виду помоћи или донације у мјесечним траншама, што би било уврштено у ребаланс буџета Града Бијељина за 2023. годину.

Приходи који се односе на буџетско финансирање у виду донација, односно мјесечних транши као помоћи Дирекцији за исплаћивање топлог оброка и путних трошкова радника, у складу са колективним уговором, тренутно нису планирани градским буџетом за 2023. годину, али би овај вид помоћи требао бити уврштен ребалансом буџета у току 2023. године.

Ова ставка је у наш план прихода приви пут уврштена 2022. године, на бази разговора које је Управа заједно са предсједником Синдикалне организације предузећа имала са оснивачем. На тим разговорима оснивач предузећа је показао разумијевање и исказао вољу да се пронађе начин и обезбиједе средства за ове намјене. Тако је у протеклој години ипак био повећан број налога према нашем предузећу од стране оснивача, а и исплате по завршеним пословима текле су редовно. Захваљујући наведеном успјели смо исплату топлог оброка. Међутим, за наредни период и наставак ове обавезе оснивачу је изложено да Дирекција није у могућности да исплаћује накнаду за топли оброк и путне трошкове из сопстевних средстава, која су једва довољна за редовну исплату плата и текуће трошкове. Истакнуто је да се и даље сви послови врше на основу важећих цјеновника услуга који су на снази од 2011. и 2013. године, док су цијене трошкова канцеларијског материјала, опреме, енергената и других текућих трошкова од тада вишеструко увећане. Све ово отежава одржавање солвентности и квалитета пословања и у постојећем обиму, док истовремено запослени очекују повећање примања како би издржали притисак раста цијена и видног скока инфлације која се дешава на дневном нивоу.

В.Д. Д И Р Е К Т О Р А

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бранка Благојевић, дипл.инж.арх.