Приједлог

На основу члана 95. став 2. Закона о предшколском васпитању и образовању (,,Службени гласник Републике Српске“, број 79/15 и 63/20), члана 39 став 2. тачка 2. и 37. Закона о локалној самоуправи (,,Службени гласник Републике Српске“, број 97/16 и 36/19) и члана 39. став 2. тачка 2. и тачка 43. Статута Града Бијељина (,,Службени гласник Града Бијељина“, број 8/13 и 27/13), а у вези са чланом 3. Закона о предшколском васпитању и образовању (,,Службени гласник Републике Српске“, број 79/15 и 63/20) и Одлуком о економској цијени коштања боравка дјеце у ЈУ Дјечији вртић ,,Чика Јова Змај“ Бијељина донесеној на сједници Управног одбора ЈУ Дјечији вртић ,,Чика Јова Змај“ Бијељина, дана 15.03.2023. године (број 247/23), Скупштина града Бијељина на \_\_\_\_\_\_. сједници одржаној дана \_\_\_\_\_\_\_\_\_ 2023. године, донијела је

**ОДЛУКУ**

**О ЕКОНОМСКОЈ ЦИЈЕНИ УСЛУГЕ У**

**ЈУ ДЈЕЧИЈИ ВРТИЋ ,,ЧИКА ЈОВА ЗМАЈ“ БИЈЕЉИНА**

Члан 1.

Овом одлуком утврђује се економска цијена смјештаја услуге по дијетету у ЈУ Дјечији вртић ,,Чика Јова Змај“ Бијељина (у даљем тексту ,,Вртић“) и она износи 409,63 КМ мјесечно.

Члан 2.

Економска цијена из члана 1. ове одлуке доноси се за 2023. годину, на приједлог Управног одбора Вртића.

Члан 3.

Критеријуми којим се утврђује економска цијена услуге у предшколској установи одређени су на основу структуре програма по времену трајања, аналитичке структуре стварних трошкова услуге у предшколској установи и броја уписане дјеце.

Члан 4.

Ова Одлука ступа на снагу осмог дана од дана објављивања у ,,Службеном гласнику Града Бијељина“.

СКУПШТИНА ГРАДА БИЈЕЉИНА

Број: ПРЕДСЈЕДНИК

Бијељина СКУПШТИНЕ ГРАДА БИЈЕЉИНА

Датум, \_\_\_\_\_\_\_\_\_\_2023. године Александар Ђурђевић с.р.

**О Б Р А З Л О Ж Е Њ Е**

**УЗ ПРИЈЕДЛОГ ОДЛУКЕ О ИЗМЈЕНАМА ОДЛУКЕ О КРИТЕРИЈУМИМА И ПОСТУПКУ РАСПОДЈЕЛЕ СРЕДСТАВА ИЗ БУЏЕТА ГРАДА БИЈЕЉИНА НАМЈЕЊЕНИХ ЗА СУБВЕНЦИОНИСАЊЕ ПРЕДШКОЛСКОГ ВАСПИТАЊА И ОБРАЗОВАЊА**

**I ПРАВНИ ОСНОВ**

Основ за доношење Одлуке и измјенама Одлуке о критеријумима и поступку расподјеле средстава из буџета града Бијељина намјењених за субвенционисање предшколског васпитања и образовања је садржан у:

- у члану 39 став 2. тачка 2. Закона о локалној самоуправи („Службени гласник Републике Српске“, број 97/16 и 36/19) којим је прописано да у смислу овог закона, Скупштина има сљедеће надлежности доноси одлуке и друге опште акте и даје њихово аутентично тумачење, а тачком 37. истог члана је прописано да врши и друге послове утврђене законом и статутом,

- у члана 39. став 2. тачка 2. Статута Града Бијељина („Службени гласник Града Бијељина“, број 8/13 и 27/13) којим је прописано да у оквиру свог дјелокруга, Скупштина Града доноси одлуке и друга општа акта и даје њихово аутентично тумачење, а тачком 43. истог члана је прописано да врши и друге послове утврђене законом и овим статутом,

- а у вези са чланом 95. Закона о предшколском васпитању и образовању („Службени гласник Републике Српске“, број 79/15, 63/20 и 64/22) којим је прописано да :

(1) Оснивач јавне предшколске установе доноси одлуку у којој мјери и проценту ће издвајати средства за област предшколског васпитања и образовања од укупног буджета јединице локалне самоуправе.

(2) Оснивач предшколске установе на приједлог Управног одбора доноси одлуку о економској цијени услуге предшколске установе на основу утврђене дјелатности прописане чланом 3. овог Закона.

(3) Критеријуми којим се утврђује економска цијена услуге у предшколској установи одређени су на основу структуре програма по времену трајања, аналитичке структуре стварних трошкова услуге у предшколској установи и броја уписане дјеце.

(4) Економска цијена услуге на годишњем нивоу утврђује се на почетку календарксе године ,а на основу уписане дјеце у текућој радној години у предшколчској установи.

**II РАЗЛОЗИ ЗА ДОНОШЕЊЕ ОДЛУКЕ**

Град Бијељина је обавезан да своје ресурсе и активности усмјери према дјеци предшколског узраста, а тиме уједно доприноси повећању степена обухвата дјеце.

**III ФИНАНСИЈСКА СРЕДСТВА**

За спровођење ове Одлуке финансијска средства су обезбјеђена у буџету.

**О Б Р А Ђ И В А Ч:**

ОДЈЕЉЕЊЕ ЗА ДРУШТВЕНЕ ДЈЕЛАТНОСТИ

П.О. ГРАДОНАЧЕЛНИКА

**Градоначелник Града Бијељина утврдио је ПРИЈЕДЛОГ ОДЛУКЕ О ЕКОНОСМКОЈ ЦИЈЕНИ УСЛУГЕ У ЈУ ДЈЕЧИЈИ ВРТИЋ „ЧИКА ЈОВА ЗМАЈ“,** **те га прослеђује Скупштини Града Бијељина на претрес и усвајање.**

**ГРАДОНАЧЕЛНИК ГРАДА БИЈЕЉИНА**

**Љубиша Петровић**