**ЈП „ДИРЕКЦИЈА ЗА ИЗГРАДЊУ И РАЗВОЈ ГРАДА“ д.о.о.**

**Б И Ј Е Љ И Н А**

Број: И-179/23

Датум: 30.3.2023. године

**ИЗВЈЕШТАЈ О ПОСЛОВАЊУ**

**ЈП „ДИРЕКЦИЈА ЗА ИЗГРАДЊУ И РАЗВОЈ ГРАДА“ д.о.о.**

**БИЈЕЉИНА ЗА 2022. ГОДИНУ**

ЈП "Дирекција за изградњу и развој града" Бијељина основана је 2004. године као јавно предузеће, са сврхом обављања послова који се односе на прибављање, припремање и уређење грађевинског земљишта, организовање и вођење инвестиција од значаја за општину као и активности заштите и унапређења животне средине.

Оснивач предузећа, Општина, односно сада Град Бијељина је заступљена са 100%.учешћа у капиталу.

Предузеће је у складу са законском обавезом, 2013.године извршило усклађивање правне форме организовања у Јавно предузеће "Дирекција за изградњу и развој града", друштво са ограниченом одговорношћу (једночлано). Имовина друштва је и даље у државној својини.

Предузеће у 2022. години посједује сљедеће лиценце Министарства за просторно уређење, грађевинарство и екологију Бања Лука:

* **Лиценцу за израду стратешких докумената просторног уређења** и
* **Лиценцу за ревизију техничке документације[[1]](#footnote-1):**

**А)** за објекте за које грађевинску дозволу издаје Министарство за просторно уређење, грађевинарство и екологију и то:

**1. архитектонске фазе**

**Б)** за објекте за које грађевинску дозволу издаје орган јединице локалне самоуправе и то:

* конструктивне фазе
* хидротехничке фазе
* фазе нискоградње
* дијела електро фазе – инсталације јаке струје и електроенергетских постројења
* дијела електро фазе, инсталације слабе струје, телекомуникација и аутоматике
* дијела машинске фазе - област термотехнике, инсталације гријања, гаса, вентилације и климатизације,
* фаза саобраћајне сигнализације

На дан 31.12.2022. године Дирекција је запошљавала 53 радника од којих су:

* 2 члана управе (1 директор и 1 извршни директор)
* 30 радника запослена у Сектору за Економско-правне послове, градско грађевинско земљиште и саобраћај (11 радника- Служба спортско-рекреативних објеката, 4 радника – Служба за финансијске и рачуноводствене послове, 8 радника – Служба за кадровске и опште послове, 5 радника – Служба за управљање јавним паркиралиштима и 2 радника Служба за градско грађевинско земљиште и имовинско правне послове)
* 21 радникa запослена у Техничком сектору (11 радника- Служба за пројектовање, ревизију и надзор, 10 радника- Служба за просторно планирање и пројектовање).

Структура запослених по стручној спреми на дан 31.12.2022. године гласи: ВСС-29 радника, ВШС -2 радника, ССС-17 радника и остало - 5 радника.

Технички сектор у свом саставу садржи :

1. Службу за просторно планирање и пројектовање
2. Службу за пројектовање, ревизију и надзор

док у саставу Сектора за економско-правне послове, грађевинско земљиште и саобраћај раде сљедеће службе:

1. Служба за уређење грађевинског земљишта и имовинско-правне послове
2. Служба за управљање јавним паркиралиштима
3. Служба за рачуноводствене и финансијске послове
4. Служба за кадровске и опште послове
5. Одсјек спортско-рекреативних објеката
6. **ТЕХНИЧКИ СЕКТОР**

Технички сектор је организован у двије службе и то: Служба за просторно планирање и пројектовање и Служба за пројектовање, ревизију и надзор.

У оквиру Техничког сектора обављају се послови на изради просторно-планске документације – просторних планова, урбанистичких планова, регулационих планова, зонинг планова, урбанистичких пројеката и планова парцелације, затим израда урбанистичко-техничких услова, те израда техничке документације за објекте нискоградње и високоградње свих нивоа, елабората, студија, ревизије, надзора и техничких прегледа објеката, као и давање разних стручних мишљења, техничких рјешења и слично.

У 2022. години у оквиру Техничког сектора распоређено је укупно 21 извршилац, укључујући шефове служби.

***СЛУЖБА ЗА ПРОСТОРНО ПЛАНИРАЊЕ И ПРОЈЕКТОВАЊЕ***

Служба за просторно планирање и пројектовањеје у периоду 01.01.-31.12.2022. године обављала послове на изради просторно-планске документације, припреми аналитичко-документационе основе за израду просторно-планске документације, као и припреми и изради информација из ове области. Даље, вршена је израда урбанистичко-техничких услова и стручних мишљења за потребе издавања локацијских услова, у предметима редовног гпоступка, као и предметима у поступку легализације.

Служба је обављала и послове припреме пројектних задатака и стручних мишљења везаних за област просторног планирања и пројектовања, послове израде пројеката за објекате високоградње и вањског уређења, те извршавала остале задатке из свог дјелокруга рада.

У 2022. години обављани су сљедећи послови:

**а) Израда просторно-планске документације**

Усвојена просторно-планска документација:

* Регулациони план „Галац“ Бијељина (Одлука о усвајању од 30.12.2022.),
* Урбанистички пројекат „Пословни комерцијално-административни центар“ у оквиру РП „Центар града“ у Бијељини (Одлука о усвајању од 30.12.2022.).

Просторно-планска документација која је завршена и прошла сву процедуру али није усвојена:

* Регулациони план „Дашница 1“ Бијељина (Приједлог регулационог плана достављен Одјељењу, март 2022.),
* Регулациони план „Гвоздевићи“ Бијељина (Приједлог регулационог плана достављен Одјељењу, март 2022.),
* Регулациони план „Филип Вишњић“ Бијељина (Приједлог регулационог плана достављен Одјељењу, децембар 2022.).

Уговорена просторно-планска документација, у фази израде:

* Регулациони план „Индустријска зона 4“ – Преднацрт регулационог плана достављен Одјељењу 30.11.2022. године,
* Регулациони план „Агро-тржни центар“ у Бијељини - Преднацрт регулационог плана достављен Одјељењу 14.02.2023. године.

**б) Израда урбанистичко-техничких услова**

У периоду од 01.01.2022. до 31.12.2022. године завршено је **504 урбанистичко-техничких услова** (стручна мишљења и урбанистичко-технички услови и урбанистичко-технички услови за објекте обухваћене спроведбеним документом просторног уређења).

Служба је у овом периоду израдила и више урбанистичко–техничких услова за изградњу објеката различитих намјена за друге општине: Зворник, Пале, Хан Пијесак, Соколац, Рогатицу, Осмаке, Сребреницу, Братунац, Угљевик, Лопаре, Доњи Жабар и др.

**в) Остали послови**

Поред горе наведених послова, поједина стручна лица службе су била ангажована и на изради техничке документације за објекате високоградње и нискоградње разних нивоа и сложености, на обављању послова стручног надзора, контроли техничке документације, техничким прегледима објеката и другим пословима из дјелокруга рада предузећа.

Служба за просторно планирање и пројектовање је редовно обављала уговорене послове према уговором дефинисаној динамици. С обзиром на законску процедуру израде и усвајања докумената просторног уређења, за наведена два планска документа у фази израде, одређене фазе пренијете су у наредну годину (2023.).

***СЛУЖБА ЗА ПРОЈЕКТОВАЊЕ, РЕВИЗИЈУ И НАДЗОР***

У оквиру Техничког сектора, Служба за пројектовање, ревизију и надзор је обављала послове из своје надлежности и то: израду техничке документације надзор над извођењем радова на изградњи објеката (високоградње, нискоградње и хидроградње), ревизију, односно техничку контролу техничке документације, техничке прегледе објеката, као и послове из области просторног планирања и пројектовања: израду Стручних мишљења и урбанистичко техничких услова као и израду планске документације.

У наведеном периоду у оквиру службе је било распоређено, у просјеку 11 (једанаест) извршилаца, заједно са руководиоцем - шефом Службе.

Служба је обављала послове из свог дјелокруга рада, уговорене током претходног периода и послове проистекле из текућих активности предузећа у наведеном периоду.

**а/** **Израда техничке документације:**

Израда техничке документације, свих нивоа, је углавном рађена за потребе и по налозима Градске управе.

У првој половини године су завршавани пројекти из 2021. године и пројекти који су тек уговорени.

Настављена је израда Главног пројекта за изградњу канализационе и саобраћајне мреже у Обухвату улица: Рачанска, Београдска и Димитрија Туцовића у Бијељини.

До сада је урађен пројектни задатак, геодетско снимање комплетног обухвата, геомеханички елаборат, Елаборат о процјени здравственог стања стабала у дрворедима у Рачанској, Београдској и Димитрија Туцовића. Интензивиран је рад на пројектовању са акцентом на Рачанску улицу.

До краја јуна (30.06.) ове године, пристигло је укупно 38 (тридесет осам) нових налога за израду документације, разних врста и нивоа сложености.

Завршени су следећи послови:

Пројекти

* Измјена Главног пројекта за реконструкцију Улице Стефана Дечанског - I фаза,
* Измјена Главног пројекта за изградњу ватрогасног дома,
* Пројекат вањског уређења дворишта амбуланте породичне медицине у Мајевичкој улици у Бијељини,
* Пројекат за завршетак радова у подрумским просторијама Центра за културу,
* Главни пројекат ограде око парка у Улици Руђера Бошковића,
* Главни пројекат прихватилишта за дјецу у ризику у Бијељини,
* Главни пројекат фискултурне сале у склопу комплекса Градског стадиона у Бијељини,
* Елаборат за парцелацију гробних мјеста у Батковићу,
* Пројекат реконструкције крова на објекту јавне кухиње Градске управе Бијељина

Идејна рјешења

* Парк у насељу Кнез Иво од Семберије (Идејни пројекат),
* Идејно рјешење вртића и школе у Д. Црњелову у склопу израде главног пројекта,
* Идејно рјешење Дома културе у Батковићу,
* Идејни пројекат мултифункционалоног терена у Бијељини
* Идејни пројекат прихватилишта за дјецу у ризику у Бијељини
* Идејни пројекат фискултурне сале у склопу комплекса Градског стадиона у Бијељини,
* Идејни пројекат за изградњу терена на отвореном на парцели к.ч. 1123/4 КО Загони,

Предмјери и предрачуни за реконструкцију, санацију и адаптацију разних објеката

* Пословни објекат Амајлије-III фаза,
* Санација и адаптација школских тоалета у згради гимназије,
* Рушење дијела објекта Дома здравља у Јањи
* Радионице у ТШ „Михајло Пупин“ у Бијељини-III фаза,
* Канцеларија ЛЕР-а
* Просторије Одјељења за друштвене дјелатности,
* Амбуланте породичне медицине: Вршани, Г. Црњелово, Велика Обарска, Бродац, Сухо Поље, Амајлије
* Спортски терен у ОШ „Јован Дучић“ у Пучилама,
* Санација крова објекта Центра за културу „Семберија“ у Бијељини,
* Опремање објекта дјечијег вртића „Чика Јова Змај“ у Улици Јована Дучића у Бијељини,
* Реконструкција објекта Дома културе у Амајлијама,
* Изградња надстрешнице испред објекта свлачионица ФК у Међашима,
* Реконструкција објекта Дома културе у Трњацима,
* Прикључак новоиграђеног стамбеног објекта на НН мрежу у Амајлијама (к.ч. 2144/38 и 2144/39 КО Амајлије),
* Изградња терена са вјештачком травом на парцели к.ч. 2301/1 КО Јања 1,
* Изградња надстрешнице изнад љетне бине у Јањи,
* Замјена кровне конструкције у холу школе „Петар Петровић Његош“ у Великој Обарској,
* Поставање гумене подлоге на дјечијем игралишту у Градском парку,
* Раздвајање мјерења потрошње електричне енергије за објекте који се налазе на парцелама као к.ч. 3734/1 и 3280 КО Бијељина 2,
* Реконструкција постојеће рампе за спуштање и извлачење чамаца на ријеци Сави, на парцели к.ч. 639 КО Велино Село,

Пројекти саобраћајне сигнализације и опреме пута

* Главни пројекат за постављање вјештачких избочина за смиривање саобраћаја у

Улици Кулина Бана,

* Главни пројекат реконструкције пјешачке површине са доградњом свјетлосно-

сигналне опреме у Мајевичкој улици у Бијељини,

* Главни пројекат за изградњу пјешачког прелаза и свјетлосно-сигналне опреме у

Сремској улици у Бијељини,

* Главни пројекат вертикалне саобраћајнице...(више улица на подручју Града),
* Главни пројекат за изградњу семафорског уређаја са најавом преласка пјешака у зони ОШ „Јован Дучић“ у Бијељини,
* Главни пројекат за постављање свјетлосно-сигналног уређаја у Улици Незнаних јунака,
* Главни пројекат за постављње вјештачких избочина за смиривање саобраћаја на више локација,
* Главни пројекат за допуну свјетлосно-сигналне опреме и опреме за смиривање саобраћаја у Улици Српске добровољачке гарде у Бијељини,
* Елаборат привремене саобраћајне сигнализације и опреме пута на укрштању саобраћајнице у Индустријској зони 2 и магистралног пута MI (115) дионица Гојсовац – Бијељина 1

Треба напоменути да су сви пројекти рађени у договору са инвеститором и по приоритетима. Због тога су неки послови остали незавршени иако су уговорима дефинисани рокови за њихову израду.

**б/ Надзор над извођењем радова:**

У првој половини године завршавани су послови надзора на објектима који су рађени, односно започети у 2021. години:

* настављено је вршење надзора на изградњи Нове аутобуске станице, припрема за примопредају радова и окончану ситуацију.
* изградња ватрогасног дома у Бијељини -I фаза,

Од нових послова вршен је надзор на извођењу следећих радова:

* Извођење грађевинских радова на објекту ватрогасног дома у Јањи (дио фасаде),
* Изградња пословног објекта у Амајлијама -II фаза,
* Реконструкција Улице Стефана Дечанског у Бијељини - I фаза,
* Реконструкција водоводне мреже у Улици Стефана Дечанског- I фаза,
* Реконструкција парка и изградња ограде у Улици Руђера Бошковића,
* Изградња ограде око игралишта са вјештачком травом на комплексу стадиона ФК „Радник“,
* Надзор на изградњи радионица за потребе Техничке школе “Михаило Пупин“ у Бијељини – III фаза,
* Уклањање постојећег објекта у склопу амбуланте породичне медицине у Јањи,
* Извођење радова на завршетку ограде и уређењу дворишта објекта ЈУ Центар за социјални рад,
* Извођење радова водоводне мреже у оквиру пројекта БХ6
* Изградња ватрогасног дома у Бијељини – II фаза
* Реконструкција топловодне мреже у Ул. Светог Саве.

**в/** **Ревизија техничке документације:**

У току 2022. године урађено је 10 (десет) ревизија, за објекте различитих намјена и сложености.

**г/ Технички преглед објеката:**

Технички прегледи објеката су вршени у склопу поступка издавања одобрења за употребу, који су се водили у Одјељењу за просторно уређење Градске управе Града Бијељина.

Закључно са 31.12.2022. године уговорено је 28 (двадесет осам) техничких прегледа објеката различитих намјена и величине. Сви уговори су реализовани.

**д/ Просторно планирање:**

Стручна лица ове службе су била ангажовала на изради урбанистичко-техничких услова за различите врсте објеката, током израде Урбанистичког пројекта „Пословно, комерцијално-административни центар“ у оквиру Регулационог плана „Центар Града“ у Бијељини, као и регулационих планова за одговарајуће фазе (електро- јака и слаба струја, водовод и канализација).

**ђ/ Остали послови:**

Поред наведених послова и активности, радник овог одјељења дипл.инж.електро-технике је обављао и текуће послове неопходне за нормално функционисање предузећа -

-коресподенција са МТЕЛ-ом и обрађивање МТЕЛ VPN уговора,

-редован backup података са сервера на екстерни диск,

-редовна подршка финансијама у рјешавању проблема са ASW-om,

-реинсталација VPN клијента за комуникацију са сервером ASW-a (паркинг, рачуноводство)

-редовна ИТ подршка присутним запосленим (инсталација потребних програма и програмских додатака, рјешавање ad-hoc проблема и сл.

-Update software-a за удаљен приступ серверу, update firmwarea-a NAS-a, контрола NAS-a за удаљен приступ (сигуроносни протоколи и цертификати),

-пуњење штампача тонерима, вођење бриге о набавци тонера и опреме,

-преглед и сервис рачунара ради побољшања перформанси,

-помоћ колегама код штампања, резања и слагања текућих пројеката,

-штампање УТУ услова,

-пријем и издавање УТУ по потреби,

-скенирање документације и слање дописа по захтјеву.

**2). СЕКТОР ЗА ЕКОНОМСКО-ПРАВНЕ ПОСЛОВЕ, ГРАЂЕВИНСКО**

**ЗЕМЉИШТЕ И САОБРАЋАЈ**

Као што смо истакли, Сектор за економско - правне послове, градско грађевинско земљиште и саобраћај је организован у четири службе и један одсјек, који су у 2022. години обављaли послове, сваки из своје надлежности.

***СЛУЖБА ЗА УРЕЂЕЊЕ ГРАЂЕВИНСКОГ ЗЕМЉИШТА И ИМОВИНСКО-ПРАВНЕ ПОСЛОВЕ***

У току 2022.године Служба је вршила активности по основу више правних основа и то:

***А). правни основ:***

Члан 3. став 1 алинеја 4. Одлуке о повјеравању послова уређења градског грађевинског земљишта усвојене од стране Скупштине Града Бијељина („Службени гласник Града Бијељина“ број: 19/09 и 23/12), ***израда оквирних процјена вриједности непокретности у својини Града Бијељина***

Служба је из 2021.године пренијела 4 захтјева Одјељења за стамбено-комуналне послове и заштиту животне средине Градске управе Града Бијељина за процјенама тржишне вриједности непокретности, а у току 2022.године запримила је 69 захтјева, што укупно износи 73 захтјева, од којих је Служба израдила и доставила Одјељењу за СКП ГУ Града Бијељина 70 Налаза о извршеним процјенама тржишне вриједности непокретности у својини Града Бијељина или са презумпцијом да ће исте бити стечене у својину Града, два су пренијета у 2023.годину из разлога запримљености истих 29./30.12.2022.године, а од 1 захтјева Налогодавац је одустао.

Дирекција је по основу закљученог двострано облигаторног Уговора са Градом о обављању послова процјене тржишне вриједности непокретности, бр. 02-478-1/22 и И-242/22 од 25.03.2022.године на уговорену вриједност у висини од 40.000,00КМ**,** израђивала записнике о примопредајиНалаза о извршеним процјенама и након сагласности Одјељења на исте издавала фактуре, те у 2022.години наплатила износ од 31.680,40КМ, све по цијенама утврђеним Цјеновником услуга Дирекције, усвојеног Закључком Скупштине општине Бијељина, број: 01-013-23-3/11 од 24.02.2011.године, које су непристојно ниске у односу на уложени интелектуални и теренски рад Комисије састављене од високообразованог и искуственог кадра.

(нпр. захтјев Одјељења за процјеном тржишне вриједности за 1 парцелу је накнада Дирекцији у висини од 140,00КМ за теренски и канцеларијски рад високообразована три до четири радника са трошковима потрошње горива, материјала и сл.)

***Б). правни основ:***

Споразум о вршењу послова код опремања градског грађевинског земљишта у уговорном односу Града и Инвеститора, закљученo између Града Бијељина и ЈП „Дирекција за изградњу и развој града“ д.о.о. Биjељина, број: 02-475-224/14 и И-559/14 од 03.10.2014.године примјеном члана 78. Закона о уређењу простора и грађењу (“Службени гласник Републике Српске“, број: 40/13,106/15,3/16,84/19) који омогућава ***умањење висине накнаде за уређење ГГЗ у поступку издавања грађевинске дозволе за главни објекат, из разлога финансирања комуналног опремања земљишта од стране Инвеститора***

У току 2022.године Служба је запримила:

- 9 нових захтјева Одјељења за израдом приједлога Уговора о финасирању комуналног опремања грађевинског земљишта између Града и Инвеститора са прелиминарним износима стварних трошкова опремања у новоформираним предметима, и сви су у цјелости израђени, и

- 7 захтјева Одјељења за израдом Анекса матичног Уговора са Коначним обрачуном стварних трошкова комуналног опремања грађевинског земљишта у раније формираним предметима, и сви су у цјелости израђени

Са 31.12.2022.године Служба је сачинила Записник о примопредаји извршених активности код послова опремања ГГЗ у појединачним уговорним односима између Града Бијељина и Инвеститора, између ЈП „Дирекција за развој и изградњу града“ д.о.о. Бијељина и Одјељења за стамбено-комуналне послове и заштиту животне средине Градске управе Града Бијељина са обрачуном накнаде за 47 урађених предмета према Споразуму у износу од 94.000,00КМ, односно 109.980,00KM (са ПДВ-ом), који је достављен Кабинету Градоначелника Града на увид и плаћање у корист Дирекције.

***Г). правни основ:***

На основу члана 27. став (1). под в). Закона о уређењу простора и грађењу („Сл.гласник Републике Српске“, број: 40/13,106/15,84/19) и члана 148. под е). **„власништво над земљиштем“** Правилника о начину израде, садржају и формирању докумената просторног уређења, глава IV-ПОСТУПАК ИЗРАДЕ И САДРЖАЈ ДОКУМЕНАТА ПРОСТОРНОГ УРЕЂЕЊА ИЗ НАДЛЕЖНОСТИ ЈЕДИНИЦА ЛОКАЛНЕ САМОУПРАВЕ, одјељак 2. Спроведбени документи просторног уређења из надлежности јединице локалне самоправе, пододјељак 2.4. „Поступак израде и садржај регулационог плана“ („Сл.гласник Републике Српске“, број: 69/13),

Служба је крајем новембра мјесеца 2022.године приступила изради ***Анализе и оцјене стања власништва над земљиштем у обуквату регулационог плана „Индустријска зона 4“ према Одлуци о приступању изради Регулационог плана „Индустријска зона 4“ у Бијељини („Сл.гласник Града Бијељина“, број: 08/2022),*** чији обухват дефинисан земљиштем укупне површине 95,84ha, у обухвату катастарских општина Обарска Велика и Бијељина Село

На основу члан 35. став (2). под е). Закона о уређењу простора и грађењу („Сл.гласник Републике Српске“, број: 40/13,106/15,84/19) и члана 153.став(1) тачка под б). подтачка 5) **„план саобраћаја-саобраћајнице“** Правилника о начину израде, садржају и формирању докумената просторног уређења, глава IV-ПОСТУПАК ИЗРАДЕ И САДРЖАЈ ДОКУМЕНАТА ПРОСТОРНОГ УРЕЂЕЊА ИЗ НАДЛЕЖНОСТИ ЈЕДИНИЦА ЛОКАЛНЕ САМОУПРАВЕ, одјељак 2. Спроведбени документи просторног уређења из надлежности јединице локалне самоправе, пододјељак 2.4. „Поступак израде и садржај регулационог плана“ („Сл.гласник Републике Српске“, број: 69/13),

Служба је почетком мјесеца децембра 2022.године приступила изради ***Анализе и оцјена стања земљиштa у обухвату преднацрта регулационог плана „Индустријска зона 4“ планираног за саобраћајнице са припадајућим матичним катастарским парцелама и дјеломичним површинама катастарских парцела с обје стране саобраћајних коловоза, све у укупним површинама појединачних саобраћајница, као и укупне површине саобраћајне инфраструктурне мреже у оквиру Плана.***

***СЛУЖБА ЗА УПРАВЉАЊЕ ЈАВНИМ ПАРКИРАЛИШТИМА***

Служба за управљање јавним паркиралиштима преузела је управљање над јавним паркиралиштима и ставила у функцију постојећи систем наплате и контроле паркирања у Бијељини 08.10.2007. године, на основу Одлуке о паркирању у Граду Бијељина („Сл. гл. општине Бијељина“ бр. 22/06, 23/07, 3/11, „Сл. гл. Града Бијељина“ бр. 7/14) и тренутно важеће Одлуке о управљању Јавним паркиралиштима у Граду Бијељина („Сл. гл. Града Бијељина“ бр. 16/21), као и на основу Споразума о додјели јавних паркиралишта на управљање и одржавање Дирекцији број 02-370-605/06 закључен 30.06.2006. године, Анексу Споразума број 02-370-605/06 закљученог 20.12.2007.године, Споразума о повјеравању послова управљања јавним паркиралиштима број 02-370-79/08 закључен 31.01.2008. године и тренутно важећег Споразума о повјеравању послова управљања Јавним паркиралиштима у Граду Бијељина број 02-370-1344/21 од 13.10.2021. године.

**Функционисање система, управљањe и наплатa паркирања**

Као и претходних година, тако и у 2022. години није дошло до повећања броја паркинг мјеста, тако да се систем наплате и контроле паркирања спроводи на око 855 уређених и прописно обиљежених паркинг мјеста.

Град је подијељен у двије зоне (црвену зону и плаву зону) и у обје зоне примјењује се режим без временског ограничења са наплатом паркирања у периоду од 7-21 час радним даном, и 7-15 часова суботом.



Увођење наплате, по сату паркирања, на паркинг мјестима намјењеним за јавно коришћење у граду, има за задатак да се, поред регулативних ефеката, на ограниченом броју јавних мјеста за паркирање оствари потребан број паркирања. Цијеном паркирања управља се бројем захтева за паркирањем, просторном расподелом захтева и искоришћењем расположивог капацитета на улици, и посебним паркиралиштима.

У Бијељини се примењује режим без временског ограничења са наплатом паркирања, па се сходно томе примењује линеарна цијена (јединствена цијена за временску јединицу паркирања, без обзира на дужину задржавања на паркинг мјесту).

Цијена започетог сата у црвеној зони износи 1.00 КМ а у плавој зони 0.50 КМ. У плавој зони постоји могућност куповине дневне карте чија је цијена 2.00 КМ. Постоји могућност куповине мјесечне карте чија цијена за обје зоне износи (универзална) 60.00 КМ, а само за плаву зону 40.00 КМ. Резервисано паркинг мјесто за мјесец дана износи 200.00 КМ.

**1,00**

1ЧАС 0,50КМ



Станари у зони у којој се врши наплата паркирања, који немају других простора за паркирање имају право на повлаштене паркинг карте по цијени од 10КМ мјесечно. Услов за добијење повлаштене паркинг карте испуњавају станари стамбене јединице који имају адресу пребивалишта у зони у којој се врши наплата паркирања и доказ о власништву возила у својини подносиоца захтјева.

Приликом наплате паркирања, понуђена су два система наплате паркирања:

* наплата путем киоск карата
* наплата путем СМС-а

Сваки од наведених начина наплате се примењује по одређеним правилима, која су лако прихватљива од стране корисника.

Увођење овог Система прати коришћење савремених техничких рјешења: плаћање паркинга путем СМС-а, контрола паркирања ПДА уређајима (мали рачунари које носе контролори), ГПРС веза између веза између ПДА уређаја и централног система, интернет веза система за контролу рада (Служба за јавна паркиралишта) са централним сервером и мобилним оператером итд.

**Организација рада и начин наплате паркирања са финансијским ефектима**

Послови контроле возила обављају се на седам сектора од стране Предузећа за запошљавање инвалида „Патриот“ доо из Бијељине, које је у спроведеном поступку јавне набавке од стране Дирекције добило посао као подизвођач за послове контроле паркирања.

На крају 2022. године активно је 279 уговора о повлаштеном паркирању са станарима који паркирају своја возила у зонама у којима се врши наплата паркирања, 5 уговора са дистрибутерима киоск карата који тренутно врше дистрибуцију. Број корисника мјесечних претплатних карата је 60 и 7 резервисана паркинг мјеста, што је на нивоу предходне године.

Контролори на терену су у току 2022. године извршили 678.335 уочавања возила. Укупно у 2022. години евидентирано паркирање путем СМС-а 269.889 пута за црвену зону, 176.805 пута за плаву зону и 42.699 дневних паркирања. Дистрибутери паркинг карата су за овај период укупно задужили 244.600 картица црвене зоне, 8.000 картица плаве зоне и 5.300 дневних картица. У односу на 2021. годину евидентно је да се плаћање паркирања путем киоск карата повећало. Корисници паркирања се у већој мјери одлучују да плате паркирање путем СМС порука у односу на плаћање киоск картицама (приближно 2 пута више).

**Посматрајући број укупно уплаћених паркирања по зонама (и путем СМС-а и путем киоск картица) може се уочити да је у односу на 2021. годину, број уплаћених паркирања у црвеној зони повећао за 5%, док је у плавој зони остао на прошлогодишњем нивоу.**

Одлуком о управљању Јавним паркиралиштима у Граду Бијељина („Сл. гл. Града Бијељина“ бр. 16/21) и Правилником о Јавним паркиралиштима у Граду Бијељина („Сл. гл. Града Бијељина“ бр. 18/21) за неплаћено паркирање предвиђена је доплатна карта по цијени од 10 КМ. У току 2022. године издато је 13.821 доплатна карата, док је укупан степен наплативости истих око 42%.

Трошкови ПДВ-а, опомене, вођење поступка, блокирање возила и др. падају на терет Дирекције.

Финансијске ефекте уведеног новог система управљања и наплате паркирања дајемо на основу Споразума о повјеравању послова управљања јавним паркиралиштима број: 02-370-79/08 од 31.01.2008. године и скупштинске Одлуке о допуни Одлуке о комуналним таксама („Сл.гл. општине Бијељина“ бр. 32/07) и Одлуком о измјени Одлуке о комуналним таксама („Сл.гл. општине Бијељина“ бр. 14/09) у којој је одређено да се мјесечна комунална такса на кориштење простора за паркирање моторних возила плаћа по паркинг мјесту у износу од 10,00 КМ и тренутно важећег Споразума о повјеравању послова управљања Јавним паркиралиштима у Граду Бијељина број 02-370-1344/21 од 13.10.2021. године.

**Раст прихода од 7% у 2022. години у односу на 2021. годину резултат је низа спроведених мјера. Током 2022. године одрађено је комплатно обиљежавање паркинг простора са маркерима зона, где корисницима паркинга олакшава да утврде у којој зони су паркирали возило, што смањује могућност грешке. Домаћим корисницима који имају одређен број неизмирених доплатних карата послате су опомене преко Адвокатске канцеларије „Авлијаш“, што је побољшало наплативост истих, такође и константног контролисања радника на терену, новог начина наплате доплатних карата преко Еуро паркинга из Лондона за возила са страним регистарским ознакама, је резултирало веће приходе од планираних и поред енормних цијена горива у току 2022. године.**

**Приједлози и план активности на даљем побољшању услова паркирања**

**Анализом можемо констатовати следеће:**

Анализом која је спроведена у 2022. години добили смо показатеље о попуњености паркинга у одређеним временским интервалима. У ударном термину од 11 до 13 часова паркинг у ужем центру града је попуњен 90%, а након 16 часова тај проценат пада испод 55%, док у ширем центру града попуњеност паркинга у интервалу од 11 до 13 часова износи 65%, а након 16 часова пада испод 45%.

На основу досадашњег искуства, један од проблема је тај што велики број паркинг места на уличним фронтовима заузимају станари (279 уговора о повлаштеном паркирању), међу којима има и оних који у току цијелог дана не напуштају паркинг мјесто чиме смањују број расположивих паркинг мјеста. Интензивна изградња стамбених зграда у централној зони свакодневно ствара потребу за новим издавањем повлаштених карата за станаре, што додатно смањује капацитете постојећих паркинг простора.

Цијена паркирања, која првенствено представља и начин управљања бројем захтјева за паркирањем, просторном расподелом захтјева и искориштавањем расположивог капацитета на улици односно паркиралиштима није дала очекиване резултате, с тим у вези даје се слиједећи:

**ПРИЈЕДЛОГ 1: Да се цијена наплате паркирања коригује, односно да се у строгом центру града повећа цијена паркирања, а у ширем центру града да цијена паркирања буде доста повољнија, како би се возачи стимулисали, кроз нижу цијену паркирања, да своја возила паркирају изван строгог центра града.**

Циљ наплате и контроле паркирања не треба да буду доплатне карте као значајан извор прихода, односно да покрива одређене трошкове у функционисању истог, већ да буду само мјера санкционисања корисника који и даље не желе да користе паркирање у складу са Одлуком и Правилником о паркирању. Обзиром на одређен број ненаплаћених доплатних карата, а који је већином условљен прављењем једног или два прекршаја, промјеном регистарских ознака на возилу или продајом возила због немогућности повезивања и провјере у бази података у ЦЈБ-и, као и веома спорог добијања података од стране МУП-а услијед централизованог система регистрације на нивоу БиХ. Овоме у прилог иде и услов да ће се возило блокирати тек кад направи више прекршаја, односно да направи слиједећи како би га блокирали, тако да јепоред мјере блокирања возила потребно предузимати и друге мјере санкционисања и с тим у вези даје се:

**ПРИЈЕДЛОГ 2: Да се у Правилник о Јавним паркиралиштима и Правилник о раду Комуналне полиције унесу измјене, да се корисници паркирања који не користе Јавна паркиралишта у складу са Одлуком и Правилником о паркирању санкционишу налозима комуналне полиције, на основу фото и друге документације, а новчана средства по овом основу ишла би на рачун буџета Града Бијељина.**

**У циљу побољшања услова паркирања и повећања броја паркинг мјеста, даје се:**

**ПРИЈЕДЛОГ 3: Уређење простора у Улици 27. Марта, (окончати процедуру откупа преосталих парцела) гдје је по регулационом плану предвиђена паркинг гаража и омогућити паркирање на истом (ставити у постојећи систем контроле и наплате паркирања), повећао би се број паркинг мјеста који недостају у центру града.**

**Уређење паркинг простора у Улици Сергеја Јесењина, где би се након уређења добило око 60 додатних паркинг мјеста.**

**Такође, у Улици Светог Саве, на простору иза „Цик-Цака“, гдје је по регулационом плану предвиђена паркинг гаража, потребно је (након анализе стварног стања на терену) покренути поступак уређења и увођења система контроле и наплате паркирања. Велики број монтажних гаража није у функцији (служе као магацини), а оне које су у функцији неприступачне су због непрописно паркираних возила и што је највећи проблем не постоје слободни противпожарни путеви. Уклањањем монтажних гаража, уређењем предметне површине и системске контроле паркирања, добија се један уређен паркинг простор од кога ће највише користи имати станари стамбених зграда који живе у непосредној близини.**

**На паркиралишту иза Робне куће „Емпориум“ и Библиотеке, поред стварања повољнијих услова за паркирање, отвара се могућност за изградња монтажне гараже чиме ће се повећати број паркинг мјеста за 70%.**

**Омогућити постављање индуковане петље са дисплејом за обавјештавање о броју слободних паркинг мјеста и др. на паркингу иза Старог небодера, због отежаног прилаза на паркинг простор. Поред стварања повољнијих услова за паркирање, отвара се могућност изградње монтажне гараже чиме се повећава број паркинг мјеста за око 70%.**

**Активности на даљем побољшању услова паркирања**

**Јавно Предузеће “Дирекција за изградњи и развој града“ на основу досадашњих приједлога Паркинг службе у 2022. години, одрадила је два идејна рјешења за израду монтажне гараже на паркингу иза Робне куће и на планираном паркингу у Улици Сергеја Јесењина иза Хотела Дрина.**

**По идејном рјешењу, на платоу иза Робне куће – на постојећем паркингу, када би се додао још један ниво (монтажна гаража П+1), могло би се добити око 80 нових паркинг мјеста по чему би укупан капацитет монтажне гараже био око 160 паркинг мјеста. Уз адекватно рјешавање имовинско-правних односа на овој локцаији постојали би услови и економска оправданост за изградњу монтажне гараже у више нивоа.**

**Идејно рјешење монтажне гараже у Улици Сергеја Јесењина има више варијанти. Варијанта са највећим бројем паркинг мјеста обезбјеђује 84 паркинг мјеста у два нивоа (П+1), уз напомену да су имовинско-правни односи рјешени (иста је у сјелости у власништву Града).**

**Напомињемо да је у изради и идејно рјешење за монтажну паркинг гаражу на постојећем паркингу у Улици Јована Дучића (код Саборне цркве). На овој локацији такође су рјешени имовинско-правни односи (иста је у сјелости у власништву Града).**

***СЛУЖБА ЗА РАЧУНОВОДСТВЕНЕ И ФИНАНСИЈСКЕ ПОСЛОВЕ***

## ФИНАНСИЈСКО-РАЧУНОВОДСТВЕНИ ИЗВЈЕШТАЈ О ПОСЛОВАЊУ ДИРЕКЦИЈЕ У 2021. ГОДИНИ:

**I.Информација о предузећу**

ЈП "Дирекција за изградњу и развој града" д.о.о Бијељина основана је дана 25.02.2004. године од стране јединице локалне самоуправе, дакле, Скупштине општине Бијељина, са циљем обављања послова прибављања, припремања и уређења грађевинског земљишта, организовања и вођења инвестиција од значаја за општину као и активности заштите и унапређења животне средине.

Сједиште фирме: Карађорђева 33, Бијељина.

**II. Напомене**

Појединачни финансијски извјештаји предузећа за период 01.01.2022. до 31.12.2022. године, који су у прилогу, рађени су у складу са важећим прописима и интерним актима фирме.

Карактеристике позиција Биланса успјеха и Биланса стања ближе су објашњене у виду сљедећих напомена.

**Биланс успјеха - Рекапитулација прихода и расхода 31.12.2022.г. и 31.12.2021.г.**

|  |  |  |  |  |
| --- | --- | --- | --- | --- |
| Р.бр. | О п и с | 31.12.2022. | 31.12.2021. | Индекс  2022/2021. |
| **1.** | **Укупни приходи** | **1.779.751** | **1.717.951** | **103,60** |
|  | Пословни приходи  Финансијски приходи  Остали приходи | 1.694.395 0 85.356 | 1.685.318  0  32.633 | 100,54  0  261,56 |
| **2.** | **Укупни расходи** | **1.777.904** | **1.666.277** | **106,82** |
|  | - Пословни расходи  - финансијски расходи  - остали расходи | 1.777.283  534  87 | 1.608.755  1.376  56.146 | 110,48 38,81 0,15 |
| **3.** | **Губитак / Добитак прије опорезивања** | **1.847** | **51.674** | **3,57** |
| **4.** | **Порез на добит** | **828** | **8.943.** | 9,25 |
| **5.** | **Нето добитак / губитак** | **1.019** | **42.731** | **2,38** |

Напомена 1.

Приходи од продаје производа на домаћем тржишту (АОП 206) износе 77.976 КМ и односе се на приход остварен по основу издатих доплатних карата.

Напомена 2.

Приходи од пружених услуга повезаним правним лицима (АОП 211) износе 392.951 КМ, а чине их следећи приходи и то од:

2022.г. 2021.г.

- Грађевинског земљишта 27.700 150.694

- Контроле техничке документације - -

- Урбанистичко техничких услова 13.685 4.262

- Надзор 33.252 55.475

- Техничког прегледа објеката - 427

- Предмјери и предрачуни 14.127 -

- Пројектовања 302.956 278.177

- Остали приходи - 280

- Универзалних карата БН 1.231 1.487

Укупно 392.951 КМ 490.802 КМ

Приход од пружених услуга повезаним правним лицима (конто 620) представља 22,08 % укупног прихода, а највећим дијелом се односи на приходе остварене по основу вршења услуга за Град Бијељина.

Приходи од грађевинског земљишта су 27.700,00КМ и мањи су у односу на претходну годину, индекс је 544,02 % .

Прихода од контроле техничке документације према повезаним лицима у 2022. године није било, а иначе на те приходе не можемо утицати.

Урбанистичко- технички услови повезаним лицима су већи у односу на претходну годину, индекс је 321,09 % .

Приходи од надзора у 2022. години су за 59,94 % мањи у односу на прeтходну годину.

У 2022. години није било прихода од техничког прегледа према повезаним правним лицима.  
 Приходи од предмјера и предрачуна у 2022. години износе 14.127 КМ док их у претходној години није било.

Приходи од пројектовања износе 302.956 КМ и већи су у односу на 2021.годину, а односи се на Регулационе планове „Гвоздевићи“, „Дашница“, ,,Филип Вишњић" и ,,Лединци".

Осталих прихода у односу на 2021. годину није било.

Приходи од паркирања, тачније универзалних карата износе 1.231 КМ и нешто су мањи у односу на приход из 2021.године. Универзалне карте од повезаних лица односе се на Еко-деп регионалну депонију.

Услуге које пружа Дирекција Граду Бијељина као оснивачу, али и другим повезаним лицима чији је оснивач Град Бијељина се обрачунавају по цјеновнику усвојеном од стране Скупштине Града и који се користи и за обрачун цијена услуга и трећим лицима.

Напомена 3.

Приходи од пружених услуга на домаћем тржишту (АОП 212) износе 993.468 КМ, а састоје се од прихода по основу:

2022.г. 2021.г.

- Контроле техничке документације 5.015 11.666

- Урбанистичко техничких услова 225.573 182.383

- Техничког прегледа објеката 34.784 57.436

- Предмјери и предрачуни 2.837 -

- Надзор - -

- Пројектовања 7.869 10.810

- Прихода – осталих 8.140 9.881

- Паркирања - СМС порука 378.055 377.264

- Продаја карата Зона 1 БН 201.913 183.866

- Продаја карата Зона 2 БН 3.099 3.537

- Продаја карата Зона 2 дневна 8.426 10.015

- Повлашћених карата БН 29.172 29.343

- Претлатних карата БН 10.804 4.513

- Универзалних карата БН 26.461 30.085

- Доплатних карата БН 36.619 95.854

- Блокаде возила - -

- Резервисаних мјеста 14.701 7.863

Укупно 993.468 КМ 1.014.514 КМ

Приходи од контроле техничке документације су значајно мањи у односу на исти период 2021.г. али на те приходе не можемо утицати.

Урбанистичко технички услови су већи у односу на претходну годину, индекс је 123,68% .

Прихода од надзора трећим лицима у 2022. години није било.

Приходи од техничког прегледа су значајно мањи у односу на претходну годину.

У 2022. години прихода од предмјера и предрачуна према трећим лицима су 2.837 КМ док их у 2021. није било.

Приходи од пројектовања су нешто мањи у односу на исти период претходне године.

Остали приходи су нешто мањи у односу на претходни период и на њих не можемо утицати.

Укупни приходи од паркирања су 788.457 КМ и нешто су већи у односу на прошлогодишње и иначе су највећи приходи од свих појединачно. Ове приходе чине: АОП 206 (77.976 КМ), дио АОП-а 211 (1.231 КМ), дио АОПА 212 (709.250 КМ).

Највећи дио тих прихода се односи на СМС карте чија је наплативост 100%, али одређени дио прихода од паркинга односи се на доплатне карте. Проценат наплативости доплатних карата је у сталном повећању захваљујући активности службе као и утуживања преко адвоката за домаће таблице, слање опомена пред тужбу лицима која имају 6 и више доплатних карата, али и британске фирме „Euro parking collection PLC“ за страна возила. Треба истаћи да ови приходи имају и значајне расходе, ангажовањем подизвођача радова „Патриот“ доо Бијељина, закупом телефона за СМС поруке, плаћањем провизије М:телу, Аsw-инжењерингу, штампањем киоск карата као и плаћањем комуналне таксе Граду Бијељина за паркинг простор.

Напомена 4.

Остали пословни приходи (АОП 218) износе 230.000 КМ, и односе се на буџетско финансирање фискултурне сале и стадиона, а према Плану Буџета Града за 2022. годину.

Напомена 5.

Остали приходи тј. приходи од смањења обавеза, укидања резервисања и остали приходи (АОП 251) износе 85.356 и односе се на рефундације и ВПН.

Напомена 6.

Набавна вриједност продате робе (АОП 220) износи 3.906 КМ, а односи се на киоск карте.

Напомена 7.

Трошкови материјала (АОП 221 и АОП 222) су првенствено трошкови канцеларијског и осталих материјала и енергената (ел. струје, пелета, нафтних дeривата) и износе 24.791 KM .

Напомена 8.

Трошкови бруто зарада и накнада (АОП 224) износе 1.211.139 КМ.

Напомена 9.

Остали лични расходи (АОП 225) су 12.437 KM и нешто су већи у односу на прошлогодишње, а односе се на обрачунате отпремнине поводом одласка у пензију као и на трошкове дневница на службеном путу.

Напомена 10.

Трошкови производних услуга и осталих услуга (АОП 226) износе 331.723 КМ, а односе се на производне услуге „Патриот“ д.о.о. Бијељина 252.512 КМ затим трошкове ПТТ, телефона, интернета 63.251 КМ, трошкове огласа 2.039 као и на трошкове комуналних услуга 13.921 КМ.

Напомена 11.

Трошкови амортизације (АОП 227) су 8.648 КМ, већим дијелом се односе на амортизацију новог аута Шкоде ,,октавије“.

Напомена 12.

Нематеријални трошкови (АОП 234) су 45.427 КМ, а односе се на трошкове ревизије, трошкове стручног усавршавања, трошкове репрезентације, трошкове осигурања, платног промета, семинаре и друге непроизводне услуге.

Напомена 13.

Трошкови пореза (АОП 235) су 105.340 КМ и односе се на комуналну таксу за паркинг мјеста 102.600 КМ затим републичке и комуналне таксе за истакнуту фирму 120 КМ, остале порезе који терете трошкове 231 КМ, накнаде за воде 635 КМ и накнада за шуме и противпожарну заштиту 1.754 КМ.

Напомена 14.

Трошкови доприноса (АОП 236) су 2.362 КМ и односе се на допринос за инвалидна лица.

Напомена 15.

Финансијски расходи (АОП 244) су трошкови камата за краткорочне кредите и лизинг, а износе 534 КМ.

Напомена 16.

Остали расходи (АОП 270) износе 87 КМ, а односе се на издатке за хуманитарне и културне намјене, спортске циљеве.

Напомена 17.

(АОП 305) износи 1.779.751 КМ и чини укупан приход фирме.

(АОП 306) износи 1.777.904 КМ и чини укупан расход фирме.

(АОП 323 и 324) је 53 радника просјечно запослена у посматраном периоду.

**Биланс стања - Рекапитулација активе и пасиве на дан 31.12.2022. и 31.12.2021. године**

|  |  |  |  |  |
| --- | --- | --- | --- | --- |
| Р.бр. | О п и с | 30.06.2022. | 31.12.2021. | Индекс 2022/2021 |
| 1. | Укупна актива | 518.476 | 401.421 | 129,16% |
|  | - Стална имовина  - Текућа имовина  - Ванбилансна актива  - Губитак изнад капитала | 17.870 500.606  7.219.479 - | 29.669 337.196 7.220.528 34.556 |  |
| 2. | Укупна пасива | 518.476 | 401.421 | 129,16% |
|  | - Капитал  - Дугорочне обавезе  - Краткорочне обавезе  - Ванбилансна пасива | 9.194  - 509.282 7.219.479 | -  54.151 347.270 7.220.528 |  |

Напомена 18.

Постројења и опрема односе се на основна средства фирме (АОП 011) и износе 17.870 КМ.

Напомена 19.

Залихе робе (АОП 041) износе 1.747 КМ и односе се на залихе паркинг карата.

Напомена 20.

Купци – (АОП 047) нето потраживање од купаца износи 292.065 КМ, од тога се на повезана правна лица односи 17.781 КМ и на остале купце у земљи 274.284 КМ.

Купци повезана правна лица су повезана по основу истог оснивача Града Бијељина

Промет од купаца повезаних лица су:

Назив купца Поч.ст. Дугује Потражује Салдо

Еко-деп - 7.878,00 7.758,00 120,00

Град Бијељина - 1.605.010,88 1.587.349,88 17.661,00

Укупно: 1.612.888,88 1.595.107,88 17.781,00

Напомена 21.

Остала краткорочна потраживања (АОП 050) износе 68.635 КМ, а односе се на потраживања по основу рефундација зарада 18.635 и потраживања по основу дотација од Града Бијељина 50.000,00.

Напомена 22.

Готовина (АОП 063) износи 119.227 КМ и односи се на средства на трансакционим рачунима.

Напомена 23.

**Пословна актива (АОП 066) износи 518.476 КМ**

Напомена 24.

Ванбилансна актива (АОП 067) износи 7.219.479 КМ и односи се на основна средства дата на кориштење Дирекцији од стране Града Бијељина, као оснивача, и камата од лизинга које се сторнирају приликом полугодишњег и годишњег обрачуна након извршених уплата за тај период.

Напомена 25.

Државни капитал (АОП 108) износи 2.000 КМ и представља оснивачки улог приликом регистрације фирме. До сада оснивач није вршио докапитализацију.

Напомена 26.

Обавезе по лизингу (АОП 151) износи 3.863 КМ, а односи се на ауто Шкода „Октавија“.

Напомена 27.

Добављачи – повезана правна лица (АОП 157) износе 45 КМ, а односе се на:

- ЈИП СИМ 45 КМ

Укупно: 45 КМ

Напомена 28.

Добављачи у земљи (АОП 158) износе 83.944 КМ.

Напомена 29.

Добављачи у иностранству (АОП 159) износе 1.877 КМ и односе се на Удружење паркиралишта Србије.

Напомена 30.

Обавезе за плате и накнаде плата (АОП 162) су 210.698 КМ и односи се на бруто плате из новембра и децембра 2022. године.

Напомена 31.

Остале обавезе (АОП 163) признате су у износу 29.853 КМ и односе се на обавезе према члановима Надзорног одбора (18.000 КМ), обавезе за чланарине пословним удружењима ( 4.015 КМ), обавезе за камате по основу краткорочног кредита (45 КМ), обавезе према запосленим за отпремнине (6.453) и обавезе за накнаде по основу уговора о допунском раду (1.340 КМ).

Напомена 32.

Порез на додату вриједност (АОП 164) је 21.984 КМ и односи се на ПДВ за мјесец децембар 2022. године.

Напомена 33.

Обавезе за остале порезе и доприносе (АОП 165) износе 116.640 КМ односе се на обавезе за комуналне таксе - паркинзи 111.150 КМ, обавезе за порез члановима Надзорног одбора 2.128 КМ, обавезе за доприносе члановима Надзорног одбора 1.549 КМ, накнаде за шуме у износу од 699 КМ, накнаде за противпожарну заштиту 274 КМ, доприносе за запошљавање инвалида 420 КМ и остале обавезе у износу од 420 КМ.

Напомена 34.

Краткорочна разграничења (АОП 167) у 2022. години су оприходована у складу са Закључком Управе предузећа (број: И-1049/22 од 30.12.2022.) из разлога застарјелости у износу од 2.860 КМ.

Напомена 35.

**Пословна пасива (АОП 169) износи 518.476 КМ и природно, идентична је пословној активи (АОП 066).**

Напомена 36.

Ванбилансна пасива (АОП 170) износи 7.219.479 КМ и индентична је ванбилансној активи (АОП 067).

Напомена 37.

Укупна пасива (АОП 169) износи 518.476 и индентична је укупној активи (АОП 066).

***ОДСЈЕК СПОРТСКО-РЕКРЕАТИВНИХ ОБЈЕКАТА***

У 2022/23 години **Служба за одржавање спортско-рекреативних објеката** је са укупно 11 запослених радника на пословима управљања спортском салом у Рачанској улици и Градским стадионом, кроз редовно управљање, омогућила:

* Извођење наставе физичког васпитања за ученике Гимназије “Филип Вишњић“, Економске школе и Техничке школе „Михајло Пупин".
* Одржавање регионалних и републичких такмичења школа у оквиру малих олимпијских игара редовно је одржавано у току марта мјесеца.
* Одржавање у петодневној радној седмици, редовних тренинга спортских клубова РК „Бијељина“, ЖРК „Радник“, ЖОК „Радник“, ОК„Радник“, КК„Радник-БН баскет“ ,КМФ,, Раданик" и КК,,Будућност" редовно у терминима од 19:00-23:00 часа све до 14.06.2023. Од 01.09.2023. године наставља се одржавање тренинга сада у терминима од 09:00-23.00 часа закључно са 14.06.2023 године.
* Одржавање првенствених утакмица и тренингa млађих категорија све у дане викенда било је редовно као и одржавање турнира и других манифестација

Још у 2019. години започело се са радовима на реконструкцији и санацији спортских објеката, извођењем радова на реконструкцији крова на Спортској сали. У оквиру поступка прибављања одобрења за употребу извршена је контрола објекта спортске дворане од стране противпожарног инспектора, као и испитивање и мјерење отпора уземљивача, као и мјерење непрекидности громобранске инсталације (испитивања вршена од стране ДОО "Спарк" Бијељина).

У склопу редовног одржавања објекта извршен је преглед ватрогасних апарата, као и испитивање исправности и функционалности хидрантске мреже. Урађен је Елаборат ППЗ заштите од стране стручних лица Дирекције.

С обзиром да је прибављена потребна пројектна документација за изградњу котловнице као и урађен Елаборат о енергетској ефикасности објекта у оквиру којег је након детаљног енергетског прегледа објекта и утврђивања начина кориштења енергије тог система и мјеста на којима су присутни велики губици енергије одређене мјере које треба предузети како би се постигло рационално кориштење енергије. У циљу повећања енергетске ефикасности објекта у октобру мјесецу 2020. године започело се са радовима на изградњи котловнице и постављању слоја термоизолације на фасади како би се осигурала топлотна заштита објекта у зимском периоду и топлотна стабилност у љетном периоду.

Због сталног прокишњавања на средњем дијелу крова, као посљедице лоше изведених покривачких радова на крову, крајем 2021 и током прољећа 2022. године планирано је да извођач радова отклони наведене недостатке на крову и изврши поправку оштећеног паркета у сали, у августу мјесецу 2022. године. Пошто се кварови нису сви санирали од стране извођача због временских услова у августу пребачено је за септембар гдје се санирао само паркет али не до краја . Извођач није био у могућности да санира паркет и кров до краја због одржаних републичким избора од (06.09 - 10.10 ) 2022 године . Када је после било настављено са свим активностима ( школским и спортским ) .

Најважнија активност за спортске објекте у наредној години, коју треба спровести заједно са Градском управом, је добијања употребне дозволе за објекат спортске сале и стадиона. Средства за ову ставку би требало да обезбиједи Градска управа.

Буџетом за 2023. годину за интервенције у области образовања, спорта - кориштење сале и стадиона одобрена су средства у износу од 230.000,00 КМ. Одобрена средства у износу од 230.000,00 КМ су смањена на 210.000 КМ од стране Градске управе и онa се мјесечном траншом дозначавају Дирекцији за изградњу и развој града, служе за исплату бруто плата запослених радника на одржавању спортске сале и стадиона, трошкове електричне енергије, трошкове набавке пелета за потребе гријања спортске сале те за текуће одржавање објекта.

У првом кварталу текуће године, мјесечна транша је износила 17.500,00 КМ док је у другом кварталу предвиђени мјесечни износ 16.800,00 КМ у трећем кварталу 18.200 КМ и у четвртом износи 17.500 КМ

Евидентан пораст трошкова живота као и повећања минималне нето плате у Републици Српској прво са 540,00 КМ затим 590,00 КМ те новом Одлуком Владе са 590,00 КМ на 650,00 КМ и онда на 700 КМ изискују много веће трошкове у односу на планиране, инфлација с којом се суочавамо, те пораст цијене пелета (који се као енергент користи у Спортској сали за потребе гријања) за 40% у односу на период када је планиран буџет, тако да су планирана средства недовољна за подмирење наведених трошкова.

Прилог:

- Биланс успјеха 2022.година

- Биланс стања 2022.година

- Преглед потраживања купаца

- Преглед обавеза добављачима

В.Д. Д И Р Е К Т О Р A

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бранка Благојевић, дипл.инж.арх.

1. Ова лиценца уједно обухвата и пројектовање и надзор над извођењем радова за фазе за које је издата [↑](#footnote-ref-1)