ПРИЈЕДЛОГ

На основу члана Закона о експропријацији ("Службени гласник РС" број 112/06; 37/07; 66/08; 110/08 и 79/15), члана 30. Закона о локалној самоуправи ("Службени гласник Републике Српске ", број 97/16) и члана 38.став 2.тачка ћ.Статута општине Бијељина ("Службени гласник Града Бијељина ", број 8/13 и 27/13), Скупштина Града Бијељина, на својој \_\_\_\_\_\_\_\_сједници одржаној дана \_\_\_\_\_\_\_\_\_2023. године, донијела је

ОДЛУКА

О ОБЕЗБЈЕЂИВАЊУ ГАРАНЦИЈЕ ОД БАНКЕ ЗА ПРОВОЂЕЊЕ ПОСТУПКА ЕКСПРОПРИЈАЦИЈЕ ЗА ЈАВНУ ЗЕЛЕНУ ПОВРШИНУ

I

Град Бијељина обезбиједиће Гаранцију од Уни кредит банке Бања Лука у износу од 150.000,00 КМ**,** у складу са Одлуком о основаности утврђивања општег интереса број 04/1-012-2-552/2023/ од 09.02.2023. године и Процјеном ЈП "Дирекција за развој и изградњу града" д.о.о. Бијељина број: И-865/22 године од 25.10.2022. године, **у сврху** **провођења поступка експропријације ради реализације изградње јавне зелене површине у Бијељини , у складу са Регулационим планом „Центар града“,** иначе ради се о непокретности на којоj се налазе остаци куће у којој је живјела Магдалена Живановић, велика љубав пјесника Јована Дучића.

II

Уни кредит банка Бања Лука ће издати гаранцију по следећим условима:

Накнада 0,55% једнократно што износи 825,00 КМ и 0,20% по кварталу, што износи 1.200,00 КМ, укупно 2.025,00 КМ.

Корисник Гаранције: Републичка геодетска управа

Рок важења Гаранције: 1 година

III

Задужује се Градоначелник Града Бијељина да обезбиједи извршење ове Одлуке.

IV

Одлука ступа на снагу даном доношења а објавиће се у Службеном гласнику Града Бијељина.

СКУПШТИНА ГРАДА БИЈЕЉИНА

ПРЕДСЈЕДНИК

Број : СКУПШТИНЕ ГРАДА БИЈЕЉИНА

Бијељина,

Датум, (Aлександар Ђурђевић)

**ОБРАЗЛОЖЕЊЕ**

**1. Законски основ:**

Закон о експропријацији ("Службени гласник РС" број 112/06; 37/07; 66/08; 110/08 и 79/15); Одлука о основаности утврђивања општег интереса ради провођења поступка експропријаци, број 04/1-012-2-552/2023/ од 09.02.2023.

**2. Разлози доношења Одлуке:**

Да би се спровео поступак експропријације потребно је, ради активности које предузима Републичка управа за геодетске и имовинско правне послове, обезбиједити банкарску гаранцију. Овај документ представља гаранцију да ће банка из средстава Града исплатити накнаду по основу експропријације, уколико то не уради Град .

На основу Одлуке Скупштине Града, Банка ће издати Гаранцију.

**Уни кредит банка Бања Лука ће обезбиједити гаранцију под условима из Оквирног споразума број 02-404-97/22-1 од 20.07.2022. године, који је потписан са овом банком као првопласираном банком за пружање банкарских услуга у наредном периоду.**

**3. Финансијска средства**

Средства су планирана буџетом за 2023. годину.

У Бијељини, 29.03.2023. године

Обрађивач:

ОДЈЕЉЕЊЕ ЗА ФИНАНСИЈЕ

Градоначелник Града Бијељина је утврдио ПРИЈЕДЛОГ ОДЛУКЕ О ОБЕЗБЈЕЂИВАЊУ ГАРАНЦИЈЕ ОД БАНКЕ ЗА ПРОВОЂЕЊЕ ПОСТУПКА ЕКСПРОПРИЈАЦИЈЕ ЗА ЈАВНУ ЗЕЛЕНУ ПОВРШИНУ, те га прослеђује Скупштини Града на разматрање и усвајање.

ГРАДОНАЧЕЛНИК ГРАДА БИЈЕЉИНА