**ПРИЈЕДЛОГ**

На основу члана 30. а у вези са чланом 107. Закона о локалној самоуправи („Службени гласник Републике Српске“, бр. 101/04, 42/05, 118/05, 98/13), члана 9. Закона о Граду Бијељина („Службени гласник Републике Српске“, бр. 70/12) и члана 38. став 2. тачка аб), а у вези са чланом 103. Статута Града Бијељина („Службени гласник Града Бијељина“, бр. 8/13, 27/13). Скупштина Града Бијељина на сједници одржаној \_\_\_\_\_\_\_\_\_\_\_\_\_\_\_\_ 2023. године донијела је :

**О Д Л У К У**

**О ИЗМЈЕНАМА И ДОПУНАМА ОДЛУКЕ О МЈЕСНИМ ЗАЈЕДНИЦАМА НА ПОДРУЧЈУ ГРАДА БИЈЕЉИНА**

Члан 1.

У члану 24. Одлуке о мјесним заједницама на подручју Града Бијељина („Службени гласник Града Бијељина“, бр. 22/18) тачка 22. мијења се и гласи:

"22. Мјесна заједница Буковица Доња, која обухвата насељено мјесто Буковица Доња са сједиштем у Буковици Доњој.

Додаје се тачка 71 која гласи:

" 71. Мјесна заједница "Главичорак" која обухвата насељено мјесто Главичорак са сједиштем у Главичорку.

Члан 2.

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

Број: П Р Е Д С Ј Е Д Н И К

Б и ј е љ и н а, СКУПШТИНЕ ГРАДА БИЈЕЉИНА

Датум, \_\_\_\_\_\_\_\_\_\_\_\_ 2023. године

Александар Ђурђевић

**ОБРАЗЛОЖЕЊЕ**

**УЗ ПРИЈЕДЛОГ ОДЛУКЕ О ИЗМЈЕНАМА И ДОПУНАМА ОДЛУКЕ О МЈЕСНИМ ЗАЈЕДНИЦАМА НА ПОДРУЧЈУ ГРАДА БИЈЕЉИНА**

I – ПРАВНИ ОСНОВ

Чланом 30. Закона о локалној самоуправи је уређено да Скупштина општине врши послове утврђене Законом и Статутом, а чланом 107. уређено је да се мјесне заједнице образују Одлуком Скупштине јединице локлане самоуправе којом Одлуком се уређују, назив, подручје, послови које врши мјесна заједница и друга питања од значаја за рад мјесне заједнице. Чланом 9. Закона о Граду Бијељина је уређено да Скупштина Града Бијељина има надлежности Скупштине општине које су утврђене Законом којим се уређује систем локлане самоуправе.

Чланом 38. став 2 тачка аб) Статут Града Бијељина уређено је да Скупштина Града доноси Одлуке о оснивању мјесних заједница на подручју Града, а чланом 103. Статута Града да се мјесна заједница оснива Одлуком Скупштине Града Бијељина, за подручје на којем постоји интерес становника, које представља територијалну и функционалну цјелину и могућност остваривања заједничких интереса и потреба.

II – РАЗЛОЗИ ЗА ДОНОШЕЊЕ ОДЛУКЕ

Мјесна заједница Буковица Доња раније је обухватала насељена мјеста Буковица Доња и Главичорак. Грађани насељеног мјеста Главичорак су изразили вољу да се оснује мјесна заједница. Одборник Скупштине Града Бијељина Бобан Јовичевић, на сједници Скупштине Града Бијељина одржаној 15. јуна 2021.године поднио је иницијативу за формирање мјесне заједнице Главичорак. Уз иницијативу приложено је и 19. потписа грађана.На основу наведене иницијативе, одржан је збор грађана у насељеном мјесту Главичорак 13.02.2023.године, на коме је био присутан 21. грађанин, који су кроз расправу једногласно гласали за оснивање мјесне заједнице Главичорак.

Наведено подручје за која се предлаже оснивање мјесне заједнице, представља територијану и функционалну цјелину и као такво даје могућност остваривања заједничких интереса и потреба грађана**.**

Насељено мјесто Главичорак, смјештено између насељених мјеста Буковица Доња и Пиперци и чини засебну територијалну цјелину. По прелименарним резултатима пописа у Главичорку има 69 домаћинстава са укупно 175 становника. Инфраструктура је добро ријешена, постоји објекат за потребе мјесне заједнице, као и мјесно гробље.

Документација у вези са поступком за промјену подручја односно оснивање нових мјесних заједница које су предмет ове Одлуке налази се у Одсјеку за послове мјесних заједница Градске управе Града Бијељина.

III - ОБРАЗЛОЖЕЊЕ ПРЕДЛОЖЕНИХ РЈЕШЕЊА

Чланом 1. став 1. приједлога Одлуке мијења се досадашње подручје Мјесне заједнице Буковица Доња тако што се из њеног подручја искуључује подручје насељеног мјеста Главичорак.

Ставом 2. додаје се тачка којом се образује Мјесна заједница "Главичорак", са описом њеног подручја.

IV – ФИНАНСИЈСКА СРЕДСТВА

За спровођење ове Одлуке нису потребна средства у буџету Града.

Обрађивач:

ОДСЈЕК ЗА ПОСЛОВЕ МЈЕСНИХ ЗАЈЕДНИЦА

П О ГРАДОНАЧЕЛНИКА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Далибор Лазић

Градоначелник Града Бијељина разматрао је ОДЛУКУ О ИЗМЈЕНАМА И ДОПУНАМА ОДЛУКЕ О МЈЕСНИМ ЗАЈЕДНИЦАМА НА ПОДРУЧЈУ ГРАДА БИЈЕЉИНА, те исту прослеђује Скупштини Града Бијељина на разматрање и усвајање.

ГРАДОНАЧЕЛНИК ГРАДА БИЈЕЉИНА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Љубиша Петровић